Maruge adhabu thanfeezukurumuge fahu baaru othee vaarisunnah, Raeesakah noon | Mihaaru\nމަރުގެ ހުކުމް އިއްވާފައިވާ މުއްރަތު ސުޕްރީމް ކޯޓުގެ އަޑު އެހުމަކަށް ފަހު ނެރެގެން ގެންދަނީ: ސުޕްރީމް ކޯޓުން ނިންމިޔަސް އެންމެ ފަހު ބާރު އޮތީ ވާރިސުންގެ އަތްމަތީގައި --މިހާރު ފޮޓޯ/މުހައްމަދު ޝަރުހާން\nމަރުގެ އަދަބު ތަންފީޒުކުރުމުގެ ފަހު ބާރު އޮތީ ވާރިސުންނަށް، ރައީސަކަށް ނޫން\n20 ޖޫން 2016 - 08:15 37 comments\nރާއްޖޭގައި މަރަން މަރުހިފާނެ ކަމާއި އެކަން ތަންފީޒުކުރަން ޖެހިލުންވެވަޑައިނުގަންނަވާނެ ކަމަށް ރައީސް އަބްދުﷲ ޔާމީން ވަނީ ވަރަށް ގިނަ ފަހަރު ވިދާޅުވެފަ އެވެ. ތަކުރާރުކޮށް އެގޮތަށް ރައީސް ވިދާޅުވަމުން ގެންދަވާތީ ބައެއް މީހުންނަށް ހީވާނީ މަރުގެ އަދަބު ތަންޒީފުކުރުމުގެ އެންމެ ފަހު ބަސް ބުނާ ފަރާތަކީ ރައީސުލްޖުމްހޫރިއްޔާ ހެންނެވެ. އެކަމަކު ރާއްޖޭގައި ހަދާފައި ހުރި ގާނޫނުތަކާއި ގަވާއިދުތަކަށް ބަލާއިރު އެއަށް ވުރެ ބޮޑު ބާރެއް ނުވަތަ އެންމެ ފަހު ވަގުތުގެ ހުރިހާ ބާރެއް އޮތީ ރައީސަށް ނުވަތަ ސުޕްރީމް ކޯޓަކަށް ވެސް ނޫނެވެ؛ މަރުވި މީހާގެ ވާރިސުންނަށެވެ.\nރާއްޖޭގެ ފުރަތަމަ ރައީސް މުހައްމަދު އަމީން ދީދީގެ ވެރިކަމުގައި މަރުގެ އަދަބު ތަންފީޒުކުރި ފަހުން ރާއްޖޭގައި ދައުލަތުން މީހަކު މަރާފައެއް ނުވެ އެވެ. އޭގެ ފަހުން މަރުގެ އަދަބު ތަންފީޒުކުރުމާ އެންމެ ކައިރި އަށް ވެސް ދިޔައީ 1988 ގައި ރާއްޖެ އަށް ދިން އަދި 19 ދިވެހިން މަރުވި، ޓެރަރިސްޓް ހަމަލާގައި އިސްކޮށް ތިބި މީހުންނަށް އޭރުގެ އެންމެ މަތީ ކޯޓު، ހައި ކޯޓުން މަރަން ހުކުމްކުރުމުންނެވެ. އެކަމަކު އޭރުގެ ރައީސް މައުމޫން އަބްދުލްގައްޔޫމް 1989 ގައި، މުޅި ރާއްޖެ އަށް އިއްވެވި ގަރާރެއްގައި، އެ އެންމެންގެ މަރުގެ އަދަބު، އުމުރު ދުވަހުގެ ޖަލު ހުކުމަށް ބަދަލުކުރެއްވިކަން އިއުލާންކުރެއްވި އެވެ.\nމީހުން މެރުމުގެ ކުށް ސާބިތުވާ މީހުންނަށް މަރުގެ ހުކުމް އިއްވުމަކީ ރާއްޖޭގައި އާންމު ކަމެކެވެ. ނުކުރާ ކަމަކީ ތަންފީޒުކުރުމެވެ. މަރުގެ އަދަބު ތަންފީޒުނުކޮށްގެންނެއް އާންމުން އޭރު ކަންބޮޑެއް ވެސް ނުވެ އެވެ. އެކަމަކު ވާރިސުންނަށް ލިބިފައިވާ ބާރެއް ރައީސުލްޖުމްހޫރިއްޔާ އަށް ނިގުޅައިނުގަނެވޭނެ ކަމަށް އޭރު ވެސް މަދު ބަޔަކު ވާހަކަ ދައްކަ އެވެ.\nގާތިލުންނަށް މަރުގެ އަދަބު ތަންފީޒުކުރަން ޖެހޭނެ ކަމަށް އާންމުންގެ ތެރޭގައި އެންމެ ގަދައަށް ވާހަކަދެކެވެން ފެށީ ގޭންގް ކުށްތަކުގަ އާއި އެހެން ވެސް ރުޅިވެރިކަމުގައި މީހުން މެރުން ގިނަވަމުން ދާތީ މާޔޫސްވެގެންނެވެ. މީގެ 10 ވަރަކަށް އަހަރު ކުރިއަށް ބަލައިލާ އިރު މީހަކު މަރާލިކަމުގެ ޚަބަރުން އާންމުންނަށް ޝޮކެއް ލިބި، ބިރުވެރިކަން ފެތުރެ އެވެ. އެކަމަކު މިހާރު މަރެއްގެ ވާހަކަ އިވިގެން އާންމު މުޖުތަމައު ސިހޭ ވަރަށް ވުރެ ލޭއޮހޮރުވުން އޮތީ އާންމުވެފަ އެވެ.\nރައީސްގެ ޖެހިލުންވުން ކުޑަ ވާހަކަފުޅުތައް\nރައީސް ޔާމީން ފިޔަވައި ރާއްޖޭގެ ދެ ވަނަ ޖުމްހޫރިއްޔާގެ އެއްވެސް ރައީސަކު މަރުގެ އަދަބު ތަންފީޒުކުރައްވާނެ ކަމަކަށް ފާޅުގައި، ތަކުރާރުކޮށް ވިދާޅުވެފައެއް ނުވެ އެވެ. އެހެންކަމުން އެއީ ރައީސް ޔާމީންގެ ހިތްވަރުފުޅު ގަދަކަމޭ، އެމަނިކުފާނުގެ ސަޕޯޓަރުން ގަބޫލުކޮށްފާނެ އެވެ. އެކަމާ ދެކޮޅު ބައެއް މީހުންގެ ނަޒަރުގައި ރާއްޖޭގައި މަރުގެ އަދަބު ތަންފީޒުކުރެވޭ ވަރަށް ވުރެ ޝަރުއީ ނިޒާމަށް އާންމުން ކުރާ އިތުބާރު މާ ކުޑަ އެވެ.\nރަސްމިއްޔާތެއްގައި ރައީސް ޔާމީން ވާހަކަފުޅު ދައްކަވަނީ: މަރުގެ އަަދަބު ތަންފީޒުކުރައްވާނެ ކަމަށް ތަކުރާރުކޮށް ގެންދަވަނީ ވިދާޅުވަމުން\nމި ދެ ފިކުރު އޮތް ނަމަވެސް ސަރުކާރުން މިހާރު ހިފާފައި އެހުރީ މަރުގެ އަދަބު ތަންފީޒުކުރުމާ ދިމާއަށެވެ. ވިހަ އިންޖެކްޝަން ޖަހައިގެން މަރުގެ އަދަބު ތަންޒީފުކުރަން ގަވާއިދުގައި ހިމެނި ނަމަވެސް އެކަހަލަ އިންޖެކްޝަން ރާއްޖެ އަށް ނުލިބޭނެކަން އެނގުމުން ސަރުކާރުން މިހާރު ނިންމާފައި ވަނީ ދަންޖައްސައިގެން މަރާށެވެ. އެކަމަކު އެހާ ހިސާބަށް ދާން ބަލާއިރު ފުރިހަމަކުރަން ޖެހޭ ގިނަ އިޖުރާތުތަކެއް އެބަ ހުއްޓެވެ.\nމީހަކަށް މަރުގެ އަދަބު ތަންފީޒުކުރަން އަމުރުކުރުމުގެ ބާރު ރައީސުލްޖުމްހޫރިއްޔާ އަށް ލިބެނީ އެންމެ ފަހުންނެވެ. އެއީ ފުރިހަމަކުރަން ޖެހޭ ގާނޫނީ އަދި އެހެން އިޖުރާއަތުތައް ފުރިހަމަކުރިކަން ކަނޑައަޅައި، ޕްރޮސެކިއުޓަ ޖެނެރަލާއި އުއްތަމަފަނޑިޔާރު ނުވަތަ އުއްތަމަފަނޑިޔާރު ކަނޑައަޅާ މީހަކާއި ކޮމިޝަނާ އޮފް ޕްރިޒަންސް ހިމެނޭ ކޮމިޓީއަކުން ސޮއިކޮށް ރައީސަށް ފޮނުވާ ލިއުމަކަށް ފަހު އެވެ. މަރުގެ އަދަބު ތަންފީޒުކުރުމުގެ އަމުރު ރައީސް ނެރެދެއްވަން ޖެހެނީ އެ ލިއުން ލިބިވަޑައިގަންނަވާތާ ތިން ދުވަހުގެ ތެރޭގަ އެވެ.\nސައުދީގައި އެންމެ ދަށު ކޯޓުގައި ވެސް އެފަދަ މައްސަލަތައް ބަލަނީ ތިން ފަނޑިޔާރުން ހިމެނޭ ބެންޗަކުންނެވެ. އަދި މަރުގެ އަދަބު ދޭން ތިން ފަނޑިޔާރުން އިއްތިފާގު ވެސް ވާން ޖެހެ އެވެ.\nއެހާ ހިސާބުން ރައީސުލްޖުމްހޫރިއްޔާގެ ބާރު މިކަމުގައި އެ ނިމުނީ އެވެ. އެކަމަކު އަދިވެސް ގާތިލް ސަލާމަތްކުރުމުގެ ދޮރެއް ބަންދެއް ނުވެ އެވެ. ގަވާއިދު ބުނާ ގޮތުން މަރުގެ އަދަބު ތަންފީޒުކުރަން އޮންނަ ދުވަހު ވެސް، ވާރިސުންގެ ބަސް ހޯދަން، މޯލްޑިވްސް ކަރެކްޝަނަލް ސާވިސް އިން، އިސްލާމިކް އެފެއާޒް މިނިސްޓްރީ މެދުވެރިކޮށް މަސައްކަތްކުރަން ޖެހެ އެވެ. ގާތިލުންނަށް މައާފު ކުރުމުގެ ފުރުސަތު ވާރިސުންނަށް މާތް ﷲ ވަނީ ދެއްވައިފަ އެވެ. އެހެންކަމުން އެންމެ ފަހު ވަގުތު ވެސް ވާރިސުންގެ ތެރެއިން އެކަކު ވެސް ގާތިލަށް މައާފު ދީފި ނަމަ މަރުގެ އަދަބު ތަންފީޒެއް ނުކުރެވޭނެ އެވެ.\n"ވާރިސުން ކުށް ސާބިތުވެފައިވާ މީހާގެ އަތުން މަރުގެ ދިޔަ އަތުލުމަށް ފަހު މައާފު ދީފި ނަމަ ނުވަތަ މަރުގެ ދިޔައަކާ ނުލައި މައާފު ދީފި ނަމަ، މަރުގެ އަދަބު ތަންފީޒުނުކޮށް، އެކަން ސުޕްރީމް ކޯޓަށް އަންގަންވާނެ އެވެ. އަދި ސުޕްރީމް ކޯޓުން އެހެން ގޮތަކަށް ނާންގާހާ ހިނދަކު، ކުށް ސާބިތުވެފައިވާ މީހާގެ މައްޗަށް މަރުގެ އަދަބު ތަންފީޒުކޮށްގެން ނުވާނެ އެވެ،" މަރުގެ އަދަބު ތަންފީޒުކުރުމާ ބެހޭ ގަވާއިދުގެ 13 ވަނަ މާއްދާގެ ނ. ގައި ބުނެފައިވެ އެވެ.\nއެގޮތަށް ވާރިސަކު މައާފު ދިނުމުން ސުޕްރީމް ކޯޓަށް އެހެން އަދަބެއް ކަނޑައަޅަން ގަވާއިދު ހުރަސް ނާޅައޭ ބުނެފައި އޮތަސް، ހަގީގަތުގައި، ވާރިސުންނަށް ލިބިފައިވާ ބާރު ސުޕްރީމް ކޯޓަށް ނިގުޅައިނުގަނެވޭނެ ކަމަށް، ގާނޫނީ ބައެއް ފަރާތްތަކުން ގަބޫލުކުރެ އެވެ.\nމި ހުރިހާ ކަމަކަށް ބަލާއިރު މަރުގެ އަދަބު ތަންފީޒުކުރައްވާނެ ކަމަށް ރައީސް ޔާމީން، ވަރަށް ކެރި ހުންނަވައިގެން ވިދާޅުވިޔަސް މި ގަވާއިދުން އެނގެނީ އެއީ ފުރިހަމަކުރަން ޖެހޭ އިޖުރާއަތްތަކުގެ އެއް ބައި ކަމެވެ. ރައީސުލްޖުމްހޫރިއްޔާ އަށް އޭގެ ހުރިހާ ބާރެއް ނެތެވެ.\nސައުދީގައި ވެސް ހަމަ މަރާލަނީކީ ނޫން\nމަރުގެ އަދަބު ދިނުމުގައި ބައެއް އާންމުން މިސާލު ނަގަނީ ސައުދީ އަރަބިއްޔާ އިންނެވެ. އެކަމަކު މަރުގެ އަދަބު ކަނޑައަޅާ ޝަރީއަތްތައް ސައުދީގައި ކުރިއަށް ގެންދަނީ ރާއްޖެ އަށް ވުރެ ވެސް މާ ވަރުގަދަ އަށް ކަމަށް، ޝަރުއީ ދާއިރާގެ ބައެއް ފަރާތްތަކުން ބުނެ އެވެ. އެގޮތުން އެންމެ ދަށު ކޯޓުގައި ވެސް އެފަދަ މައްސަލަތައް ބަލަނީ ތިން ފަނޑިޔާރުން ހިމެނޭ ބެންޗަކުންނެވެ. އަދި މަރުގެ އަދަބު ދޭން ތިން ފަނޑިޔާރުން އިއްތިފާގު ވެސް ވާން ޖެހެ އެވެ.\nއިސްތިއުނާފް މަރުހަލާގެ ފުރަތަމަ ބައިގައި ފަސް ފަނޑިޔާރުން އަދި އެންމެ ފަހު މަރުހަލާގައި ހަތް ފަނޑިޔާރުންގެ ބެންޗަކުން މައްސަލަ ބަލައި، އިއްތިފާގު ހުކުމެއް އިއްވައިގެން ނޫނީ ސައުދީގައި މަރުގެ އަދަބާ ހަމައަށް ނުދެވޭނެ ކަމަށް، މައުލޫމާތު ހުރި ބައެއް ވަކީލުން ބުނެ އެވެ.\nމަރުގެ ހުކުމް އިއްވާ މީހުން މެރުމަކީ ދުނިޔޭގެ އެއްވެސް ތަނެއްގައި އެހާ ފަސޭހައިން ނިންމާލެވޭ އަދި ނިންމާލެވެން އޮތް ކަމެއް ވެސް ނޫނެވެ. ރާއްޖޭގައި ވެސް އެކަން އޮންނަން ޖެހޭނީ އެގޮތަށެވެ.\nއިތުރު ލިޔުންތައް ސުޕްރީމް ކޯޓް ރައީސް އަބްދުﷲ ޔާމީން


Champion team ah dhey faisaage inaamu bodu koh, atholhu volly ball mubaaraai March mahu baavaane kan iulaan kohfi\n2019 ވަނަ އަހަރު އަންހެނުންގެ ބައިން ޗެމްޕިއަންކަން ހޯދި ކުޅުދުއްފުށި ޓީމް--ފޮޓޯ: ހދ އަތޮޅު ކައުންސިލް\nޗެމްޕިއަން ޓީމަށް ދޭ ފައިސާގެ އިނާމު ބޮޑުކޮށް، ހދ އަތޮޅު ވޮލީބޯޅަ މުބާރާތް މާރޗުމަހު ބާއްވަނީ\nޗެމްޕިއަން ޓީމަށް ދޭ ފައިސާގެ އިނާމު ބޮޑުކޮށް، ހދ އަތޮޅަށް ހުޅުވާލައިގެން ބާއްވާ ވޮލީބޯޅަ މުބާރާތް މިއަހަރުގެ މާރޗުމަހު ބާއްވާނެކަން އަތޮޅު ކައުންސިލުން އިއުލާނުކޮށްފި އެވެ.\nދެ ޖިންސަށް ވަކިން، ހުޅުވާލައިގެން ބާއްވާ މި މުބާރާތް ބޭއްވުމަށް ކައުންސިލުން ނިންމީ މިދިޔަ ހަފުތާ ބޭއްވި އެކައުންސިލްގެ ބައްދަލުވުމުން ފާސްކޮށްގެންނެވެ.\nމުބާރާތް މާރޗުމަހު ބޭއްވުމަށް ނިންމިއިރު މިއަހަރު ވަނީ ޗެމްޕިއަން ޓީމަށް ދޭ ފައިސާގެ އިނާމު ބޮޑުކޮށްފަ އެވެ. އެގޮތުން ޗެމްޕިއަން ޓީމަށް ދިނުމަށް ހަމަޖެހިފައިވަނީ 15000 ރުފިޔާގެ ފައިސާގެ އިނާމެކެވެ. އެންމެ ފަހު 2019 ވަނަ އަހަރު މި މުބާރާތް ބޭއްވިއިރު ޗެމްޕިއަން ޓީމަށް ދީފައިވަނީ 10000 ރުފިޔާ އެވެ.\nއެކަމަކު ރަނަރަޕް ޓީމަށް ދިނުމަށް ހަމަޖެހިފައިވަނީ 2019 ވަނަ އަހަރުވެސް ފައިސާގެ އިނާމު ދިން އަދަދުކަމަށްވާ 7000 ރުފިޔާ އެވެ. 2019 ވަނަ އަހަރު ބޭއްވި މުބާރާތުގެ ދެ ބައިންވެސް ޗެމްޕިއަކަން ހޯދީ ކުޅުދުއްފުއްޓެވެ.\nއަތޮޅު ކައުންސިލުން މިމުބާރާތް ހޯސްޓްކުރުމަށް ބޭނުންވާ ފަރާތްތަކަށް މިއަދު ފުރުސަތު ހުޅުވާލާފައިވާއިރު ހޯސްޓް ކުރުމުގެ ފުރުސަތު ހުޅުވާލާފައިވަނީ ރަށު ކައުންސިލްތަކަށާއި، އަތޮޅުގައި ރަޖިސްޓްރީ ކޮށްގެން ހިންގާ ކްލަބް ޖަމްއިއްޔާތަކަށެވެ.\nމިކަމަށް ޝައުގުވެރިވާ ފަރާތްތައް ރަޖިސްޓްރީ ކުރުން އަންނަ ފެބްރުއަރީ މަހުގެ2ގެ ނިޔަލަށް ކުރިއަށް ގެންދެވޭނެ ކަމަށާއި އަދި އެކަމާގުޅޭ މައުލޫމާތު ސެޝަނެއް 28 ޖަނަވަރީ 2021 ވާ ބުރާސްފަތި ދުވަހުގެ 11:00 ގައި އެކައުންސިލް އިދާރާގައި ބޭއްވުމަށް ހަމަޖެހިފައިވާކަމަށް ކައުންސިލުން މައުލޫމާތުދެ އެވެ.\nއަތޮޅު ކައުންސިލުން ބުނީ ޕްރޮޕޯސަލްތައް ހުށަހެޅުން އޮންނާނީ 03 ފެބުރުއަރީ 2021 ވާ ބުދަ ދުވަހުގެ 11 ޖަހާއިރު އެ ކައުންސިލް އިދާރާގެ މާލަމުގައި ކަމަށެވެ. 2020 ވަނަ އަހަރު މި މުބާރާތް ބާއްވާފައިނުވާއިރު 2019 ވަނަ އަހަރު މި މުބާރާތުގައި އަންހެން6ޓީމަކާއި ފިރިހެން ހަތަރު ޓީމެއް ވަނީ ބައިވެރިވެފަ އެވެ.\nއަންހެނުންނަށް ހުޅުވާލައިގެން ހއ އަތޮޅުގައި ވޮލީ މުބާރާތެއް


Najib Razzak ge naibaa dhekolhah corruption ge dhauvaa\nމެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގާއި އޭނާގެ ނައިބު އަހުމަދު ޒާހިދު ހާމިދު. ރޮއިޓާސް| ފައިލް ފޮޓޯ\nމެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގުގެ ސަރުކާރުގައި ބޮޑުވަޒީރުގެ ނައިބުކަމުގެ މަގާމުގައި ހުންނެވި އަހުމަދި ޒާހިދު ހާމިދުގެ މައްޗަށް ކޮރަޕްޝަނުގެ ގިނަ ދައުވާތަކެއް އުފުލައިފި އެވެ.\nމެލޭޝިއާ އޮފިޝަލުންނާ ހަވާލާދީ އަލްޖަޒީރާ ބުނީ ޒާހިދުގެ މައްޗަށް 45 ގަޒިއްޔާއެއްގެ ދަށުން ދައުވާ އުފުލާފައިވާ ކަމަށެވެ. އޭނާއަށް ތުހުމަތު ކުރަނީ ޖުމްލަ 27.4 މިލިޔަން ޑޮލަރު ނަހަމަ ގޮތުގައި ބޭނުންކުރެއްވިކަމަށެެވެ. އޭނާއަކީ މެލޭޝިއާ މިނިވަންވީއްސުރެ މިއަހަރު ބޭއްވި އާއްމު އިންްތިހާބާ ހިސާބަށް އެގައުމުގެ ވެރިކަން ކުރި ޔުނައިޓެޑް މެލޭސް ނެޝަނަލް އޯގަނައިޒޭޝަން (އުމްނޯ)ގެ ވެރިކަން ނިމުމަކަށް އައި ފަހުން ކޮރަޕްޝަނުގެ ދައުވާއާ ކުރިމަތިވި އެންމެ ފަހު ބޭފުޅާއެވެ.\nޒާހިދުގެ މައްޗަށް މެލޭޝިއާ ސަރުކާރުން އުފުލާފައިވާ ދައުވާތަކުގެ ތެރޭގައި ފައިސާއަށް ޚިޔާނާތްތެރިވުމާއި މަނީލޯންޑްރިންއާއި ނަހަމަ ގޮތުގައި ބާރުގެ ބޭނުންކުރުމުގެ ކުށުގެ ދައިވާ ހިމެނެއެވެ. އޭނާއަށް ކުރި ދައުވާތަކުގެ ތެރޭގައި އޭނާގެ އާއިލާއިން ހިންގި ހިލޭ ސާބަހަށް މަސައްކަތްކުރާ ޖަމިއްޔާއެއްގެ ފައިސާ ނަހަމަ ގޮތުގައި ބޭނުންކުރިކަމުގެ ދައުވާވެސް ހިމެނެއެވެ.\nމެލޭޝިއާ މިނިވަންވީއްސުރެ އެގައުމުގެ ވެރިކަން ކުރަމުން އައި އުމްނޯގެ ވެރިކަން ނިމުމަކަށް އައީ އެގައުމުގައި އެންމެ ފަހުން ބޭއްވި އާއްމު އިންތިހާބުގައެވެ. އެ އިންްތިހާބުގައި ލިބުނު ނާކާމިޔާބީ އަކީ ކުރީގެ ބޮޑުވަޒީރު ނަޖީބު ރައްޒާގުގެ ވެރިކަމުވައި ހިންގި ޓްރަސްޓް ފަންޑެއް ކަމަށްވާ ވަން މެލޭޝިއާ ޑިވެލޮޕްމެންޓް ބަރުހާދު (ވަން އެމްޑީބީ)ގެ ފައިސާއަށް ޚިޔާނާތް ތެރިވިކަން ހާމަވުމުން ކުރިމަތިވި ނާކާމިޔާބީއެކެވެ. އެ އިންތިހާބަށް ފަހު އުމްްނޯގެ ރައީސްކަމުގެ މަގާމު ފުރުއްވަމުން ގެންދެވީ ޒާހިދެވެ. މެލޭޝިއާ ފުލުހުން އޭނާ ހައްޔަރުކުރީ މިދިޔަ ބުރާސްފަތިދުވަހުއެވެ.


SunOnline: Dharinnattakai thiya kodhdhevey kanthahthah ragalhutha?\nދަރިންނަށްޓަކައި ތިޔަ ކޮށްދެވޭ ކަންތައްތައް ރަނގަޅުތަ؟\nއަލްއުސްތާޛު އަޙްމަދު ޝާޒް 01 Apr 2022, 10:53\nމީހަކު ދެ ދަރިން ގޮވައިގެން ގުޑި އަރުވަނީ-- ސަން ފައިލް ފޮޓޯ\nދަރިންނަށްޓަކައި ވީ އެންމެ ރަނގަޅަކަށް ކަންތައްތައް ކޮށްދިނުމަކީ ކޮންމެ މަޔަކާއި ބަފައެއްގެވެސް އެންމެ ބޮޑު އުންމީދެވެ. އެކަމަށްޓަކައި އެބައިމީހުން ގިނަ ވަގުތާއި ހަކަތަ ހޭދަކުރެއެވެ. ބުރަ މަސައްކަތުން ހޯދާ އާމްދަނީގެ ބޮޑު ބައެއް ދަރިންގެ މުސްތަގުބަލަށްޓަކައި ހަރަދު ކުރެއެވެ. މަންމައާއި ބައްޕަގެ އަމިއްލަ ނަފުސަށް ކުރަންޖެހޭ ކަންތައްތައް ފަހަށް ޖައްސާލައިފައިވިޔަސް، ދަރިންގެ ކަންތައްތަކަށް އިސްކަން ދެއެވެ.\nމައިންބަފައިން ދަރިންނަށްޓަކައި ވަރަށް ގިނަ ކަންތައްތައް ކޮށްދޭނެއެވެ. އަދި މި ކަންތައްތައް ކޮށްދެވެނީ އެންމެ ރަނގަޅަށްކަމަށް ކޮންމެ މީހަކުވެސް ދެކޭނެއެވެ. އެހެންނަމަވެސް، ދަރިންނަށްޓަކައި ތިމާ ކޮށްދޭ ކަންތައްތައް ލިސްޓުކޮށް އެ ކޮންމެ ކަމަކާ ވަކިވަކިން ވިސްނައިލައިފިނަމަ، ރަނގަޅުކޮށްލަންޖެހޭ ކިތަންމެ ކަމެއް ފެނުން އެކަށީގެންވެއެވެ. މީގެތެރެއިން މުހިންމު ބައެއް ކަންކަން މި މަޒުމޫނުގައި ހިމަނައިލާނަމެވެ.\nރަނގަޅު ނަމެއް ކިޔުން: ދަރިފުޅަށް ރަނގަޅު ނަމެއް ކިޔުމަކީ މައިންބަފައިންގެ މައްޗަށް ލާޒިމު ކަމެކެވެ. ރަނގަޅު ނަމެއްވިއްޔާ އޭގައި އެކަށީގެންވާ ރީތި މާނައެއް އޮންނަންވާނެއެވެ. އަދި އެއީ އެފަދަ ނަމެއް ކިޔުން މަނާކުރައްވާފައިވާ ނަމަކަށް ވެގެންނުވާނެއެވެ. މީގެއިތުރުން، ދަރިންނަށް ކިޔުމަށް ރަސޫލުﷲ ޞައްލަﷲ ޢަލައިހި ވަސައްލަމަ އިރުޝާދު ދެއްވަވާފައިވާފަދަ ނަމެއް ކިޔުން އެދެވިގެންވެއެވެ. މީހުންގެ ނަންތަކުންނާއި އެމީހުންގެ ބަފައިންގެ ނަންތަކުން ޤިޔާމަތް ދުވަހުގައި ގޮވައިލެވޭނެކަމަށާއި، ރީތި ނަން ކިޔުމަށް ރަސޫލުﷲ ޞައްލަﷲ ޢަލައިހި ވަސައްލަމަ އަންގަވާފައިވެއެވެ.(އަޙްމަދު އާއި އަބޫ ދާއޫދު) ވީމާ، ދެއަކުރުން ނަމެއް ހަދާލައިގެން ކިޔާލަން ދޫމައްޗަށް ފަސޭހަވިޔަސް، ނަމުގައި އެއްވެސް މާނައެއްނެތް ނުވަތަ އެކަށީގެންނުވާ މާނަ ހިމެނޭ ނަންތައް ދަރިންނަށް ކިޔައިގެންނުވާނެއެވެ. އެފަދަ ނަމެއް ކިއިފައިވާނަމަ އަވަހަށް އެ ނަން ބަދަލުކޮށްލާށެވެ.\nދުޅަހެޔޮ ސިއްހަތެއްގައި ހެދި ބޮޑުވުމަށް މަގުފަހިކޮށްދިނުން: އާންމު ގޮތެއްގައި ކުޑަކުދިންނަށް ކަމުދާނީ އެކުދިންނަށް ކަމުދާ ގޮތަށް "ވިޔަފާރި އުސޫލުން" އުފައްދާފައި ހުންނަ ތަކެއްޗެވެ. އެހެންނަމަވެސް ކުދިންގެ ސިއްހަތަށް އެންމެ އެކަށީގެންވަނީ ކޮންކޮން އެއްޗެއްސެއްކަން ކަނޑައަޅަންޖެހޭނީ މައިންބަފައިންނެވެ. ކުދިންނަށް ކާން ދިނުމުގައި އެކުދިންގެ ބައިވެރިވުމާއި އެ ކުދިންގެ ހިތްހަމަޖެހުންވެސް ޝާމިލުކުރުމާއެކު، ކާންބޯންދިނުން އެކަށީގެންނުވާ ތަކެއްޗާ ދަރިން ދުރުކޮށްލަން ޖެހޭނެއެވެ. ސިއްހަތަށް ގެއްލުން ހުރި ކާނާގެ ގޮތުގައި ކަމާބެހޭ ފަރާތްތަކުން ފާހަގަކުރާ ސޮސެޖާއި ލުއިކާނާ ފަދަ ބާވަތްތަކަށް ދަރިން ދެވިހިފަން ދޫކޮށްލުން ރަނގަޅެއްނޫނެވެ. ދުޅަހެޔޮ ސިއްހަތެއްގައި ހެދި ބޮޑުވުމަށްޓަކައި އަޅަންޖެހޭ ފިޔަވަޅުތަކާމެދު ފަރުވާ ކުޑަކޮށްގެން ނުވާނެއެވެ.\nގޭތެރެއިން ތަރުބިޔަތު ދިނުން (ހަމައެކަނި މަދަރުސާގެ ތަރުބިޔަތަށް ބަރޯސާ ނުވުން) : ތަރުބިޔަތު ފެށޭ ތަނަކީ ގޭތެރެކަން އެންމެންވެސް ދަންނާނެއެވެ. ދަރިފުޅު މަދަރުސާއަށް ފޮނުވަން ފަށާ ހިސާބުން މިކަން ހަނދާން ނައްތައިލައިފިނަމަ ނަތީޖާ ރަނގަޅެއްނުވާނެއެވެ. ދަރިފުޅު މަދަރުސާއިން އައުމުން، މަދަރުސާގައި ކިޔެވީ ކޮންއެއްޗެއްތޯ ބަލައިލަން ވާނެއެވެ. ފޮތުން ކިޔެވި އެއްޗެއްގެ އިތުރުން، ބައްދަލުވީ މީހުންނާއި ދަސްކުރި ހުނަރުތަކާ ބެހޭގޮތުން ސުވާލުކޮށްލަންވާނެއެވެ. މަދަރުސާއިން ދަސްކުރި އެއްޗެއް އަމަލީގޮތުން ބޭނުންކުރުމުގެ ފުރުސަތު ގޭތެރެއިން ފަހިކޮށްދޭންވާނެއެވެ. އަދި އެކަށީގެންނުވާ ގޮތަކަށް އެއްޗެއް ދަސްކޮށްފައިވާކަމަށް ފާހަގަވެއްޖެނަމަ އެކަމެއް އިސްލާހުކޮށްދޭން ޖެހޭނެއެވެ. ސުވާލަކީ މަދުރުސާއިންވެސް އެކަހަލަ އެކަށީގެންނުވާ އެއްޗެތި ދަސްކުރޭ ހެއްޔެވެ؟ ޖަވާބަކީ އާނއެކެވެ! މުދައްރިސުން ދަސްކޮށްނުދިނަސް، އެހެނިހެން ގޮތްގޮތުން އެ މާހައުލުން ދަސްކުރާ ތަކެއްޗާމެދު ފާރަވެރިނުވެއްޖެނަމަ..... ވިޔާނުދާ ކަމަކުން ދަރިފުޅު ޑިގުރީއާ ހަމައަށް ދިއުމަކީވެސް ވެދާނެ ކަމެކެވެ.\nދީނީ ކަންކަމަށް އަހުލުވެރިކުރުވުން: ހެޔޮ ކޮންމެ ކަމަކީ ދީނީ ކަމެކެވެ. މީގެތެރޭގައި ހާއްސަ ކަންކަމާއި އާންމު ކަންކަން ހުރެއެވެ. ނަމާދު ކުރުމާއި ރޯދަ ހިފުން ފަދަ މައިގަނޑު އަޅުކަންތައް އެއީ ހާއްސަ ބައެވެ. ހެނދުނާއި ހަވީރުގެ ޒިކުތަކާއި އެނޫންވެސް ތަފާތު ޒިކުރުތައް ކިޔުން ފަދަ ކަންކަން އެއީ އާންމު ބައެވެ. އުމުރާ ގުޅޭގޮތުން، މިފަދަ ކަންކަމަށް ދަރިން އަހުލުވެރިކުރުވުމަކީ ދޫކޮށްލެވެންނެތް ވާޖިބެކެވެ. އެފަދަ ކަންކަމުގައި ދަރިންނަށް ނަމޫނާ ދައްކާށެވެ. ދަރިން ބައިވެރިކޮށްގެން ނަމާދުކުރާށެވެ. އަދި އެކުދިންނަށް އިވި ފެންނާނެހެން ޒިކުރުތައް ކިޔައި ޤުރުއާން ކިޔަވާށެވެ. އަދި މަޑުމަޑުން އެކުދިންނަށް ދަސްކޮށްދެމުން ގެންދާށެވެ. ގޭތެރޭގައިވެސް އެކަކު އަނެކަކަށް އެހީތެރިވާތަން އެކުދިންނަށް ދައްކާށެވެ. ދަރިންގެ ކުރިމަތީގައި ޒުވާބުކޮށް އަޑުގަދަކޮށް ނުހަދާށެވެ.\nއުމުރާ ގުޅޭގޮތަށް އެއްޗެތި ހޯދައިދިނުން: ދަރިފުޅު އުޅޭ ކުލާހުގެ ކޮންމެ ކުއްޖެއްގެ އަތުގައި އައިޕެޑެއް އޮންނަކަމަށް އޭނާ ބުނެއެވެ. އެހެންވީމާ އެނާގެ އަތުގައިވެސް އެކަހަލަ އެއްޗެއް އޮންނަންޖެހޭނެ ކަމަށް އޭނާ ދެކެއެވެ. އެހެންވެއްޖެނަމަ، ކޮންމެ އެއްޗަކީ އަނެކާ ގެންގުޅެއޭ ކިޔާފައި ތިމާވެސް ގެންގުޅެންޖެހޭ އެއްޗެއް ނޫންކަން ދަރިފުޅަށް ވިސްނައިދޭށެވެ. ރައްޓެހި ކުދިން ނުގެންގުޅޭ ކިތަންމެ އެއްޗެއް ދަރިފުޅުގެ އަތުގައިވެސް ހުންނާނެކަން ހަނދާންކޮށްދޭށެވެ. އެ އެއްޗެއްގެ ބޭނުންޖެހި، އެ ބޭނުންކުރާ އުމުރަށް ދިޔައިމާ ވީ ވަރަކުން އެފަދަ ތަކެތި ހޯދައިދިނީމައި އެވީއެވެ.\nހުރިހައި އިރެއްގައިވެސް ދަރިން އުޅޭނޫޅޭ ގޮތް ބެލުން: އަހަރެމެންނަށްވުރެ އެ ކުދިން މާ ސްމާޓުވާނޭ ބުނެ ޒިންމާ ދޫކޮށްނުލާށެވެ. ދަރިންނަށް ހޯދައިދޭ ޒަމާނީ ވަސީލަތައްތައް ބޭނުންކުރަނީ ރަނގަޅަށްތޯ، އެއްގޮތަކުން ނުވިއްޔާ އަނެއްގޮތަކުންވެސް ބަލަންޖެހޭނެއެވެ. ރައްޓެހިންގެ ގޮތުގައި ހޯދަނީ ކޮންކަހަލަ ކުދިންނެއްތޯ ބަލައި އިސްލާހީ ފިޔަވަޅުތައް އަޅަންވާނެއެވެ.\nމަތީގައިވާ ކަންތައްތަކުގެ އިތުރުން، ބޮޑުވަމުން އަންނައިރު ހަށިގަނޑަށް އަންނާނެ ޖިސްމާނީ ބަދަލުތައް އެކަށީގެންވާ ގޮތުގައި ބުނެދޭންވާނެއެވެ. ދިރިއުޅުމުގެ މައިދާނަށް އަހުލުވެރި ކުރުވުމަށްޓަކައި، އުމުރާ ގުޅޭ މަސައްކަތްތައް ކުރުވަންޖެހޭނެއެވެ. ކެއްކުމާއި ސާފުކުރުމާއި ތަންތަން ތަރުތީބުކުރުމާއި ވިޔަފާރި ކުރަންދާއިރު އެކަމުގައި ބައިވެރިކުރުވުންފަދަ ކުދިކުދި ކަންތައްތަކުން ފެށީމައި ރަނގަޅުވާނެއެވެ. މީހުންނާ މުއާމަލާތު ކުރުމާއި ވާހަކަ ދެއްކުމުގެ ހުނަރުތައް ތަރައްގީ ކުރުމަށް ސަމާލުކަން ދިނުން ވަރަށް މުހިންމެވެ. އަދި ކަންކަމުގައި އިސްނެގުމާއި ގޮންޖެހުންތަކާ ކުރިމަތިލާން ދަސްކޮށްދިނުމަކީވެސް ބޭނުންތެރި ކަމެކެވެ.\nއިސްވެ ބަޔާން ކުރެވުނީ ދަރިންނަށްޓަކައި މައިންބަފައިންގެ މައްޗަށް އޮތް ޒިންމާ ތަކެކެވެ. ޒިންމާއެއްވިއްޔާ ކޮންމެހެންވެސް އެކަމެއް އަދާކުރަންޖެހޭނެއެވެ. ދަރިންގެ ކަންތައްތައް ބެލެހެއްޓުމުގެ ޒިންމާ މައިންބަފައިންގެ ކޮނޑުގައި އެޅިފައިވާކަމަށާއި އަދި އެ ޒިންމާ (އެކަށީގެންވާ ގޮތުގައި) އަދާކުރިތޯއާ މެދުގައި، ޤިޔާމަތް ދުވަހު ސުވާލު ވެވޭނެކަމަށް ރަސޫލުﷲ ޞައްލަﷲ ޢަލައިހި ވަސައްލަމަ ހަދީސްކުރައްވާފައި ވެއެވެ.(متفق عليه)


އަންހެނުން ހިތާނުކުރުމަކީ އޮންނަ ކަމެއް ނޫން: މައުމޫން – Dhen.mv\nއަންހެނުން ހިތާނުކުރުމަކީ އޮންނަ ކަމެއް ނޫން: މައުމޫން\nJanuary 22, 2020 - 8:44 pm\nއަންހެނުން ހިތާނުކުރުމަކީ އިސްލާމީ ޝަރީއަތުގައި އޮންނަ ކަމެއް ނޫން ކަމަށް ކުރީގެ ރައީސް މައުމޫން އަބްދުލްގައްޔޫމް ވިދާޅުވެއްޖެއެވެ.\nރައީސް މައުމޫން މިއަދު ކުރެއްވި ޓްވީޓެއްގައި ވިދާޅުވީ އިސްލާމްދީނަކީ ޖިސްމާނީ ގޮތުންނާއި ނަފުސާނީ ގޮތުން ވެސް އިންސާނުންގެ ރައްކާތެރިކަމަށް ބާރު އަޅާ ދީނެއް ކަމަށެވެ. އަދި އަންހެނުން ހިތާނު ކުރުމަކީ އިސްލާމީ ޝަރީއަތުގައި އޮންނަ ކަމެއް ނޫން ކަމަށް ވެސް މައުމޫން ވިދާޅުވިއެވެ.\nމިކަމާއި ގުޅިގެން މިނިސްޓަރު އަބްދުﷲ އަމީން، ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރަށް މިއަދު ފޮނުއްވި މެމޯއެއްގައި ވަނީ އަންހެނުން ޚިތާނު ކުރުމަކީ ސަރުކާރުގެ ސިޔާސަތެއް ނޫން ކަމަށާއި އަދި ހިތްވަރުދޭ ކަމެއްވެސް ނޫން ކަމަށް ވިދާޅުވެފައެވެ. އަދި އެކަމުގައި ލަފައެއް ހޯދަންޖެހޭ ހާލަތެއް އޮތް ކަމަށް ނުދެކޭ ކަމަށްވެސް އަމީން ވިދާޅުވިއެވެ.


މަހަކު 6,526.77 ރުފިޔާ\nމަހަކު 2,797.19 ރުފިޔާ\nގްރޭޑް 12 ނިންމާފައިވުމާއެކު، އިދާރީ މަސައްކަތާއި، އޮފީސް މަސައްކަތުގެ، މަދުވެގެން4އަހަރު ދުވަހުގެ ޞަރީޙަ ތަޖުރިބާ (ފޯމަލް ޓްރޭނިންގއާއެކު) ލިބިފައިވުން.\nލެވެލް3ގެ ސެޓްފިކެޓަކަށްފަހު، ތަޖުރިބާގެ ސަބަބުން، ބޭނުންވާ ދާއިރާއިން ޚާއްޞަ ހުނަރުތަކެއް ހުރުން ނުވަތަ އެއް ޓްރޭޑަށްވުރެ ގިނަ ޓްރޭޑް އެނގުން ނުވަތަ އެއް ޓްރޭޑް ހުނަރާއެކު، ސްޕަވައިޒްކުރުމުގެ ނުވަތަ އިދާރީ މަސައްކަތުގެ ހުނަރާއި ތަޖުރިބާ ހުރުން.\nމޭސަން/ ޕްލަމަރ ގްރޭޑް4ގެ މަޤާމަށް މީހަކު ނުލިބިއްޖެނަމަ، މޭސަން/ޕްލަމަރ ގްރޭޑް3ގެ މަޤާމަށް ފުރުޞަތު ހުޅުވައިލަމެވެ.\nމޭސަން / ޕްލަމަރ\nމަހަކު 5,604.76 ރުފިޔާ\nމަހަކު 2,402.04 ރުފިޔާ\nކުރާ މަސައްކަތާ ބެހޭ ސެޓިފިކެޓް ލެވެލް3ލިބިފައިވުން ނުވަތަ ގްރޭޑް 12 ނިންމާފައި ނުވަތަ ސެޓިފިކެޓް ލެވެލް2ލިބިފައިވުމާއެކު، ސެޓިފިކެޓަށްފަހު، ކުރާ މަސައްކަތާ ގުޅޭ ދާއިރާއިން 1 އަހަރުދުވަހުގެ ތަޖުރިބާ ލިބިފައިވުން.\nރޭނުމާއި، ރާނާފައިވާ ތަންތަނަށް ގެންނަންޖެހޭ ބަދަލު ގެނައުމާއި، މަރާމާތުގެ މަސައްކަތާއި، ފާރުތަކާއި ގަލާއި ހިލަ އަތުރައިގެން ހަދާފައިވާ ތަންތަން ދެމެހެއްޓުމުގެ މަސައްކަތް ކުރުން.\nގަލާއި ހިލަ، ކޮންކޮރީޓް، ކޮންކްރީޓް ބްލޮކް އަޅައިގެން ހިނގާ ތަންތަން ހެދުމާއި، ސިޑިފަދަ ތަންތަން ސިމެންތިން ހެދުމާއި މަރާމާތުކުރުން.\nއިމާރާތުގެ ފާރުތަކުން ހަލާކުވާ ތަންތަން، ގަލާއި ސިމެންތި ބޭނުންކޮށްގެން ހެދުން.\nފާޚާނާތަށި، މޫނުދޮންނަތަށި ހަރުކޮށް ބަދަލުކުރުމާއި، ފާޚާނާ، ފާރު، ތަޅުން، ބަދިގެއާއި އަދި އެނޫންވެސް ތަންތަނުގައި ތަށިމުށި ޖެހުމާއި ހަލާކުވެގެން ބަދަލުކުރަންޖެހޭ ތަށިމުށި ބަދަލުކުރުން.\nރާނައި ސިމެންތި ޖެހުމާއި، ޕުޓީގެ މަސައްކަތާއި ކުލައާއި ދަވާދުލުން.\nރާނާ ސިމެންތިޖެހުމުގެ މަސައްކަތްތަކުތެ އެސްޓިމޭޓް މައުލޫމާތު ތައްޔާރުކުރުން.\nރޭނުމުގެ މަސައްކަތްތަކާ ގުޅުންހުރި ވަޑާމުގެ މަސައްކަތް ކުރުން.\nއެކުގައި މަސައްކަތްކުރާ އެހެންމީހުންނާ މަސައްކަތް ހަވާލުކުރުން.\nމަސައްކަތްތަކަށް ބޭނުންވާ ތަކެތީގެ ކޯޓޭޝަނާއި ތަކެތި ފިހާރަތަކުން ގެނައުން.\nކަޕްލިން، ކްލޭމްޕް، އިސްކުރު، ބޯލްޓް، ސިމެންތި، ޕްލާސްޓިކް ތެރަސް، ނުވަތަ ސޯލްޑަރިން، ބްރޭޒިން، އަދި ވެލްޑިންއާއި ތަފާތު އިކްވިޕްމަންޓް ބޭނުންކޮށްގެން ހޮޅީގެ ބައިތައް ގުޅުވުން.\nފެންވައިރު ނުވަތަ ފެންވައިރުކުރާ ތަކެތި ވައިން ނުވަތަ ފެނުން ޕްރެޝަރގޭޖުގެ އެހީގައި ލީކް ޓެސްޓްކޮށް، ލީކްވާ ތަންތަން ހޯދުން.\nމަސައްކަތުގެ އަގުތަކުގެ އެސްޓިމޭޓް ލިޔެ ކޮންޓްރެކްޓްތަކާ ބެހޭގޮތުން ވާހަކަދެއްކުން.\nއިމާރާތުގެ ޕްލޭނަށާއި ތަން ރަނގަޅަށް ބަލައި ފެންވައިރުކުރަން ބޭނުންވާ ތަކެއްޗާއި ފެންވައިރު ކުރާނެގޮތް ކަނޑައެޅުމާއި، ކަރަންޓް ވައިރިން ފަދަ ކަމަކަށް އަސަރު ނުކުރާނެގޮތަކަށް ހޮޅި އަޅާނެ ޕްލޭނެއް ހެދުން.\nހަވާލުކުރެވޭ މަސައްކަތްތަކުގެ ރިކޯޑާއި މަސައްކަތުގެ ރިޕޯޓް ތައްޔާރުކުރުން.\nއިމާރާތުގައި ފެން ގުޅާފައިވާ ތަކެއްޗާއި ކަނެކްޝަންތަކާއި ހޮޅި އަޅާފައިވާ ތަންތަން ފާހަގަކުރުން.\nޕައިޕްކަޓަރ، ބެންޑަރު، ތްރެޑްކަޓަރުފަދަ ތަކެތި ބޭނުންކޮށްގެން ތްރެޑް ކެނޑުމާއި، އެންގަލްތަކަށް ހޮޅި ލަނބައި ހެދުން.\nފާޚާނާތަކަށާއި ވޯޓަރ ހީޓަރާއި ސިންކް އަދި ފެންގުޅާ އެންމެހައި ތަކެއްޗަށް ފެންބަންދާއި ފިޓިންގްސް ހިމަނައިގެން ހޮޅި އަޅައި ފެންވައިރު ކުރުން.\nހޮޅިއާއި ފިޓިންގްސް ލައްވަންޖެހޭ ތަންތަން ކެނޑުމާއި، ފާރުގައްޔާއި ސީލިންގުގައި ހޮޅި ހަރުކުރާ ސަޕޯޓް ހަރުކުރުން.\nފެންއިސްކުރު، ފެންކަރު، ފެންބަންދު، ވަސަރާއި ފަޅައިގެންދާ ހޮޅި ބަދަލުކުރުމާއި، ބެދޭ ޑްރެއިން ސާފުކޮށް، މި ތަކެތި މަރާތުކޮށް ބެލެހެއްޓުން.\nފާޚާނާ ނިޒާމުގެ އިތުރުން، އަޑިން ހޮޅިލައްވައިގެން ފެންގުޅަންޖެހޭ ސިސްޓަމްތަކަށް ފެންވައިރު އެޅުން.\nލިބިފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްތަކުގެ ކޮޕީ (އެކްރެޑިޓްކޮށްފައިވާ ސަނަދާއި، އަޞްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ އަޞްލު)\nއިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް އެޕްލިކޭޝަނާއެކު ފޮނުވަން ޖެހޭނެއެވެ.\nއިންޓަރވިޔު ކުރެވޭނީ، އިޢުލާންގައި ބަޔާންކުރެވިފައިވާ މަޤާމަށް ޝަރުޠު ހަމަވާ ކެންޑިޑޭޓުންގެ ތެރެއިން ޝޯޓްލިސްޓް ކުރެވޭ ފަރާތްތަކާ އެކަންޏެވެ.\nމަޤާމަށް ނުހޮވޭ ކެންޑިޑޭޓުންނަށް ސިޓީ ފޮނުވޭނީ، އިންޓަވިއުކޮށް ނިމުމަށް ފަހުގައެވެ.\nމަޢުލޫމާތު ސާފުކުރުމަށް ގުޅުއްވާނީ 3345157 ނަންބަރު ފޯނާއެވެ.\nޕަބްލިޝްކުރި ގަޑި: 09:56


White house kairin hathiyaaru elhi meehaku athulaigenfi\nވައިޓް ހައުސް ކައިރިން ހަތިޔާރު އެޅި މީހަކު އަތުލައިގެންފި\nހަތިޔާރު އެޅި މީހަކު ވައިޓް ހައުސް ކައިރީގައި ހަރަކާތްތެރިވުމާ ގުޅިގެން ސަލާމަތީކަން ވަރުގަދަކޮށްފައި --\nއެމެރިކާގެ ރިޔާސީ ގެކޮޅު ވައިޓް ހައުސް ކައިރީގައި ހަތިޔާރާއެކު ހަރަކާތްތެރި މީހެއް އަތުލައިގެންފައިވާ ކަމަށް ރިޕޯޓްތައް ބުނެފި އެވެ. އެމީހާ ގަޔަށް ވައިޓް ހައުސްގެ ސެކިއުރިޓީ އޮފިސަރުން ވަނީ ބަޑި ޖަހާފަ އެވެ.\nރިޕޯޓްތައް ބުނާ ގޮތުގައި ވައިޓް ހައުސް ކައިރީގައި ހަތިޔާރު އެޅި މީހަކު ހަރަކާތްތެރިވުމާ ގުޅިގެން ވައިޓް ހައުސް ހިމެނޭ ސަރަހައްދު މިހާރު ވަނީ ބަންދުކޮށްފަ އެވެ. މި ހާދިސާ ހިނގި ވަގުތު ރައީސް ބަރަކް އޮބާމާ ގެކޮޅުގައި ނޫޅުއްވާ ކަމަށްވެ އެވެ. ވައިޓް ހައުސްއާއި އެ ސަރަހައްދުގެ ސެކިއުރިޓީ މިހާރު ވަނީ ވަރަށް ބޮޑަށް ވަރުގަދަކޮށްފަ އެވެ.\nހަތިޔާރާއެކު ހަރަކާތްތެރި މީހާގެ ގަޔަށް ބަޑި ޖަހައި، ފުލުހުންގެ ބެލުމުގެ ދަށަށް އޭނާ ގެންގޮސްފައިވާއިރު އޭނާގެ ހާލު ސީރިއަސް ކަމަށްވެ އެވެ. އަދި އޭނާއަށް މިހާރު ހޮސްޕިޓަލްގައި ފަރުވާދެމުންގެންދާ ކަމަށް ވެސް ބައެއް ރިޕޯޓްތައް ބުނެ އެވެ.\nމި ހާދިސާ ހިނގި ވަގުތު ބަރަކް އޮބާމާ ގެކޮޅު ނޫޅުއްވި ނަމަވެސް އެ ގައުމުގެ ނައިބު ރައީސް، ޖޯ ބައިޑަން އޭރު ވައިޓް ހައުސްގައި ހުންނެވި އެވެ. ހާދިސާ ހިނގުމާއެކު އެމަނިކުފާނު ސެކިއުރިޓީ ވަރުގަދަކޮށްފައިވާ ކަމަށް ހަބަރުތައް ބުނެ އެވެ.\nމި މައްސަލަ މިހާރު ތަހުގީގުކުރަން ފަށާފައިވާއިރު، ހަތިޔާރު އެޅި މީހާ ދުއްވަން ގެންގުޅުނު ވެހިކަލް ވަނީ އެ ސަރަހައްދުން ފެނިފަ އެވެ. އަދި އެ ވެހިކަލް މިހާރު ވަނީ ތަހުގީގަށް ފުލުހުންގެ ބެލުމުގެ ދަށަށް ގެންގޮސްފަ އެވެ.


Dhuvefai Bahdhaalan Ai Dharifulhu Dhurukohlee Vaa Loabin - Vaguthu\nހިތް ދަތި މަންޒަރެއް - ދަރިފުޅާ ގާތް ނުވީ ލޯބި ވާތީ\n3 މަސް ކުރިން ( މާޗް 30, 2020 )\nކޮރޯނާ ވައިރަސްއާ ގުޅިގެން ދުނިޔޭގެ އެކި ގައުމުތަކުގައި ހިތްދަތި އެތައް ކަމެއް ހިނގަމުން އެބަދެ އެވެ. ބަލީގެ ނުރައްކާ އެންމެ ބޮޑީ ބަލި ޖެހޭ މީހުންނަށް ފަރުވާ ދިނުމުގައި ހަރަކާތްތެރިވާ ޑޮކްޓަރުންނަށެވެ. އެންމެ ގާތުން އެމީހުންނާ ބައްދަލު ކުރެވެނީ ޑޮކްޓަރުންނާ ކަމަށްވާތީ އެވެ.\nދުނިޔޭގެ އެކި ގައުމުތަކުގައި ޑޮކްޓަރުންނަށްވެސް މި ބަލި ޖެހިގެން ފަރުވާ ދެމުން އެބަ ދެއެވެ. އަދި މަދުން ނަމަވެސް ބަލި މީހުންގެ ގައިން ބަލި ޖެހިގެން ބައެއް ޑޮކްޓަރުން ދުނިޔެ ދޫކޮށްފިއެވެ.\nމިހާރު ދައުރުވަމުންދާ ވީޑިއޯއަކުން ފެންނަނީ ޑޮކްޓަރަކު ޑިއުޓީ ނިމުމަށްފަހު އެނބުރި ގެއަށް އައިސް ވަންނަ މަންޒަރެވެ. މިއީ ސައުދީ އަރަބިއްޔާގައި ހިނގައިދިޔަ ކަމެކެވެ. ޑޮކްޓަރު ގެއަށް ވަނުމާއެކު އޭނާގެ ދަރިފުޅު ދުވެލާފައި އައިސް ބައްދާލަން އުޅެ އެވެ. ނަމަވެސް އޭގެ ކުރިން ޑޮކްޓަރު އޭނާ ހުއްޓުވައި ދުރަށް ދާން އަމުރުކުރެއެވެ. އެއަށްފަހު ޑޮކްޓަރު ފެންކަޅިވެ އަސަރާއެކު ބިންމައްޗަށް ތިރިވެ ރޯން ފަށައެވެ.\nވީޑިއޯއިން ފެންނަ ގޮތުގައި ޑޮކްޓަރު ހުރީ ބަލި މީހުންނަށް ފަރުވާ ދޭ އިރު ލައިގެން ހުންނަ ސޫޓު ލައިގެންނެވެ. ބެލެވޭ ގޮތުގައި އޭނާ ގެއަށް އައީ ކޮރޯނާ ވައިރަސްގެ ޕޭޝަންޓުންނަށް ފަރުވާ ދިނުމުގައި އުޅުމަށްފަހު އެވެ. އަދި އައި އިރު ހުރީ މަސައްކަތުގެ މާހައުލުގައި ފެނުނު މަންޒަރުތަކާއި ކަންތައްތަކުން މާޔޫސްވެފައެވެ. އަދި އޭނާގެ ދަރިފުޅު ދުވެފައި ބައްދާލަން އައުމުން ދުރުކޮށްލީ އޭނާގެ ގައިގައި ވައިރަސް ހުރެދާނެތީ ވައިރަސް އޭނާގެ ދަރިފުޅުގެ ގަޔަށް އެރިޔަ ނުދިނުމަށްޓަކައެވެ.\nކިތަންމެ ހިތްދަތިވިޔަސް ޑޮކްޓަރުގެ އަމަލުތައް ބެހެއްޓީ އެންމެ ރަނގަޅަށެވެ. ބަލީގެ އެއްވެސް ނިޝާނެއް، އަލާމާތެއް ފެންނަ ނަމަ ބަލި ފެތުރި އާއިލާ ނެތިދިއުމަށްވުރެ އަމިއްލައަށް އެމީހުންނާ ދުރުވެގަތުމަކީ އެންމެ ރަނގަޅު ގޮތެވެ.\nތަޖޫބެގެ އާއިލާގެ ގިނަ ބަޔަކު ކޮވިޑް-19 އަށް ފައްސިވެއްޖެ\nކޮވިޑް-19: އެމިރޭޓްސް އިން 9000 މުވައްޒަފުން ވަކިކުރަނީ\nހިންމަފުށީގައި ހޯމް ކަރަންޓީންގައި ހުރި މީހަކު ކޮވިޑް-19 އަށް ފައްސިވެއްޖެ\nމާޗް 30, 2020 17:19\nދަރިފުޅުގައިގަ އަތް ނުލާ މޫނުގަ އަތްލުމުން މި ވައިރަސްން ތިޔާ ވި ދުރު... ބަލި މީހުންނަ ޙިދުމަތް ދީފަ ޔުނީފޯރމާ މާސްކުގަ ގެއައް އައީތީވެސް މަރުޙަބާ... މި ބައްޔައް ފަރުވާދޭ ޑޮކްޓަރުން ފޮލޯ ކުރަންޖެހޭ ވަކި ގައިޑްލައިނަކާ ޕޮރުޓުކޯލް އޮވޭ މަޗާ!!!\nމާޗް 31, 2020 10:22\nޑޮ ކު ތިހާ ލޭމައްޗަށް ނުދިޔައަސް ރަނގަޅުވާނެ. އެއީ ސިއްހީދާއިރާގަ މަސައް ކަތް ކުރާ މީހުންގެ ޤުރުބާނީއާއި ހާލަތާއިމެދު ހޭލުންތެރި ކުރަން ކުޅެފައޮތް މަންޒަރެއް. ޥާހަ ކައެއް.\nފެނެއެންނު މި ރާއްޖޭގަވެސް ޓީވީގަ ފުލުހުންނާ ސިއްހީ ދާއިރާ މީހުން ޔުނިފޯރމުގަ ކުޅެފަ ހުންނަ މަންޒަރު ؟ އެގޮތަށް.\nޢިބުރަތެއް ހާސިލު ކުރަންވީތާ ކު މާ ސީރިއަސް ތި ވެވުނީ.\nމާޗް 31, 2020 11:17\nމިހާ ސީރިއަސް ކަންތަކުގަ ހޭލުންތެރި ކުރަންވެސް މަންޒަރާ ވާހަކަ އެކުލެވެން ޖެހޭނީ ކަމާ އެކަށޭނެ ގޮތައް އަހަރުމެން ޕޭޝަންޓުނަށާ މުޖުތަމައައް އެވާހަކައިން ހަމަ އެކަނި ލައިކާ ސިމްޕަތީ ހޯދާކަށް ނޫން. ތިކަހަލަ ވާހަކަޔާ ދޮގު އެކުލެވޭ ވިޑިޢޯ ތައް ޙަބަރުގެ ގޮތުގަވެސް ނުލިޔުން އެދެން. ޥިޑިއޯެއިން ދެވުނު މެސެޖެއް ހަމަ ނުވިސްނުނު. ކަމާބެހޭ މާހިރުން ނުކަރަން ބުނި ގިނަ ކަންްތަށް ތި ވީޑިއޯއިން ފެންނަނީ’\nމާޗް 30, 2020 18:13\nޥަރަށް ފުން އިބުރަތްތަކެ އް ހުރި ވާހަކަ އެ އް - ލޯބިންނޭ މިނިވަންކަމޭ ކިޔާފަ ދުނިޔޭގަ އިވެސް އާހިރަތުގަ އިވެސް ގެ އްލުންހުރި ކަންތަ އްތަ އް ކުރާކަށް ނުވާނެ.


Talibanunnah Russia in hathiyaaru dhey kamah America in bunefi | Mihaaru\nނިކޯލްސަންގެ ކެރިއަރުގެ ބޮޑުބައި ހޭދަކުރައްވާފައި ވަނީ އަފްޣާނިސްތާނުގައި.\nތާލިބާނުންނަށް ރަޝިޔާ އިން ހަތިޔާރު ދޭ ކަމަށް އެމެރިކާ އިން ބުނެފި\n23 މާޗް 2018 - 20:162comments\nކާބުލް (މާޗް 23) - ތާލިބާނުންނަށް ރަޝިޔާ އިން ހަތިޔާރުގެ ގޮތުން އެހީވަމުންދާ ކަމަށް އަފްޣާނިސްތާނުގައި ތިބޭ އެމެރިކާ ސިފައިންގެ ވެރިޔާ ޖެނެރަލް ޖޯން ނިކޯލްސަން ވިދާޅުވެއްޖެ އެވެ.\nއޭނާ ވިދާޅުވީ ރަޝިޔާގެ ހަތިޔާރު ތާލިބާނުންނާ ހަމައަށް ފޯރަނީ ތަޖިކިސްތާނުގެ ބޯޑަރު ހުރަސްކޮށް ކަމަށެވެ. އެމެރިކާގެ މި ބާވަތުގެ ތުހުމަތުތައް ރަޝިޔާ އިން މީގެ ކުރިން ވަނީ ދޮގުކޮށްފަ އެވެ.\n"އަޅުގަނޑުމެން އަތަށް އަފްޣާން ލީޑަރުން ބައެއް ހަތިޔާރު ގެނެސްދީފައި އެބަހުރި. އަދި އެއީ ރަޝިޔާ އިން ތާލިބާނުންނަށް ދޭ ހަތިޔާރު ކަމަށް ވަނީ ބުނެފައި،" ބީބީސީއާ ވާހަކަ ދައްކަވަމުން ނިކޯލްސަން ވިދާޅުވި އެވެ.\nނިކޯލްސަންގެ ކެރިއަރުގެ ބޮޑު ބައި ހޭދަކުރައްވާފައި ވަނީ އަފްޣާނިސްތާނުގަ އެވެ. ސެޕްޓެމްބަރު 11 ގައި ޕެންޓަގަން އަށް ދިން ހަމަލާގައި އޭނާ ސަލާމަތްވީ ކިރިޔާ އެވެ.\nތާލިބާނުންނަށް ރަޝިޔާ އިން ފޯރުކޮށްދޭ ހަތިޔާރުގެ އަދަދު ދެނެގަތުން އުނދަގޫވާނެ ކަމަށް އޭނާ ވިދާޅުވި އެވެ. އަފްޣާން ފުލުހުންގެ އޮފިޝަލުން ބުނެފައި ވަނީ ރަޝިޔާ އިން ފޯރުކޮށްދޭ ތަކެތީގެ ތެރޭގައި ނައިޓް ވިޝަން ގޮގްލްސް އާއި މީޑިއަމް އަދި ހެވީ މެޝިން ބަޑި ހިމެނޭ ކަމަށެވެ.\nއެމެރިކާގެ ރައީސް ޑޮނަލްޑް ޓްރަމްޕް ގެންދަވަނީ ތާލިބާނުންނާ އޮންނަ ގުޅުންތައް ކަނޑާލުމަށް ޕާކިސްތާނަށް ޕްރެޝަރު ކުރައްވަމުންނެވެ. ޕާކިސްތާނަށް ދޭ އަސްކަރީ އެހީގެ އެތައް މިލިއަން ޑޮލަރެއް ޓްރަމްޕް ވަނީ ޖެނުއަރީ މަހު ސަސްޕެންޑް ކުރައްވައިފަ އެވެ.\nއިތުރު ލިޔުންތައް ތާލިބާން ރަޝިއާ އެމެރިކާ


ގުރުއާން ހިތުދަސްކުރުމުގެ އިތުރުން، މަތީ ސާނަވީގެ އެންމެ މޮޅު ދަރިވަރުންގެ ތެރޭގައި ހިމެނުމަކީ، އާދައިގެ ކަމެއް ނޫނެވެ. އާލާ އަޒްމަތު ޖަމީލަށް އެ ފަރުހާއި ޝަރަފާއި ހިތްހަމަޖެހުން ވެސް ވަނީ ލިބިފަ އެވެ. އަރަބި މީޑިއަމްގެ އޭ ލެވެލް ކަމަށްވާ ޝަހާދާ ސާނަވިއްޔާގެ އެންމެ މޮޅު ދަރިވަރުންގެ ތެރޭގައި ހިމެނި، އާލާއަކީ ރައީސްގެ ސްކޮލޮޝިޕް...\nކިޔެވުމުގައި ނަމޫނާއެއް، ބާސްކެޓްބޯޅައިގައި ތަރިއެއް\nMarch 06, 2020 10\nތޯހާއަށް ދަރިވަރުންގެ ހިތްގައިމު ޝުކުރު\nމަޑުމައިތިރި ރާގެއްގައި، ހިތްގައިމު އަޑުތަކުން ދަރިވަރުންގެ ޝުކުރު، މިދިއަ ބުދަދުވަހު ހާއްސަކުރީ ޣިޔާސުއްދީން އިންޓަނޭޝަނަލް ސްކޫލުގެ ޕްރިންސިޕަލްގެ މަގާމުގައި މިހާތަނަށް ހުންނެވި ތޯހާ ސަލީމްގެ ޚިދުމަތްތަކަށެވެ. އެ ސްކޫލުގެ އެންމެ އިސް ލީޑަރުގެ ހައިސިއްޔަތުން 10 އަހަރު މަސައްކަތް ކުރެއްވުމަށް ފަހު، މި މަހު އޭނާ ޣިޔާސުއްދީނުން...\nބޮޑެތި މާރާމާރީތަކާއި ވައްކަމާއި މަސްތުވާތަކެތީގެ މައްސަލަތައް ދަނީ އިތުރުވަމުންނެވެ. އެކަންކަމުގެ ތެރެއިން ނުރައްކަލުގެ ވަރުގަދަ ރަނގަޅަބީލު ޖެހެމުން އަންނަތާ ކިތައްމެ ދުވަހެކެވެ. ކުށްކުރާ ކުދިންގެ ތެރޭގައި ސްކޫލްތަކުގެ ދަރިވަރުންގެ އަދަދު ވަނީ އިތުރުވަމުންނެވެ. ބައެއް މީހުންގެ ނަޒަރުގައި ދަރިވަރުންގެ އަހުލާގު ވަރަށް...


އަލިފާނުގެ ސަބަބުން އޮސްޓްރޭލިއާގެ އައްސޭރި އަވަށެއްގައި އެތައްހާސް ބަޔަކު ތާށިވެއްޖެ\nޝިފްޒާން އަހްމަދު 31 ޑިސެމްބަރު 2019 11:34\nއޮސްޓްރޭލިއާގެ އައްސޭރި އަވަށެއް ކަމުގައިވާ މަލަކޫޓާ ވަށައިގެން އަލިފާން ރޯވެ، އެރަށަށް ވަދެނުކުތުމަށް ބޭނުންކުރާ މަގު އަލިފާނުގެ ސަބަބުން ބަންދުވުމާ ގުޅިގެން އެރަށުގެ ރައްވެހިންނާއި ދަތުރުވަރީގައި އެރަށަށް އައިސްތިބި ފަރާތްތައް އެރަށުގައި ތާށިވެއްޖެއެވެ.\nމުޅި ރަށުގެ ތެރެއަށް އަލިފާނުގެ އަސަރުކޮށް މަގުތަކުގައި، ގަސް އަދައިގެން ހެދިފައިވާ ހޫނު އަޅި ފެތުރިފައިވާއިރު، ރަށުގެ ގިނަ ބައަކު އެތެރޭގައި ޖިމަކަށް ޖަމާވެފައިވެއެވެ. އަދި ވަރަށް ގިނަ ފަރާތްތައް މޫދު ކައިރިއަށް ޖަމާވެފައިވާ ކަމުގައިވެސް ރޮއިޓަރސްއިން ބުނެއެވެ.\nއެރަށުގެ އެންމެ ބޮޑު މާރުކޭޓުގެ ވެރިޔާ ރޮބާޓް ފިލިޕްސްއާ ހަވާލާދީ ރޮއިޓަރސްއިން ބުނެފައިވަނީ އޭނާގެ ސުޕަރ މާކެޓުގައި 45 މީހަކަށް ހިޔާވެހިކަން އޭނާ ފޯރުކޮށްދީފައިވާ ކަމުގައެވެ. އަދި ގިނަ ޢަދަދެއްގެ ބައެއް އެރަށުގެ އައްސޭރިއަށް ފާލަން ދޮށަށް ޖަމާވަމުންދާ ކަމުގައިވެސް އޭނާއާ ހަވާލާދީ ރޮއިޓަރސްއިން ބުނެފައިވެއެވެ.\nރޮއިޓަރސްއަށް މަޢުލޫމާތުދެމުން ފިލިޕްސް ބުނި ގޮތުގައި ރަށުގެ އެކި ހިސާބުގައި އަލިފާން ގަނޑު ރޯވަމުންދާ ކަމުގައެވެ. އަދި ވަޔާއެކު ރަށު ތެރެއަށް ހޫނު އަޅި ޖަމާވަމުންދާ ކަމުގައިވެސް އޭނާ ބުންޏެވެ. އަދި އޭނާ ފިހާރަ ތެރޭގައިވެސް ނޭވާލުމަށް ދަތިވާ ވަރަށް ބައިވަރު ކުޑަކުދިން އެބަތިބި ކަމުގައި އޭނާ ބުންޏެވެ.\nނިއު ސައުތުވޭލްސްގައި ރޯވި އަލިފާންގަނޑެއްގައި3މީހަކު މަރުވެފައިވާ ކަމުގައި އިދާރާތަކުން ބުނެފައިވެއެވެ. އަދި ވިކްޓޯރިއާގައި4މީހަކު ވީނުވީއެއް ނޭނގި ގެއްލިފައިވާ ކަމުގައިވެސް އިދާރާތަކުން ބުނެފައިވެއެވެ. މިދެސްޓޭޓުގައި ވަރުގަދަ އަލިފާންގަނޑު ރޯވެ، ހުޅު ފެތުރިފައިވާ ކަމުގައި މަޢުލޫމާތު ލިބެއެވެ.\nއޮސްޓުރޭލިއާގައި ޖަންގަލީ ހުޅުހިފައި އަލިފާން ރޯވުމަކީ ކޮންމެ ހޫނު މޫސުމެއްގައިވެސް ޢާންމު ކަމެކެވެ. މިއަހަރު ރޯވި ހުޅުގަނޑުގައި ޖުމްލަ 10 މިލިއަން އޭކަރުގެ ބިން ހަލާކުވެ ހުލިވެފައިވެއެވެ.\nއަލިފާން އޮސްޓްރޭލިއާ ޖަންގަލީ އަލިފާން ހުޅު ފެތުރުން\nJanuary 05, 2020 19:44:04\nއޮސްޓްރޭލިއާގެ އަލިފާނުގެ ޙާދިސާތަކުގައި މަރުވާ ޖަނަވާރުގެ ޢަދަދު އެނގެނީ ކިހިނެއް؟


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 05 ވާ ބުރާސްފަތި ދުވަހުގެ 13:30 ގެ ކުރިން، ތިލަދުންމަތީ އުތުރުބުރީ ތަކަންދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް: info@thakandhoo.gov.mv thakandhoo@hotmail.com އަދި ފެކްސް: 6500102 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް މުއްދަތު އިތުރުކޮށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ސެޕްޓެމްބަރ 08 އާއި 2019 ސެޕްޓެމްބަރ 15 ދެމެދު ތިލަދުންމަތީ އުތުރުބުރީ ތަކަންދޫ ކައުންސިލްގެ އިދާރާގައެވެ. ނުވަތަ މި އިދާރާއިން ކަނޑައަޅާ ތަނެއްގައެވެ. އަދި މި މުއްދަތުގެ ތެރޭގައި އިންޓަވިއު ނުބޭއްވޭނަމަ ކުރިމަތިލާ މީހުންގެ ތެރެއިން އިންޓަވިއުކުރަންޖެހޭ މީހުންނަށް މުއްދަތު ހަމަވުމުގެ ކުރިން އެކަން އެންގޭނެއެވެ.\nސުންގަޑި: 05 ސެޕްޓެންބަރު 2019 1330


Minivan Viyafaareege mashvaraagai India in Noonekey bunefi\nއިންޑިއާގެ ބޮޑު ވަޒީރު ނަރެންދުރާ މޯދީ\nމިނިވަން ވިޔަފާރީގެ މަޝްވަރާގައި އިންޑިއާއިން ނޫނެކޭ ބުނެފި\nމިނިވަން ވިޔަފާރީގެ މުހިއްމު މަޝްވަރާގައި އިންޑިއާއިން ވަނީ މި ހަފްތާގައި ދުނިޔެ ހައިރާންކޮށްލާ ފަދަ މިސާލެއް ދައްކާފަ އެވެ.\nއިންޑިއާގެ ބޮޑު ވަޒީރު ނަރެންދުރަ މޯދީ، ތައިލެންޑަށް ވަޑައިގެންނެވިއިރު ހީވެފައި އޮތީ ދުނިޔޭގެ އެންމެ ބޮޑު މިނިވަން ވިޔަފާރި ގްރޫޕްގެ އެއްބަސްވުމަށް އިންޑިއާއިން އަންނާނީ އާބަސް ބުނަން ކަމަށެވެ.\nރީޖަނަލް ކޮމެޕްރިހެންސިވް އިކޮނޮމިކް ޕާޓްނާޝިޕް ނުވަތަ އާރްއީސީޕީއަކީ 16 ގައުމެއްގެ މެދުގައި އެއްބަސްވެވޭ މިނިވަން ވިޔަފާރީގެ އެއްބަސްވުމެކެވެ.\nއިންޑިއާއިން ބުނެފައިވަނީ އެގައުމުގެ މަތީ މަސްލަހަތު ހިމާޔަތް ނުކުރެވޭތީ މި މުއާހަދާއަށް އިންޑިއާ އަށް އެއްބަސްވެވެން ނެތް ކަމަށެވެ. އާރްއީސީޕީގައި ހިމެނެނީ އާސިއާންގެ 10 ގައުމާއި، އެ ގައުމުތަކުގެ އެންމެ މުހިއްމު ވިޔަފާރި ބައިވެރިން ކަމުގައިވާ ޗައިނާއާއި ޖަޕާނާއި އިންޑިއާ އާއީ ކޮރެއާ އާއީ ނިއުޒިލެންޑާއި އޮސްޓްރޭލިއާ އެވެ.\nމި 16 ގައުމުން އެއްވުމުން އުފެދެނީ ދުނިޔޭގެ އާބާދީގެ ދެބައިކުޅަ އެއްބަ އެވެ. އަދި ދުނިޔޭގެ އުފެއްދުން ތެރިކަމުގެ 25 އިންސައްތަ އެވެ. އަދި ދުނިޔޭގެ ވިޔަފާރީގެ 30 އިންސައްތަ އެވެ. މީގެއިތުރުން އެއީ ދުނިޔޭގެ ފޮރިން ޑައިރެކްޓް އިންވެސްޓްމަންޓްގެ 30 އިންސައްތަ އެވެ.\nމިނިވަން ވިޔަފާރީގެ އެއްބަސްވުމުގެ މަޝްވަރާތައް ފެށިގެން ގޮސްފައިވަނީ 2012 ވަނަ އަހަރުން ފެށިގެންނެވެ. މީގައި ޑިއުޓީ ކުޑަ ކުރުމާއި ގައުމުތަކުގެ ބާޒާރުތައް ހުޅުވާލުން ހިމެނެ އެވެ.\nމިވާހަކަ ރާއްޖެއަށް މުހިއްމުވާ ސަބަބަކީ މިނިވަން ވިޔަފާރިއަށް ރާއްޖޭގެ ބާޒާރު ހުޅުވާލުމާއި ވިޔަފާރީގެ މަޝްވަރާގެ މައްސަލާގަ އެވެ.\nކުރީގެ ސަރުކާރުން ވަނީ ޗައިނާއާ އެކު މިނިވަން ވިޔަފާރީގެ އެއްބަސްވުމެއް އެކުލަވާލާފަ އެވެ. އޭގައި އޮތް އެއްޗެއް އެނގި ހުރި ކަމު ވޮށިގެންވާ ދިވެހި އިންސާނަކު ހުރި ހެނެއް ހިއެއް ނުވެ އެވެ. ވުމާއެކު ދިވެހިރާއްޖޭގެ އެންމެ މަތީ މަސްލަހަތު އެފަދަ ހާލަތެއްގައި ރައްކާ ކުރެވޭނީ ކިހާ މިންވަރަކަށް ބާވަ އެވެ؟ އަދި ކުއްލިއަކަށް ޗައިނާއާއެކު އެއިރު ސަރުކާރުން އެއްބަސްވި މި މުއާހަދާއިން ރާއްޖެއަށް ރާއްޖޭގެ ވިޔަފާރިއަށް ކުރާނެ އަސަރާމެދު މާބޮޑު ދިރާސާތަކެއް ކޮށްފައެއް ނުވެ އެވެ. ހަމަ ފެނިގެން ދިޔައީ އިންތިހާބެއް ބޯމަތިވަމުން އައިއިރު ކުއްލިއަކަށް މިނިވަން ވިޔަފާރީގެ އެއްބަސްވުމެއް ވުޖޫދަށް އައި ތަނެވެ.\nއިންޑިއާއިން ދެކޮޅު ހެދި އެއްބަސްވުމުގައި ކަނޑައެޅިފައި އޮތް ގޮތުން އިންޑިއާއަށް ޖެހެނީ، 15 އަހަރުގެ ތެރޭގައި އެގައުމަށް އެތެރެވާ 90 އިންސައްތަ މުދަލުގެ ޑިއުޓީ މައާފްކުރާށެވެ. މިކަމަށް ހައްލެއް ހޯދަން މަޝްވަރާ ކުރަމުން އިންޑިއާއިން ބުނެފައިވަނީ އެގޮތަށް ވެއްޖެނަމަ ޗައިނާއިން އަންނަ އަގުހެޔޮ މުދަލާއި ދަގަނޑުން އިންޑިއާގެ ބާޒާރުތައް ތޮއް ޖައްސާލާނެ ކަމަށެވެ. އަދި އޮސްޓްރޭލިއާ އާއި ނިއުޒިލެންޑްގެ ދަނޑުވެރިކަމުގެ ބާވަތްތަކުން އިންޑިއާގެ ދަނޑުވެރިންނަށް ދަތިކޮށްލާނެ ކަމަށެވެ.\nޗައިނާއަކީ އިންޑިއާގެ ވިޔަފާރީގެ އެންމެ ބޮޑު ބައިވެރިއާ އެވެ. އަދި އިންޑިއާއިން ޗައިނާގެ ވިޔަފާރީގައި 54 ބިލިއަން ޑޮލަރުގެ ދަރަނި ދައްކަ އެވެ.\nއާރްއީސީޕީއަކީ ޗައިނާއިން ގަދައަޅައި މަސައްކަތް ކުރަމުންދާ މިނިވަން ވިޔަފާރީގެ މުއާހަދާ އެކެވެ. ޗައިނާއިން މަސައްކަތް ކުރަމުން ދަނީ ބެލްޓް އެންޑް ރޯޑް އިނިޝިއޭޓިވްގެ މަސައްކަތްވެސް ކުރިއަށް ގެންދިއުމަށެވެ. މިހުރިހައި ކަމަކުންވެސް ޗައިނާގެ މައިގަނޑު އަމާޒަކީ ޗައިނާގެ އުފެއްދުންތަކަށް ދުނިޔޭގެ ބާޒާރު ހުޅުވުމުގެ ފުރުސަތު ހޯދުމެވެ. މިއަދު ޝެންހާއީގައި ފެއްޓި ޗައިނާ އެކްސްޕޯޓް އެގްޒިބިޝަންގައިވެސް ޗައިނާގެ ރައީސް ވިދާޅުވެފައި ވަނީ މިފަދައިންނެވެ.


Adah Vuren 16 Guna Baarah Dhathuru Kuraa Jet Engine Eh Ufadhaifi - Vaguthu\nއަޑަށްވުރެން 16 ގުނަ ބާރަށް ދަތުރު ކުރާ ޖެޓް އިންޖީނެއް އުފައްދައިފި\nއަޑަށްވުރެން 16 ގުނަ ބާތަށް ދަތުރު ކުރާ ޖެޓް އިންޖީނެއް ޗައިނާއިން އުފައްދައިފިއެވެ.\nޗައިނާގެ އެކެޑެމީ އޮފް ސައިންސްގެ އިންސްޓިޓިއުޓް އޮފް މެކޭނިކްސްގެ ޓީމަކުން އުފައްދާފައިވާ މި ޖެޓް އިންޖީނަކީ ދުނިޔޭގެ ކޮންމެ ގައުމަކަށްވެސް މަދުވެގެން2ގަޑިއިރު ތެރޭގައި ދަތުރު ކުރެވޭނެ އިންޖީނެއް ކަމަށް ސައިންސްވެރިން ގަބޫލު ކުރެއެވެ.\nމި އިންޖީނަށް އެ މީހުން ދީފައިވާ ނަމަކީ "ސޮޑްރަމްޖެޓް" އަވެ.\nމި އިންޖީނު ހެދި ޓީމުން ބުނެފައިވަނީ ހުރިހާ ވައްތަރެއްގެ މަތިންދާ ބޯޓަކަށް މި އިންޖީނު ބޭނުން ކުރެވޭނެ ކަމަށާއި މީގެ އިތުރުން ދުނިޔެ ވަށައިގެން ބުރު ޖެހުމަށް ހާއްސަ ކޮށްފައިވާ އެއާކްރާފްޓްތަކަށްވެސް މި އިންޖީނު ބޭނުން ކުރެވޭނެ ކަމަށެވެ.\nއެގޮތުން ބަލާއިރު، އެލޮން މަސްކްއިންވެސް މި އިންޖީނު ގަތުމަށް ޝައުގުވެރިކަން ހުރި ކަމަށް މީޑިއާ ރިޕޯޓްތަކުން ވަނީ ބުނެފައެވެ.\nމިހާތަނަށް ބެލިބެލުމުން މި އިންޖީނުގެ ބާރު ދުވެލި އަޑަށް ވުރެން9ގުނަ ބާރަށް ހުރި ނަމަވެސް "މަޗް"ގެ 16 ގެ ބާރު މިނުގައި މި އިންޖީން މަސައްކަތް ކުރާނެތޯ ބެލުމަށް ޓަނެލް އެއް ހެދުމުގެ މަސައްކަތް ދަނީ ކުރެވެމުންނެވެ.\nމި އިންޖީނަށް ޝޮކް ވޭވް ބޭނުންވާއިރު، މިއީ ހައިޕަސޮނިކް ފްލައިޓްތައް އޮޕަރޭޓް ކުރުމަށް ޝޮކްވޭވެ ބޭނުން ކުރި ފުރަތަމަ ފަހަރެއް ނޫނެވެ. މި ހިޔާލަކީ 1980 ވަނަ އަހަރުގެ ތެރޭގައި ނާސާއިން ގެނެސްފައިވާ ހިޔާލެކެވެ.\nޖެނުއަރީ 2, 2021 17:56\nއަބްލޯސާހިދުގެ ދަތުރުތަކަށް ތީގެ އިންޖީނެއް ވަގުތުން ވަގުތަށް ހޯދަންޖެހޭ.\nޖެނުއަރީ 2, 2021 20:11\nއިންޖީނު ތަ ދުވަނީ، އޮޅުން ފިލިވަދީބަލަ\nޖެނުއަރީ 2, 2021 20:56\nމަޗް"ގެ 16 ....... އަސްލު ކިޔަނީ މާކް 16\nޖެނުއަރީ 3, 2021 02:22\nޝޮކްވޭވް އަކީ ބޭނުންކުރާއެއްޗެއްނޫން. އެއީ އަޑަށްވުރެ ބާރަށް ދަތުރުކުރާއިރު އޭގެސަބަބުން އުފެދޭ އެއްޗެއް. ބަޑީގެ ވަޒަނުންވެސް އުފެދޭއެއްޗެއް. ސައުންޑްބެރިއާ ކްރޮސްކުރީމަ އުފެދޭ އެއްޗެއް. ޝުކުރިއްޔާ


27 މާރޗް 2019 | ބުދަ 13:45 3,273\nނީލާ......." އަޑުގެ ނެތްކޮޅަށް އާތިފް ހަޅޭ ލަވައިގަތެވެ.\nއަހަރެން ވަގުތުން އާތިފްގެ މޫނުގައި ބާލިސް އަޅާ ބާރުކޮށްލީމެވެ.\n"އާތިފް. މަޑުކޮށްބަލަ. ހަޅޭ ނުލަވަބަ. މިއީ ރީމާއޭ،" އާތިފް މައިތިރިކުރެވޭތޯ އަހަރެން މަސައްކަތް ކުރީމެވެ. ސިކުންތުކޮޅަކު އޭނާ ތެޅުނެވެ. އަދި މައިތިރިވިއެވެ.\n"އޯކޯ. އޯކޭ. ހާސްވަނީ،" ބާލީހުގެ ތެރެއިން ފޭދިގެން އާތިފްގެ އަޑު އައެވެ. އާތިފް އެހެން ބުނުމުން އޭނާއަށް އަހަރެންކަން ޔަގީންވެއްޖަކަން އެނގުނެވެ. އޭނާގެ މޫނުމަތީގައި އެޅި ބާލިސް އަހަރެން ނެގީމެވެ.\n"ކިރިޔާނުން މަރުނުވީ. އަހަރެން ދިޔައީ ސިއްސައިގެން. ތި ކަހަލަ ކަންތައް ކުރާކަށް ނުވާނެއެއްނު. ކީއްކުރަން މި ކޮޓަރިއަށް ވަނީ. ނީލާ އަތުވެދާނެ،" އާތިފް ފައްޗަކަށް އަމުނާލިއެވެ. އަދި ތެދުވެ އެނދުގައި ހަމަޖެހިލިއެވެ.\nއޭނާ އިނނީ ޖެހިލުންވެފަ އެވެ. ބިރުގަނެފައެވެ. އަހަރެން ޖެހިލުން ކުޑަކަމާ އެކު ކޮޓަރިއަށް ވަނީމައެވެ. ދުވަހަކު ވެސް ނުކުރާ ކަމެއް ކުރީމައެވެ.\n"ނީލާ އަންނަނީ ހެނދުނު ވީމައެއްނުން. އާތިފް ބަލާ ދިޔައިމަ ދޯ އަންނާނީ. އަދި ފަތިސް ނުވޭ،" ޖެހިލުންކުޑަ ގޮތަކަށް އަހަރެން ޖަވާބު ދިނީމެވެ.\n"އާތިފް ވެސް އަހަރެން ކައިރި އަށް ވަންނަ އިރު ނުބަލާ ދޯ ނީލާ އަތުވެދާނެތޯ. އެހެންވެ އަހަންނަށް ވެސް ހަމަ އެ ގޮތަށް މި ކޮޓަރިއަށް ވަދެވިދާނެދޯ،" އާތިފް ކުރިމަތީގައި އަހަރެންގެ ލަދުހަޔާތް ކެނޑިއްޖެއެވެ.\nއިރުކޮޅަކު އެހެން އިނުމަށް ފަހު އަހަރެން ކުރަން އައި ކަމުގައި މަސްއޫލުވީމެވެ. އެއީ އާތިފްއާ ވާހަކަ ދެއްކުމެވެ. އޮޅުން އަރާފައި ހުރި ކަމެއް ނަމަ އޮޅުން ފިލުވުމެވެ. ވާންވީ ކިހިނެއް ކަމާއި އަހަރެންގެ މަގާމަކީ ކޮބައިކަން ހޯދާފައި ނޫނީ މިރޭ ކޮޓަރިން އަހަރެން ނުނިކުންނާނަމެވެ. ޒުވާބުކުރަން ޖެހުނަސް މައްސަލައެއް ނެތެވެ. އާތިފް ރުޅިއައިސްގެން އަހަރެން ގެއިން ނެރެލިޔަސް މައްސަލައެއް ނެތެވެ. ވަންނާނެ ތަނެއް ނެތިއްޔާ ރަށަށް ނަމަވެސް ދާނީއެވެ. މަގުމަތީގައި ބިކަވެގެން އުޅެންޖެހުނަސް މައްސަލައެއް ނެތެވެ. ނޫނީ ގޭގޭގައި ގުލާނުކޮށްގެން އުޅެން ޖެހުނަސް މައްސަލައެއް ނެތެވެ. މި ނިންމުން ބަދަލެއް ނުވާނެއެވެ.\n"އާތިފް ކީއްވެ އަހަންނަށް ތިޔަހެން ތި ހަދަނީ. އާތިފް ބޭނުންވީމާ ބޭނުން ކަމެއް ކޮށްލަންތައް އަހަރެން މި ގެއަށް ގެނައީ. އެކަން އެނގުނު ނަމަ އަހަރެން މި ގެއަކަށް ނާންނާނަން. މާލޭ މަގުމަތީގައި އުޅެން ޖެހުނަސް މިގެއަކަށް ނައީސް...." ހަމަ ރަނގަޅަށް ވެސް އަހަރެންގެ ބަޑި ފަޅައިގެން ހިނގައްޖެއެވެ.\n"ހިތުގައި ކުޑަ ވެސް ރަހުމެއް ނެތީތަ؟ އަހަރެން މި ދުނިޔެއަށް ތިޔަ ގިނަކުރަނީ ކީއްވެ؟ އާތިފްގެ ހިތަށް ކުޑަ ވެސް އެއްޗެއް ނާރަނީތަ؟ އާތިފްގެ ތިޔަ އަމަލުގެ ސަބަބުން ނީލާ އާއި ނީޝް އަށް ވާނެ ގޮތް ވިސްނިންތަ؟ ނީލާ އަށް އެނގިއްޖެ ނަމަ އަހަރެން ދައްކާނީ ކޮން މޫނެއް،" ހިތުގައި ހުރި ޝަކުވާތައް އަހަރެން ފުންޏަކަށް އޮއްސާލީމެވެ.\n"އަހަރެން.. އަހަރެން، ރީމާ ދެކެ ލޯބިވަން. ފުރަތަމަ މަގުމަތިން ފެނުނު ދުވަހުން ފެށިގެން އަހަންނަށް ރީމާ ދެކެ ލޯބި ވެވިއްޖެ! ރީމާ އަށް ބޭނުންވެއްޖެ،" ކަރުގައި އެއްޗެއް އަޅައިގަނެފައިވާ މީހަކު ވާހަކަ ދައްކާ ގޮތަށް އާތިފް އަހަންނަށް ޖަވާބު ދިނެވެ.\nއޭނާގެ އެ އަޑުގައި ރިހުމެއް ވެއެވެ. ޖެހިލުން ވެފައި ހުރި ނަމަވެސް ހިތުގައި އޮތް ވާހަކަތައް އޭނާ ވެސް ބޭރުކޮށްލިއެވެ.\n"ތިއީ ލޯބިވާ މީހުން ކަންކުރާ ގޮތެއް ނޫން. ގަދަކަމުން ހޯދުމަށް ވުރެ އަހަރެން ކައިރީގައި ތި ވާހަކަ ނުބުނީ ކީއްވެ؟ އަހަރެން ވެސް މިއީ އިންސާނެއް. ހިއްސުތަކެއް ވޭ. އަހަރެންގެ ވެސް ބޭނުންވާ ކަންކަން ހުންނާނެ. އަހަރެންގެ އިހުސާސްތަކަށް ބެލުމެއް ނެތި ގަދަކަމުން އަހަރެންގެ ހަށިގަނޑަށް އާތިފް އަރައިގަތީ ވެސް ލޯބިވާތީތަ؟ އެއީ ލޯބިވާ މީހުން ކަންކުރާނެ ގޮތެއް ނޫން،" ގިސްލަމުން ކަހަލަ ގޮތަކަށް އަހަރެން ބުނީމެވެ.\n"ރީމާ ކައިރީގައި ބުނަން ވަރަށް މަސައްކަތްކުރިން. އިޝާރާތުން ވެސް ބުނިން. ރީމާ ވެސް އެ އިޝާރާތްތަކަށް ޖަވާބު ދިނުމުން އަހަރެން ހީކުރީ ރީމާ ވެސް ހުރީ އަހަންނަށް ބޭނުން ވެފައި ކަމަށް. ނަމަވެސް އެރޭ ކޮޓަރިއަށް ވަނުމުން...." ބުނަން އުޅުނު ވާހަކަ ހުއްޓާލިއެވެ.\nބުނޭ ކޮން ރެޔަކު....ކީކޭ ތިޔަ ކިޔަނީ...." އަހަރެން އިނނީ އާތިފްގެ ވާހަކަ އަށް ކެތްމަދުވެފައެވެ.\nއެއްވެސް ކަމެއް ފޮރުވިފައި އޮންނާކަށް ބޭނުމެއް ނޫނެވެ. އާތިފްގެ ހިތުގައި އޮތް އެއްޗެއް ހޯދަން އަހަރެން ބޭނުމެވެ. މި ކަމަކާ ހުރެ އަހަރެންގެ ކިޔެވުން ވެސް ހަލާކުވެ ދަނީއެވެ. ކުރިމަކުގައި ވާނެ ގޮތް ނޭނގި މި ގޮތުގައި ގަނޑަތެޅެން އަހަރެން ބޭނުމެއް ނޫނެވެ.\n"ބޭބެ އަށް ގޮވި ރޭ.." އާތިފް އެހެން ބުނުމާ އެކު ބިރެއް ފެނިގެން ފަހަތަށް ޖެހޭ ގޮތަށް އަހަރެން އާތިފާ ދުރަށް ޖެހިލީމެވެ. ހީވީ ދުނިޔެ ބޯމައްޗަށް ވެއްޓުނުހެންނެވެ.\nމާތް ކަލާކޯ! ހެޔޮ ނުވާނެ އަހަންނަށް އެހެން ހަދަން. ބޭބެއޭ!" އާތިފް ބުނި ޖުމްލަ ޔަގީން ނުވާ ފަދަ ގޮތަކަށް އަހަރެން ބުނީމެވެ.\n" ހުމްމް.... އެރޭ ރީމާ ގޮވީ ބޭބެއަށް. ރީމާ އޮތީ ހަމަ ހެޔަކު ނޫންހެން އަހަންނަށް ހީވަނީ. ފާޑެއްގެ ގޮތެއް ވެފަ. ރީމާ އަށް އަހަރެން ނޭނގުނު...ވެފައި ހުރި ގޮތެއްގެ ސަބަބުން...، އެ ހާލަތުގެ ގޮތުން އަހަންނަށް ކެތް ނުވީ... ރީމާ އިރުއިރުކޮޅާ ބޭބެ ތިހެން ނުހަދާށޭ ގޮވި..." ކުޑަކުއްޖަކަށް ވާހަކައެއް ކިޔައިދޭ ފަދަ ގޮތަކަށް އާތިފް މަޑުމަޑުން ވާހަކަ ދެއްކިއެވެ.\nމާތްކަލާކޯއެވެ! މި ހުރިހާ ދުވަހަކު އަހަރެން ޔަގީންކޮށްގެން ހުރީ އަހަރެންގެ އިއްފަތްތެރިކަން ނަގާލީ ނުބައި ބޭބެގަނޑު ކަމަށެވެ. ނަމަވެސް މި ގެއަށް ބަދަލުވުމާ އެކު އަހަރެންގެ ހަށިގަނޑު ޝިކާރަކުރީ ބޭބެއެއް ނޫންތާއެވެ. އެއީ އާތިފެވެ. އެއީ ހަމަ އާތިފެވެ. އެރޭ އަހަރެންގެ ހަށިގަނޑު ނޮޅައި ކެއީ އާތިފެވެ.\nއަހަރެން އަޑުން އަޑުނަގާ ރޯން ފެށީމެވެ. ގިސްލަމުން ވާހަކަ ދެއްކޭތޯ މަސައްކަތްކުރީމެވެ. ނަމަވެސް އަޑެއް ބޭރެއް ނުވިއެވެ. އިތުރު އެއްޗެއް ބުނުމުގެ ހިތްވަރެއް އަހަރެންގެ ނެތެވެ. އާތިފް ދެކެ އައީ އަމަށަކު ރުޅިއެއް ނޫނެވެ.\n"ސޮރީ ރީމާ. އަސްލު ވެސް އަހަންނަށް ކެތް ނުވީ. ހެޔޮނުވާނެ އަހަންށް މާފްކުރޭ! އައި ލަވް.....،"\nއާތިފްގެ ޖުމްލަ ފުރިހަމަ ކުރުމުގެ ކުރިން އަހަރެން ފުންމައިގެން ތެދުވެ އާތިފްގެ މޫނުގައި ތަޅައިގަތީމެވެ. އަދި ވަކި އަޅައި ދަމައިގަތީމެވެ. ވެގެން ވާ ނަމަ މިރޭ އަހަރެން އޭނާ ރޮލާ ކާނަމެވެ.\n" ސޮރީއޭ!....އަހަންނަށް...." ރޮމުން ގިސްލަމުން އަހަރެން އާތިފަށް އަނިޔާކުރަމުން ގެންދިޔައީމެވެ.\nއަހަރެން ހުއްޓުވާކަށް އޭނާ މަސައްކަތެއް ނުކުރެއެވެ. އޭގެ ބަދަލުގައި އޭނާގެ ބަޑިވެސް ފަޅައިގެން ހިނގައްޖެއެވެ. އަޑުން އަޑު ނަގާ ބޮޑު ފިރިހެނަކު ރޮނިކޮށް މީގެ ކުރިން އަހަރެން ނުދެކެވެ. އޭނާ ގުޑި ވެސް ނުލައި އިނދެ ކަރުނަ އަޅާ ރޮނީއެވެ. އިރުކޮޅަކު އާތިގެ މޫނުމަތީގައި ތެޅުމަށް ފަހު އަހަރެންގެ ވަރުދޫވެގެން އޭނާގެ މޭމައްޗަށް ތިރިވިއެވެ. އަދި އޭނާގެ މޭމަތީގެ އިސްތަށިތަކުގައި ބާރަށް ހިފަހައްޓައި މޫނު ފޮރުވީމެވެ.\n" އަހަންނަށް މާފުކުރޭ...،" އާތިފް އެ ޖުމްލަ ތިން ހަތަރު ފަހަރު ތަކުރާރުކުރުމަށް ފަހު ވަރަށް ބާރަށް ފާރުގައި ބޯޖެހިއެވެ. އަހަންނަށް ރޭކާލީ ވެސް އޭނާ ތިން ހަތަރު ފަހަރު ފާރުގައި ބޯ ޖެހިފަހުންނެވެ.\n"އާތިފް... މޮޔަވީތަ؟" އޭނަގެ ބޮލާއި ފާރާ ދެމެދަށް އަތް ލުމަށް ފަހު އަހަރެން ހަޅޭލަވައިގަތީމެވެ.\n"އަހަރެން މިއީ ވަރަށް ގޯސް މީހެއް. އަހަރެން މިއީ ދިރިއުޅޭ ވަރު މީހެއް ނޫން. އަހަރެން މަރުވިޔަދީ. އެކަކު ވެސް އަހަރެން ދެކެ ލޯތްބެއް ނުވާނެ. އަހަނަށް މާފް ހައްގެއް ނޫން،" އާތިފް އަނެއްކާ ވެސް ފަރުގައި ވަރަށް ބާރަށް ބޯޖެހިއެވެ.\nނަމަވެސް މި ފަހަރު އެނބުރިލާފައި ނިތްކުރި ޖެހޭތޯ އޭނާ ބެލިއެވެ. އަހަރެން ވަގުތުން އޭނާގެ ހަށިގަނޑުގައި ހިފައި އޮޅުލައިގަތީމެވެ. އަދި އޭނާއަށް ގުޑިވެސް ނުލެވޭ ގޮތަށް ބާރަށް ހިފެހެއްޓީމެވެ. އަހަރެންގެ އަތުތެރެއިން ދެމިގަންނަން އޭނާ ވަރަށް މަސައްކަތް ކުރިއެވެ.\n"ނޫން. ނޫން. އާތިފް. އަހަރެން ވެސް އާތިފް ދެކެ...." ބުނަން އުޅުނު ޖުމްލަ ފުރިހަމައެއް ނުކުރެވުނެވެ.\n"އާން! އަހަރެން ވެސް މިހާރު އާތިފް ދެކެ ލޯބިވަން،" އާތިފް މައިތިރިކުރެވޭނެ ހަމައެކަނި ގޮތަކީ އެއީކަން އަހަންނަށް ކަށަވަރުވިއެވެ.\nއޭނާ ބޯ ތަޅަން ފެށުމުން އަހަރެން ބިރުގަތެވެ. ހާލަތުގެ ގޮތުން ހިތުގައި އޮތް ވާހަކަ ބޭރުކުރަން އަހަންނަށް މަޖުބޫރުވިއެވެ.\n"ރީމާ.. އަސްލު ވެސްތަ؟. ނޫން. އަހަރެން މިއީ ރީމާގެ ލޯބި ހައްގު މީހެއް ނޫން. އެ އަށް ވުރެ މާ ނުބައި މީހެއް،" އެހެން ބުނުމާ އެކު އާތިފް އަނެއްކާ ވެސް ފާރުގައި ބޯޖެހިއެވެ. ނަމަވެސް މި ފަހަރު ހުރަހަކަށްވީ އަހަރެންގެ އަތެވެ. ވަރަށް ތަދުވެސް ވިއެވެ.\n"ނޫން.. އާތިފް... ތިހެން ނުހަދާ. އަހަރެން މިހާރު ގަބޫލުކޮށްފީމޭ. އާތިފް އަހަރެން ދެކެ ލޯބިވާ ކަމަށް. ދެން ތިހެން ނުހަދާ. ހުއްޓާލަބަލަ. ހެޔޮ ނުވާނެ. ހުއްޓާލަބަލަ. ވެދިޔަ ކަމެއް ވެ ނިމުނީ. ދެން އެކަން ހަނދާން ނައްތާލާ. އަހަރެން އެކަން ހަދާ ނައްތާލައިފި. މާފްކޮށްފި،" ބޭއިހްތިޔާރުގައި އަހަންނަށް އިހުނަށް ވުރެ ބާރަށް އާތިފްގެ ހަށިގަނޑުގައި އޮޅުލައި ގަނެވުނެވެ. އަދި އޭނާ މޫނުން ދޮން ނަގަން ފެށީމެވެ.\n" އޯ ރީމާ...." އަހަރެންގެ ހަރަކާތްތަކަށް އާތިފް ވެސް ރައްދު ދޭން ފެށިއެވެ. އޭނާ ވެސް އަހަރެންގެ މޫނުގައި ބޮސް ދޭން ފެށިއެވެ. އަދި ތުންފަތުގައި މަޑުމަޑުން ދަތް އަޅާލިއެވެ. ދެ މީހުން ވެސް ހޭވެރިކަން ގެއްލުނީއެވެ. ލޯބީގެ ކަނޑުގައި ގަރަގުވެ ނިމިއްޖެއެވެ. އެހެން ފަހަރުތަކާ ހިލާފަށް މި ފަހަރު އަހަރެން ވެސް ބޭނުން ވެގެންނެވެ. ލޯބީގެ އެ ކޯރުގައި ބެހިގެންދާން އަހަރެން ވެސް ބޭނުންވީއެވެ. އާތިފްގެ އަތުގައި ހިފައިގެން ދެވޭނެ އެންމެ ދުރަކަށް އަހަރެން ދާނަމެވެ.\nއެރޭގެ ފަތިހުގެ އަލިކަން ފާއްދާލީ އަހަރެންގެ ހަޔާތަށް ވެސް އުންމީދުގެ އާ ދޯދިތަކެއް ގެނުވާފައެވެ. އާތިފްއާ އެކު ހޭދަކުރި އެ ވަގުތުކޮޅު ވެގެންދިޔައީ އަހަރެންގެ ހަޔާތުގެ އެންމެ އުފާވެރި ވަގުތުކޮޅަށެވެ. ހަޔާތުގައި މިހާތަނަށް ކުރިމަތިވި ހިތަދަތިކަމާއި އަނިޔާތައް މަތިން އަހަރެން ހަނދާންނެތި މާޔޫސްކަން ފިލާ ހިނގައްޖެއެވެ. އަހަރެންގެ ހިތުގައި ހުރި ލޯވަޅުތައް އާތިފްގެ ލޯބިން ބައްދަދީފިއެވެ. ޒަހަމްތަކުގައި އޭނާ މަލަން އަޅައިދީފިއެވެ. ދެ ހަށިގަނޑު އެކަތިގަނޑެއްގެ ގޮތުގައި، އެއްވެސް ހުރަހެއް ނެތި ބީހެމުން ދިޔައިރު އެ ބީހުންތަކާ އެކު އެތައް ވައުދުތަކެއް އަހަރެމެން ވީމެވެ. ދުވަހަކު ވެސް އެކަކު އަނެކަކާ ވަކި ނުވުމުގެ ވައުދެވެ. އެކަކު އަނެކަކަށް އިންތިހާ އަށް ލޯބި ދިނުމުގެ ވައުދެވެ. ހަމަ ރަނގަޅަށް ވެސް އަހަރެމެން ދެ ލޯބިވެރިންނަށް ވެ ނިމިއްޖެއެވެ. އަހަރެންގެ އިއްފަތްތެރިކަން ނަގާލީ ބޭބެ ނޫން ކަމާއި އާތިފްކަން އެނގިހުރެ ވެސް އަހަރެންގެ ހިތުގައި އާތިފާ މެދު އެއްވެސް ޝަކުވާއެއް ނެތެވެ. އަހަރެންގެ ހަށިގަނޑި އެކީއެކަށް ހިބައިން އޭނާ އަށް ދީ ނިމިއްޖެއެވެ.\nފަތިހުގެ އިރާއެކު އަހަރެން އާތިފް ދޫކޮށްފައި ކޮޓަރިން ނުކުތީ އެތައް ފަހަރަކު މަސައްކަތް ކޮށްގެންނެވެ. ފަތިހުގެ ބަންގީގެ އަޑާއެކު އެ ކޮޓަރިން ނުކުންނަށް އަހަރެން އާތިފާ ވަދާއީ ސަލާމް ކުރީމެވެ. ނަމަވެސް ތުންފަތުގެ އެ ބީހުމުން ކުރި ސަލާމް ހެނދުނު ހައެއް ޖަހައި ދިޔައިރު ވެސް ނުނިމެއެވެ. އެތައް ފަހަރަކު ތަކުރާރުކުރަންޖެހުނެވެ. އެނދުމަތީގައި އޮތް ޓީޝާޓް ލައިގެން ދޮރާ ދިމާއަށް އެތައް ފަހަރަކު އަހަރެން ހިނގައިގަތީމެވެ. އެތައް ފަހަރު ތަޅާ ހަމައަށް ވެސް ދިޔައީމެވެ. ނަމަވެސް އާތިފްގެ ލާނެތް ބީހުންތަކާ އެކު ދެ މީހުން އެނބުރި އެނދުމައްޗަށް ޖެހިގަންނަންޖެހުނީ ކިތައް ފަހަރު ކަމެއް ވެސް ނޭނގެއެވެ. އޭނާގެ ގާތިލާނާ އެ ހަރަކާތްތަކުގެ ޝިކާރައަކަށް އަހަރެން ހެދިއެވެ. އެ ލޯބީގައި ހަގީގަތުގައި ވެސް އަހަރެން ގަރަގުވެ ނިމިއްޖެއެވެ. އެ ލޮބުވެތި ބީހުންތަކުން މޮޔަކޮށްފިއެވެ. އަހަންނަށް ވެގެންވާ ނަމަ ހިނދުކޮޅަކަށް ވެސް އެ ކޮޓަރިން އަހަރެން ނުނިކުންނާނަމެވެ. އަނެއް ދުވަހުގެ އިރު އަރަންދެން ވެސް، އަދި ކީއްކުރަން ހެއްޔެވެ؟ އެތައް ޒަމާނެއް ވިޔަސް އާތިފްގެ އެ ތަނަވަސް މޭމަތީގައި އަހަރެން އޮވެދާނަމެވެ. އެ ލޯބި ފިރުމުންތަކާއި އޭނާގެ ވާހަކަތައް އަޑުއަހަން މުޅި އުމުރު ވެސް އެ ގޮތުގައި ހޭދަކޮށްފާނަމެވެ. ނަމަވެސް.....


Shazail Suspension gai, Ibu ah fiyavalheh naalhaa! | Mihaaru\nޝަޒައިލް އާއި އިބޫ: ދެ ބޭފުޅުންނަށް ވެސް ވަނީ ކޮރަޕްޝަންގެ ތުހުމަތުކޮށްފައިވާ އިރު ސަސްޕެންޑްކޮށްފައި ވަނީ އެއް ބޭފުޅަކު. --ފޮޓޯ/މިހާރު\n09 ޑިސެމްބަރ 2019 - 12:19\nމިދިޔަ އޮކްޓޯބަރު 15 ގައި ޝަޒައިލް ސަސްޕެންޑްކުރީ ކޮރަޕްޝަންގެ މައްސަލަތައް ހުށަހަޅަން ރައީސް އޮފީހުން އާއްމުކޮށްފައިވާ ޕޯޓަލް އަށް ލިބުނު ޝަކުވާތަކަކާ ގުޅިގެންނެވެ. އެ މައްސަލަތައް ސީރިއަސް ކަމަށް ބެލެވިގެން ތަހުގީގީ އިދާރާތަކުން ތަހުގީގުކޮށް ނިމެންދެން އޭނާ ސަސްޕެންޑްކުރީ ކަމަށް ރައީސް އޮފީހުން ބުނެފައިވެ އެވެ. އޭގެ ފަހުން، އެ މައްސަލައިގައި ރައީސް އޮފީހުން އަދި ކޮރަޕްޝަންގެ މައްސަލަތައް ބަލާ އެއްވެސް މުއައްސަސާއަކުން އޭނާއާ ސުވާލު ނުކުރާ ކަމަށް އެނގިފައި ވެ އެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަ ޕްރައިސަސް (އެސްއޯއީ) ކޮމިޓީ އަށް ޝަޒައިލް ހާޒިރުކޮށް، މައުލޫމާތު ސާފުކުރީ މޯލްޑިވް ގޭހަށް އަގުބޮޑުކޮށް ގޭސް ގަންނަ ކަމަށް ބުނެ މީހަކު ހުށަހަޅާފައިވާ ޝަކުވާއަކާ ގުޅިގެންނެވެ. ޝަޒައިލް ސަސްޕެންޑް ކުރުމާ ގުޅޭ ގޮތުން އެ ކޮމިޓީން ވެސް މައްސަލައެއް ނުބަލަ އެވެ.\nCorruption ah onnaanee Zero Tolerance kan handhaa bahattaathi: Raees\nޝަޒައިލަށް ތުހުމަތުކުރި ފަދަ މަގާމުގެ ނުފޫޒު ނާޖާއިޒު ގޮތުގައި ބޭނުން ކުރެއްވުމުގެ ތުހުމަތު އިބޫ އަށް ވެސް ވަނީ ކޮށްފަ އެވެ. ތިލަފުށި ފަޅުތެރޭގައި އޮތް ބޯޓެއް ނެގުން، ޕާކަވަން ކުންފުންޏާ ހަވާލުކުރީ ކޮރަޕްޝަނަށް މަގުފަހިވާ ގޮތަށް ކަމަށް ބުނެ ހުށަހަޅާފައިވާ މައްސަލަ އެންޓި ކޮރަޕްޝަން ކޮމިޝަން (އޭސީސީ) ން އަންނަނީ ތަހުގީގު ކުރަމުންނެވެ.\nމި ބޯޓު ނެގުން، ދައުލަތަށް ގެއްލުންވާ ގޮތަށް ބަޔަކާ ހަވާލުކުރި ކަމަށް ބުނާ މައްސަލަ އެސްއޯއީ ކޮމިޓީން ވެސް ވަނީ ބަލައިފަ އެވެ. ކޮމިޓީން ނިންމާފައި ވަނީ ބޯޓް ނައްތާލުމުގެ ހުއްދަ ފިނޭންސް މިނިސްޓްރީން ދީފައިނުވާ އިރު ގަވައިދާ ހިލާފަށް ކުންފުނީގެ މެނޭޖިން ޑިރެކްޓަރު އިބޫ އަމަލުކުރައްވާފައިވާ ކަމަށެވެ. އެ މައްސަލަ ބަލައި އިހުމާލު ވެފައިވާ ފަރާތްތަކާ މެދު ފިޔަވަޅު އެޅުމަށް ޕީސީބީ އާއި ރައީސް އިބްރާހިމް މުހައްމަދު ސޯލިހާއި ފިނޭންސް މިނިސްޓްރީ އަށް އެންގުމަށް ވެސް ކޮމިޓީން ނިންމާފައިވެ އެވެ.\nމީގެ އިތުރުން، އަމިއްލަ ފަރާތަކުން ރައްޔިތުންގެ މަޖިލީހަށް ފޮނުވި ސިޓީއެއްގައި ވަނީ ގްރޭޓާ މާލެ ކުންފުނީގެ އެމްޑީ އިބޫ އަށް 300،000 ޑޮލަރު (4.6 މިލިއަން ރުފިޔާ)ގެ ކޮރަޕްޝަނުގެ ތުހުމަތެއް ވެސް ކޮށްފައިވާ ކަމަށް ވެ އެވެ. ނަމަވެސް ތަފްސީލް ވާހަކަތައް އާންމެއް ނުކުރެ އެވެ.\nއެކަމަކު، އެއް ބައެއްގެ ކަންބޮޑުވުމަކީ އިބޫ އަށް މިހާ ބޮޑެތި ތުހުމަތުތަކެއް ކުރެވޭއިރު، އަދި ގާނޫނާ ޚިލާފަށް ވެސް އޭނާ އަމަލުކުރައްވާފައިވާ ކަމަށް މަޖިލީހުގެ ކަމާ ގުޅޭ ކޮމިޓީން ބުނި ނަމަވެސް ފިޔަވަޅެއް ނާޅައި މަގާމުގައި ބެހެއްޓުމެވެ. އެކަމަކު، މޯލްޑިވް ގޭހުގެ އެމްޑީ އަދި މި ސަރުކާރު ހިންގާ ކޯލިޝަންގައި ހިމެނޭ މޯލްޑިވްސް ރިފޯމް މޫވްމަންޓް (އެމްއާރުއެމް) ގެ އިސް މެމްބަރު ޝަޒައިލް އަށް ތުހުމަތު ކުރެވުނު މައްސަލައިގައި ސުވާލެއް ވެސް ކުރުމެއް ނެތި ސަސްޕެންޑްކުރުމެވެ. އޭގެ ފަހުން މިހާރު ދެ މަސް ވަނީ އެވެ.\nއިބޫއަކީ ކުރިންސުރެ އެމްޑީޕީގެ މެމްބަރެކެވެ.\nމި ސަރުކާރުން ވަނީ "ކޮރަޕްޝަނަށް ޒީރޯ ޓޮލަރެންސް"ގެ ސިޔާސަތެއް އިއުލާންކޮށްފަ އެވެ. މި ސިޔާސަތަށް، ސަރުކާރުގެ ވަޒީރުންނާއި ކުންފުނިތަކުގެ އިސްވެރިން އަމަލުކުރައްވަން ރައީސް އިބްރާހިމް މުހައްމަދު ސޯލިހް ވަނީ ގޮވާލައްވައިފަ އެވެ.\nކޮރަޕްޝަނަށް އެންމެ ބޮޑަށް މަގުފަހިވަނީ ޕްރޮކިއުމަންޓާއި ބިޑު ހުށަހެޅުމުގެ ތެރެއިންކަން ފާހަގަކުރައްވައި އެކަމަށް ހާއްސަ ސަމާލުކަމެއް ދެއްވަން ވެސް ކުންފުނިތަކުގެ ވެރިންނަށް ރައީސް ވަނީ ގޮވާލައްވައިފަ އެވެ. އެގޮތަށް މަޝްރޫއުތައް ހަވާލުކުރެވެނީ، މާލިއްޔަތު ގަވާއިދަށް ކުރީގެ ސަރުކާރުގައި ގެނެސްފައިވާ އިސްލާހުގެ ސަބަބުން ކަން ފާހަގަކޮށް އެ އިސްލާހު އުވާލަން އޭސީސީން ވަނީ ކަމާ ބެހޭ އިދާާރާތަކަށް ލަފާ ދީފަ އެވެ.\nދިވެހި ސަރުކާރު އެންޓި ކޮރަޕްޝަން ކޮމިޝަން ކޮރަޕްޝަން ގްރޭޓާ މާލެ އިންޑަސްޓްރިއަލް ޒޯން ލިމިޓެޑް ޝަޒައިލް ޝިޔާމް (އެމްޑީ، މޯލްޑިވް ގޭސް) އިބްރާހިމް ރަޝީދު، އެމްޑީ (ޖީއެމްއައިޒެޑްއެލް)\n28 ކޮމެންޓް, 45 ރިއެކްޝަންސް\nތި ދޭތި ވެސް ކަޑަ ، އިބޫ ، ޝަޒައިލް މި އި އެއްގޮތަކަށް ވެސް މި ސަރުކާރުގެ ވަޒީފާ ގައި ތިބެން ޖެހޭ ބައެއް ނޫން ، ކިބުރުވެރި ، މަކަރާ ޙީލަތް އިންތިހާ\nފަޅޮލޭ ނުކިއްޔާ ރަނގަނޅުވާނެ އިނގޭތޯ!... ޒީރޯ ޓޮލަރެންސް ނަމުގަިއ، ކަމުގައި ހަމަ ސަބީލިއްލާހި...\nމި އިންތިހާނުން ތިޔަވީ ބޮޑުތަނުން ފެއިލް\nޒީރޯ ޓޮލަރެންސްއޭ ކިޔާފަ ވަކިކުރަނީ ކޯލިޝަންގެ އެހެން ޕާޓީމީހުން އެކަނި. އެއީ އެމްޑީޕީއަށް ހުރިހާ މަގާމެއްދިނުމަށް ކުރާ ކަމެއް.\nއެމްޑީޕީއަށް ހުރިހާ މަގާމެއްދިނުމަށް ކުރާ ކަމެއް. ވަކި ހިސާބަކުން ހުރިހާ ޕާޓީ އެއެވެސް ބޭރަށް ކޮއްޕާލާނެ، ދީނަކީ މޑނ. އެއިރުން ޖަޒީރާ ޑިމޮކުރަސީ ފުރިހަމަވާނީ.\nޝަޒާއިލް ފިޝަރީޒް މިނިސްޓްރީގައި އުޅުނު އިރު އޭނާގެ ބޭބެ ފިހާރަށް މުދާ އުފުލީ މިނިސްޓްރީގެ ދޯނީގައި.އެވަރު މީހަކު ތިކަން ނުކުރާނެއޭ ކާކު ބުނާނީ\nއަހަރެންވެސް މީ ފިޝަރީޒްގަ އުޅޭ މީހެއް. ޓިޔަ ތަނެއް ދުއް އަދި އަޑުއެހި މީހަކުވެސް ނެތް މިތާކު\nމިޔޭ މައްސަލައަކީ ޕާޓީމީހަކުވީމަ އެވަރިހަމަ ރޮލާކެޔަސް\nއަނދުން ހުސެން ޝާހިދު މާމިގިލި އިބޫ ޝިއްޕެ ގޮސް ގުޅެނީ ރައީސް އޮފީހާ.\nއިބޫ - އިބޫ. ގަޓް ތިބޭތޯ؟\nއަސްލުވާގޮތަކީ ރައީސްގެ ޓީމް އިންތިހާއަށް ބަލިކަށީ. އެއްވެސް ޑިޝިޝަނެއް ނެގެންނެތީ ރައީސް ނަޝީދުއާއި ހެދި.\nހަމަތަ؟ އިބޫ އަކީ ރައީސް އޮފީސްގާތް މީހެއް.


ބެއިރޫތް ގޮވުން: ކަސްޓަމްސްއާ ޕޯޓުގެ ވެރިޔާ އަދި 16 މުވައްޒަފުން ހައްޔަރުކޮށްފި – Dhuvas Online\nބެއިރޫތް ގޮވުން: ކަސްޓަމްސްއާ ޕޯޓުގެ ވެރިޔާ އަދި 16 މުވައްޒަފުން ހައްޔަރުކޮށްފި\nލުބުނާނުގެ ވެރިރަށް ބެއިރޫތުގެ ވިޔަފާރި ބަނދަރުގައި ހުރި ކެމިކަލް ގުދަނެއް ގޮވުމުގެ ހާދިސާ އާއި ގުޅިގެން ކަސްޓަމްސްގެ ވެރިޔާ ބަދްރީ ދަހަރް އާއި ބެއިރޫތު ޕޯޓުގެ ޖެނެރަލް މެނޭޖަރު ހަސަން ކޮރަޔަތެމް ހައްޔަރުކޮށްފި އެވެ.\nއެ ދެމީހުން ހައްޔަރުކޮށްފައިވަނީ ކޯޓު އަމުރެއްގެ ދަށުންނެވެ. އެ އަމުރުގައި އެ މައްސަލައިގެ ތަހުގީގު ނިމެންދެން އެމީހުން ބަންދުގައި ބޭތިއްބުމަށް އަމުރުކޮށްފައިވާ ކަމަށް ރިޕޯޓުތައް ބުނެ އެވެ.\nމި މައްސަލައިގަ ކަސްޓަމްސްގެ ކުރީގެ ވެރިޔާ ޝާފިކް މެރްހީވެސް ހައްޔަރު ކޮށްފައިވެ އެވެ. މި މައްސަލައިގެ ތަހުގީގަށް މިހާތަނަށް ޕޯޓުގައި މަސައްކަތް ކުރާ 16 މުވައްޒަފަކުވެސް ވަނީ ހައްޔަރުކޮށްފައި އެވެ.\nގުދަން ގޮވުމުގެ ހަދިސާ އާއި އެ މީހުންނާއި ގުޅުން އޮތް ކަމެއް ނުވަނަ ނޫންކަމެއް މިހާތަނަށް ލުބުނާން ސަރުކާރުން ހާމަކޮށްފައެއް ނުވެ އެވެ. އަދި އެތަނުގައި ގޮވާފައިވަނީ ބަޔަކު ގަސްދުގައި އަލިފާން ރޯކޮށްލުމުން ކަމެއްވެސް އަދި ހާމައެއް ނުކުރެ އެވެ.\nމިހާދިސާގައި 140 އަށްވުރެ ގިނަ މީހުން މަރުވެ 5،000 އަށްވުރެ ގިނަ މީހުންނަށް އަނިޔާވެފައިވެ އެވެ. އަދި ބެއިރޫތުގެ ތިން ލައްކައަށްވުރެ ގިނަ މީހުންގެ ގެދޮރު ގެއްލިފައިވެ އެވެ.\nއެ ގުދަނުގެ ގޮވުމުން އޭގެ އަސަރު 150 މޭލު ދުރަށް ކޮށްފައިވެ އެވެ. އެތައް އިމާރާތެއް ބިމާހަމަވެފައިވާއިރު ގޮވުމުގެ ބާރު ގަދަވުމުން ބިންގަނޑު ގުޑައި އެތައް އިމާރާތެއްގެ ބިއްލުރިތަކާއި ދޮރުތަކާއި ފަރުނީޗަރާއި އެނޫން ތަކެއްޗަށް ބޮޑެތި ގެއްލުންވެފައިވެ އެވެ.\nމި ހާދިސާގައި އެ ގުދަނުގައި ހަ އަހަރު ވަންދެން ރައްކާކޮށްފައިހުރި ކެމިކަލްގެ ބާވަތެއް ކަމަށްވާ އެމޯނިއަމް ނައިޓްރޭޓުގެ 2،750 ޓަނު ގޮވާފައިވާކަމަށް ލުބުނާނު ސަރުކާރުން ބުނެފައިވެ އެވެ. އެމޯނިއަމް ނައިޓްރޭޓަކީ ގަސްކާނާ ހެދުމުގައި އާންމުކޮށް ބޭނުންކުރާ އިންޑަސްޓްރިއަލް ކެމިކަލެކެވެ.\nކެމިކަލް ގުދަން ގޮވި ހާދިސާ އާއި ގުޅިގެން ގިނަ ގައުމުތަކުގެ ބައިވެރިވުމާއި އެކު ތަހުގީގެއް ކުރިއަށް ގެންދަން ބޮޑެތި ގައުމުތަކުން ދަނީ ގޮވާލަމުންނެވެ. އެކަމަކު ލުބުނާން ސަރުކާރުން ބުނެފައި ވަނީ އެ މައްސަލައިގެ ތަހުގީގު ކުރިޔަށް ގެންދާނީ އެގައުމުން އަމިއްލައަށް ކަމަށެވެ.


YouTube in miaharu genme gina faharu beli video\nޔޫޓިއުބުން މިއަހަރު ގެންމެ ގިނަ ފަހަރު ބެލި ވީޑިއޯ\nމިސްޓަ ބީސްޓް ސަންދޯކުގައި އޮށޯވެގެން\nމި އަހަރުގެ އެންމެ ފަހު ދުވަސްތައް ގުނަމުންދާއިރު ފާއިތުވަމުންދާ 2021ވަނަ އަހަރު ޔޫޓިއުބުން އެންމެ ގިނަ ބަޔަކު ބެލި ވީޑިއޯ ޔޫޓިއުބުން ވަނީ ހާމަކޮށްފަ އެވެ. އަދި ޔޫޓިއުބުގައި އެންމެ ޓްރެންޑްވީ ވީޑިއޯ އަކީ ކޮބައިކަން ވެސް އެފަރާތުން ވަނީ ހާމަކޮށްފަ އެވެ.\n"އައި ސްޕެންޓް 50 އަވާޒް ބެރީޑް އަލައިވް" ވީޑީއޯ\nމި ދެ ކެޓަގަރީން ވެސް އެއްވަނަ ލިބިފައިވަނީ މަޝްހޫރު އެމެރިކާ ޔޫޓިއުބާ "މިސްޓަ ބީސްޓް" އަށެވެ. ޔޫޓިއުބުން 2021 ވަނަ އަހަރު އެންމެ ގިނަ ބަޔަކު ބެލި ވީޑިއޯއަކަށް ހޮވިފައިވަނީ މިސްޓަ ބީސްޓްގެ ވީޑިއޯ "އައި ސްޕެންޓް 50 އަވާޒް ބެރީޑް އަލައިވް" އެވެ.\nމި ވީޑިއޯގައި ދައްކަނީ "މިސްޓަ ބީސްޓް" ދިރިހުއްޓާ ސަންދޯކަކަށް އެރި ބިމު އަޑީގައި ވަޅުލެވިގެން 50 ގަޑިއިރު އޮންނަ ތަނެވެ. ޑިސެމްބަރު 10، 2010 އާ ހަމައަށް މި ވީޑިއޯއަށް 151.7 މިލިއަން ވިއުޒް ލިބިފައި ވެއެވެ. މި ވީޑިއޯ ޔޫޓިއުބަށް އަޕްލޯޑް ކޮށްފައިވަނީ މާޗް 28، 2021 ގައެވެ.\n"މިސްޓަ ބީސްޓް"ގެ އަސްލު ނަމަކީ ޖިމީ ޑޮނަލްޑްސަން އެވެ. އޭނާ ވަނީ ބިމު އަޑީގައި ވަޅުލާފައިވާ ސަންދޯކެއްގައި ބަރާބަރު ދެ ދުވަސް ވަންދެން އޮވެގެން ޔޫޓިއުބުގައި އޭނާގެ ޗެނަލް ސަބްސްކްރައިބް ކޮށްފައިވާ 84 މިލިއަން މީހުންގެ މުނިފޫހި ފިލުވައިދީފަ އެވެ.\nމި ވީޑިއޯގެ ކެޕްޝަންގައި މިސްޓަ ބީސްޓް ލިޔެފައިވާ ގޮތުގައި މިއީ މިހާތަނަށް އޭނާ ކުރި އެންމެ "ބޯގޯސް" ކަންތަކެވެ. އޭނާގެ މި ތަޖުރިބާ ބެލުންތެރިންނަށް ރަނގަޅަށް ދައްކާލުމުގެ ގޮތުން މިސްޓަ ބީސްޓް ވަނީ ސަންދޯއް ތެރޭގައި ކެމެރާ ހަރުކޮށްފަ އެވެ. އަދި ސަންދޯއް ތެރޭގައި ފިތިގެން އޮންނަން ޖެހުމުން މާ ބޮޑަށް ކޮޅުކޮޅަށް ނުޖެހެވޭ ކަމަށާއި ވަރަށް ފޫހިކަން އިހްސާސްވީކަމަށް ވެސް އޭނާ ބުންޏެވެ.\n"އަހަރެންގެ ބުރަކަށީގައި ރިއްސައި ސިކުނޑިއަށް ވެސް ވަރަށް އުނދަގޫވި. ހީނުކުރާ ވަރަށް ފޫހިކަން އިހްސާސްވި. އަދި ގައިން ވެސް ވަރަށް ނުބައިވަސް ދުވި،" ވީޑިއޯގައި މިސްޓަ ބީސްޓް ބުނާ އަޑު އިވެ އެވެ.\nމިސްޓަ ބީސްޓް ބުނި ގޮތުގައި ސަންދޯއް ތެރޭ އޮތް ދެ ދުވަހު އޭނާއަށް ޖެހުނީ ބޮޑުކަމުދިއުން މަނާކޮށްގެން އޮންނާށެވެ. އަދި ކުޑަކަމު ދިޔައީ ފުޅިފުޅިއަށް ކަމަށެވެ.\nއަދި އޭނާ މިކަން ކުރީ ރައްކާތެރިކަމަށް އަޅަންޖެހޭ ހުރިހާ ފިޔަވަޅެއް އަޅައިގެން ކަމަށާއި ކުއްލިއަކަށް ކަމެއް ދިމާވެދާނެތީ އިމަޖެންސީ މެޑިކަލް ޓީމެއް ހުރިހާ ވަގުތެއްގައި ވެސް އެތަނުގައި ތިބި ކަމަށެވެ.\n"މި ކުރެވުނީ ވަރަށް ސޭކު ކަމެއް. އަހަރެންގެ ބޮލުގައި ވަރަށް ގަދަޔަށް އެބަ ރިއްސާ. އަދި ބަނޑުހައިވެގެން ގޮސް އަހަރެން މިއޮއް ހަލާކުވަނީ،" ފަންސާސް ގަޑިއިރު ސަންދޯކުގައި އޮވެފައި ތެދުވެ މިސްޓަ ބީސްޓް ބުންޏެވެ.\nބިޒީވާތީ ދަރިން ފޯނާ ހަވާލު ނުކުރޭ!\nއެލްޖީ ސްމާޓްފޯން ވިޔަފާރި ހުއްޓާލައިފި


MIFCO ge baazaarah nere promotion eh fashaifi\nމިފްކޯގެ އުފެއްދުންތަކެއް ބާޒާރަށް ނެރެ، ޕްރޮމޯޝަނެއް ފަށައިފި\nރޯދަ މަހާ ދިމާކޮށް މިފްކޯ އިން އާ އުފެއްދުންތަކެއް ބާޒާރަށް ނެރެ، ހާއްސަ ޕްރޮމޯޝަނެއް މިއަދު ފަށައިފި އެވެ.\nރާއްޖޭގެ އެންމެ ބޮޑު މަސް ކުންފުނި، މިފްކޯއިން މިއަދު ބާޒާރަށް ނެރުނު އާ އުފެއްދުންތަކުގެ ތެރޭގައި މަސްބުރި ރިހަ ދަޅާއި ސޯސް މަސް ދަޅުގެ އިތުރުން ހާއްސަ ރަހަތަކެއް ހިމެނޭ ގޮތަށް ތައްޔާރުކޮށްފައިވާ ސްމޯކް ޓޫނާ ހިމެނެ އެވެ. މިފްކޯ އިން ރޯދަ މަހާ ދިމާކޮށް މިއަދު ވަނީ ހާއްސަ ޕްރޮމޯޝަނެއް ވެސް ފަށާފަ އެވެ. މި ޕްރޮމޯޝަންގައި ގަންނަ ކޮންމެ މަސް ދަޅު ކޭހަކާއެކު ކޫޕަނެއް ލިބެ އެވެ. މި ކޫޕަން ހިފައިގެން މިފްކޯ މަސް ފިހާރައަށް އައުމުން ޑިސްކައުންޓް ލިބެ އެވެ.\nމިފްކޯގެ ހެޑް ޝެފް ނަހީޒް އަބްދުލް ގަފޫރު ބުނީ މި އުފެއްދުންތަކަކީ ދިވެހި ރަހަތައް ހިމެނޭ ގޮތަށް ތައްޔާރުކޮށްފައިވާ އުފެއްދުންތަކެއް ކަމަށެވެ.\nމިފްކޯގެ ހެޑް ޝެފް ނަހީޒު\n"މިފަހަރު މި ނެރުނީ ސްމޯކް އައިޓަމްގެ ހަތަރު ވައްތަރެއް. މީގެ ތެރޭގައި މި ހިމެނެނީ ސަޝިމީ އާއި މެރިނޭޑެޓް ފިޝް ފަދަ އައިޓަމްތައް. މީގެ އިތުރުން ހިމެނެނީ މަސް ބުރި ރިހަ އާއި ސޯސް ފިޝް،" ނަހީޒް ބުންޏެވެ.\nއޭނަ ބުނި ގޮތުގައި ރޯދަ މަހާ ދިމާކޮށް މި ނޫންވެސް އާ ގިނަ އުފެއްދުންތައް ބާޒާރަށް ނެރުމަށް ހަމަޖެހިފައިވާ ކަމަށެވެ.\n"މި ބާވަތްތައް މި ތައްޔާރު ކުރަނީ މިފްކޯ އާއި ކަނޑު އޮތްގިރީގެ އިތުރުން ކޫއްޑޫގައި،" ނަހީޒު ބުންޏެވެ.\nމިފްކޯ އިން މިއަދު ހުޅުވި އާ ފިހާރާގައި މިފްކޯ އާއި ކޫއްޑޫ އަދި ފެލިވަރުގެ އުފެއްދުންތަކުގެ އިތުރުން ރަސް އައިން ބްރޭންޑުގެ އުފެއްދުންތައް ވެސް ލިބެން ހުރެ އެވެ. މި ބްރޭންޑުގެ ދަށުން ކުދި ކުޅަ އާއި ކުޅި ކާޖާ އަދި ރުކު ރަލާއި ކުރުނބާ ފަނި ލިބެން ހުރެ އެވެ.


Isvedhiya Hafthage Falastheenuge Hukuru Khutbah; Ley Ohoruvumuge Haram Kamai Medhu | Dhiislam\nއިސްވެދިޔަ ހަފްތާގެ ފަލަސްޠީނުގެ ހުކުރު ޚުޠުބާ: ލޭ އޮހޮރުވުމުގެ ޙަރާމްކަމާއިމެދު\nއިސްރާއީލުގެ ސިފައިން ފަލަސްޠީނުގެ ރައްޔިތުން ޝަހީދުކޮށް، ލޭއޮރުވާ، ޒަޚަމްކުރާ ވާހަކަ އަކީ އާ ވާހަކައެއްނޫނެވެ. ދާދި މިދާކަށް ދުވަހު އިވިގެން ދިޔައީ އިސްރާއީލުގެ ފުލުހުން ފަލަސްޠީނުގެ ޚާއްޞަ އެހީއަށް ބޭނުންވާ އޯޓިސްޓިކް ޒުވާނަކު ޝަހީދު ކޮށްލި ވާހަކައެވެ. ޢުމުރުން 34 އަހަރުގެ އިޔާދު އަވަހާރަކޮށްލެވުނީ އޭނާގެ އަތުގައި އޮތް ފޯނަކީ ހަތިޔާރެއް ކަމަށް ޝައްކު ކުރެވިގެންނެވެ. އޭނާގެ އެހީތެރިޔާ، އޭނާއަކީ ޚާއްޞަ އެހީއަށް ބޭނުންވާ ފަރާތެއްކަމަށް ބުނެބުނެ އޮއްވައެވެ.\nމިޙާދިޘާގެ ކުރީ ދުވަހު ރާމަ ﷲ ކައިރީގައި، ފާޟީ ޢަދުނާން ސަމާރާ، އޭނާގެ ޢާއިލާގެ ގާތަށް ކާރުގައި ދުއްވާފައި ވަޑައިގަންނަވަނިކޮށް، އިސްރާއީލު ސިފައިން، އޭނާގެ އުޅަނދު ހުއްޓުވަން އެންގިއެވެ. ކާރު ހުއްޓުމުގެ ތެރޭގައި ފާޟީ އަތްޕުޅުން ކާރުގެ ކޮންޓްރޯލް ގެއްލުމުގެ ސަބަބުން ފުލުހުން ތިބި ފަރާތް ނޫން އަނެއް ފަރާތުގެ ގަސްދަށުގައި ހުރި ބެންޗެއްގައި ކާރު ގޮސް ޖެހުމުން، ސިފައިންގެ ގަޔަށް ކާރު ކޮޅުން ޙަމަލާ ދެއްވަން އުޅުއްވި ކަމުގެ ތުހުމަތުގައި، އޭނާގެ ހަށިކޮޅަށް އެވަގުތުން ވަގުތަށް ބަޑި ޖަހާ ޒަޚަމްކޮށްލިއެވެ. އަދި އޭނާއަށް ޞިއްޙީ ފަރުވާ މަނާކުރުމަށްފަހު، ދެގަޑިއިރު ފަހުން ނޭނގޭ ސަރަޙައްދަކަށް އޭނާ ގެންދިޔައެވެ. ދެން ސިފައިންގެއިން ނެރެފައިވަނީ އޭނާ އަވަހާރަވީ ކަމުގެ ޚަބަރެވެ.\nމިޙާދިޘާއާއި ވިދިގެން ފަލަސްޠީނުގައި މުޒާހަރާކުރުމުން، އިސްރާއީލު ސިފައިން ރައްދު ޙަމަލާ ދިނީ ކަރުނަ ގޭހާއި، ވަޒަނުންނެވެ. މީގެ ސަބަބުން ފަލަސްޠީނުގެ ޑައުން ސިންޑްރަމްގެ ބޭފުޅެއްގެ ފަޔަށް ވަޒަން އަރާ ޒަޚަމްވިއެވެ.\nމިކަންކަމާއި ވިދިގެން މިދިޔަ ޖޫން މަހުގެ3ވަނަ ދުވަހު، ފަލަސްޠިނުގެ ވުޒާރަތުލް އައުޤާފް ވައްޝުއޫނުއް ދީނިއްޔާއިން އެހަފްތާގެ ހުކުރު ދުވަހު ދެއްވުމަށް ކަނޑައަޅުއްވާފައިވާ މައުޟޫޢަކީ އިންސާނާގެ ލޭގެ ޙުރުމަތްތެރިކަމެވެ. މިގޮތުން އެބޭފުޅުން ލިޔުއްވާފައިވާ ގޮތުގައި ނަފްސު ޙިމާޔަތް ކުރުމާއި ރައްކާތެރި ކުރުމަކީ ދީނީ ޟަރޫޫރަތެކެވެ. އަދި ޝަރުޢީ މަޞްލަޙަތެކެވެ. އަދި މުސްލިމުންގެ ލެޔަކީ މާތް ﷲ ގެ ޙަޟްރަތުގައި މާތް ކުރެވިގެންވާ އިޙްތިރާމު ލިބިގެންވާ އެއްޗެކެވެ. އަދި މީސްތަކުން (ނުޙައްޤުން) ޤަތުލު ކުރުމަކީ މާތް ﷲ ގެ ރަޙްމަތުން މީހާ ނިކުމެގެންދާ ސަބަބެކެވެ.\nމީގެ އިތުރުން މިޚުޠުބާގެ އިރުޝާދު ތަކުގައިވާ ގޮތުގައި ރުޅިވެރިކަމާއި ދުރުވެ، ކެތްތެރިކަމާއި ޙިލްމުވެރިކަމުގައި ހިފުމަކީ އިންސާނާ އެންމެހާ ނުބައި ކަންކަމުން ސަލާމަތްކޮށް، ފިތުނަވެރިކަމުގެ އަލިފާންގަނޑު ނިވާލާ ކަމެކެވެ.\nމިއިރުޝާދު ތަކުގައި، ޚަޠީބުންނަށް މިމައުޟޫޢުގެ ދަށުން ދަލީލު ދެއްކެވިދާނޭ 11 ޝަރުޢީ ނައްޞު ގެންނަވާފައިވެއެވެ، މިގޮތުން އެބޭފުޅުން ގެންނަވާފައިވާ ބުޚާރީގެ ޙަދީޘެއްގައިވެއެވެ، "ދެމުސްލިމަކު އެބައިމީހުންގެ ކަނޑިއައި އެކު ބައްދަލުކޮށްފިނަމަ، ޤަތުލުކުރާ މީހާވެސް، އަދި ޤަތުލުވެވޭ މީހާވެސް ވަނީ ނަރަކައިގައެވެ. އެކަލޭގެފާނަށް ދެންނެވުނެވެ. މި ޤާތިލު (ނަރަކައަށް ވައިން ސަބަބު ތިމަންބޭކަލުން ދެނެވަޑައިގަންނަވަމުއެވެ.) އެހެނަށް މަޤުތޫލުގެ ޙާލަކީ ކޮބައިތޯއެވެ؟ އެކަލޭގެފާނު ޙަދީޘް ކުރެއްވިއެވެ. އޭނާ ހުރީ އޭނާގެ އެކުވެރިޔާ މެރުމުގެ ފޯރީގައެވެ."\nމީގެ އިތުރުން މިއިރުޝާދު ކަރުދާހުގައި އައްނަކްސާ ދުވަހަށް އަލިއަޅުއްވާލެއްވުމަށް އެދިލައްވާފައިވެއެވެ. އައްނަކްސާގެ ދުވަހަކީ ކޮންމެ ޖޫން މަހެއްގެ5ވަނަ ދުވަހު ފަލަސްޠީނުގެ ރައްޔިތުންން ފާހަގަ ކުރާ ދުވަހެކެވެ. އެދުވަހަކީ ޢަރަބި ޤައުމުތަކުން އިސްރާއީލާއި އިދިކޮޅަށް ކުރެވުނު6ދުވަހުގެ ހަނގުރާމައަށް ފަހު އިސްރާއީލަށް ގަދަކަން ލިބި، މިޞްރާއި އުރްދުންގެ ބާރުގެ ދަށުގައިވާ ޣައްޒާއާއި، ހުޅަނގު އައްސޭރި، އިސްރާއީލުގެ އަތްދަށަށް ދިޔަ ދުވަހެވެ.


ފާޠިމަތު ޖުމާނާ ޢަބްދުލްހާދީ<?XML:NAMESPACE PREFIX = O />\nކޮއްކޮމެންގެ ދެއަތުގެ ޖާދޫ ކޮއްކޮމެންނަށް އެނގޭހެއްޔެވެ؟ ހުރިހާ އިނގިއްޔަކަށް ބެލިކަމުގައިވިޔަސް ފެންނާނީ ތަފާތުކަމެކެވެ. އެއްވެސް އިނގިއްޔެއް އެއްވަރު ނުވެއެވެ. އަތުގެ ދެފުށަށް ކަމުގައިވިޔަސް ދެފުށުން ވެސް ފެންނާނީ ދެކުލަ އެކެވެ. އެއްފުށުގައި ހުދު ކުލައެކެވެ. އަނެއްފުށުގައި ކަޅު ނުވަތަ ދޮން ކުލައެކެވެ. އެއްކުލައެއް ނުފެނެއެވެ. އެހެންނަމަވެސް މި ދެއަތުން ކޮއްކޮމެން ކުރަން ބޭނުންވާ ހުރިހާ ކަމެއް ވެސް ކުރެވެއެވެ. ދެފުށުގެ ކުލައިން ރުޅިގަދަ އެއްވެސް ނުވަމެވެ. ބޭނުންވާ ކަމެއް ކުރެވުމުން އުފާވެއެވެ.\nކޮއްކޮމެންނަށް އެނގޭ ހެއްޔެވެ؟ ކޮއްކޮގެ މަންމަ އާއި ބައްޕަގެ ވެސް ތިބޭނީ އެކިވަރުގެ ކުދިންނެވެ. ބައެއްކުދިން ދިގުވާނެއެވެ. އަނެއްބައި ކުދިން ކުރުވާނެއެވެ. އަނެއްބައި ކުދިން ފަލަވާނެއެވެ. އަނެއްބައި ކުދިން ހިކިވާނެއެވެ. އަނެއްބައިކުދިން ކަޅުވާނެއެވެ. އަދި އަނެއްބައި ކުދިން ދޮންވާނެއެވެ. މިހެންވުމުން ބައެއް ކުދިންނަށް ރުޅި އާދެއެވެ. އަނެއްބައިކުދިން ދެރަވެއެވެ. އެއްކުއްޖަކު އަނެއް ކުއްޖަކަށް ވަރަށް ތަފާތު ކުރެވެއެވެ. އެކަމަކު އެއީ ވަރަށް ގޯސް ކަމެކެވެ.\nކޮއްކޮމެންނަށް އެކަން އެނގޭ ހެއްޔެވެ؟ ކޮންމެ ގޮތަކަށް ކޮންމެ ސިފައެއްގައި ހުއްޓަސް އެއީ ހަމަ ކޮއްކޮމެންގެ ދައްތަ ، ބޭބެ ، ކޮއްކޮ ނުވަތަ ކޮންމެވެސް ތިމާގެ މީހެކެވެ. ކޮންމެ ކުއްޖަކަށްވެސް އެއްކުއްޖަކު އަނެއްކުއްޖަކު ބޭނުންވާ ކަންތައްތައް ކޮށްދެވޭނެއެވެ. އެހީތެރިވެވޭނެއެވެ. އެއް ކުއްޖަކު އަނެއްކުއްޖަކަށް އެކި ކަންކަމުގައި އެހީތެރިވުމަކީ ވަރަށް މާތް ހުރިހާ އެންމެންވެސް ވަރަށް ލޯބިވާނެ ސިފައެކެވެ. އެހެންކަމުން ކޮންމެ ކުއްޖަކީވެސް އެންމެންގެ ލޯބި ލިބިގެންވާ ކުއްޖަކަށްވާން ވާނެއެވެ. އެއްވެސް ކުއްޖަކު ދެރަކޮށް ތިޔައީ އަހަންނަށް ވުރެ މާ ކަޅު ކުއްޖެކޭ ތި ކުއްޖާ އާއި އެކީ ނުކުޅޭނަމޭ ނުބުނައްޗެވެ. އޭރުން އެ ކުއްޖަކު ވަރަށް ދެރަވާނެއެވެ. ކޮންމެ ގޮތަކަށް ހުއްޓަސް އެއީ ހަމަ ކޮއްކޮ ފަދަ ކުއްޖެކެވެ. ކޮއްކޮ އާއި ދިމާލަށްވެސް ތިޔައީ ހާދަ ފަލަ ، ކަޅު ކުއްޖެކޭ ބުނެފިއްޔާ ދެރަވާނެއެވެ. އެއްވެސް ކުއްޖަކު ޚާއްސަކޮށް އެއްބަނޑު އެއްބަފާ އެއްވެސް ކޮއްކޮ އެއް ބޭބެ އެއް ތަފާތު ނުކުރައްޗެއެވެ. އޭރުން ތި ހުރިހާ ކުދިންނަކީވެސް ވަރަށް ބަސް އަހާ ކުދިންނަށް ވާނެއެވެ.


MDP aa eku adhives dhanee mashvaraa kuramun: Adhaalath Party | Mihaaru\nއަދާލާޔު ޕާޓީން ޓިކެެޓް ހަވާލުކުރަން ބޭއްވި ރަސްމިއްޔާތުގައ ޕާޓީގެ ރައީސް އިމްރާން ވާހަކަދައްކަވަނީ: މަޖިލިސް އިންތިހާބުގައި އަދާލަތު ޕާޓީގެ9ކެންޑިޑޭޓަކު ވާދަ ކުރާނެ -- ފޮޓޯ: ނިޝާން އަލީ/މިހާރު\nއެމްޑީޕީއާ އެކު އަދިވެސް ދަނީ މަޝްވަރާކުރަމުން: އަދާލަތު ޕާޓީ\n23 ފެބުރުއަރީ 2019 - 19:13 25 comments\nއަދާލަތު ޕާޓީގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ޕާޓީގެ ހިއުމަން ރައިޓްސް ކޮމިޓީގެ ޗެއާމަން އަހްމަދު ނުއުމާން ވިދާޅުވި މީގެ ކުރިން ވެސް އެހެން ޕާޓީތަކާ އެކު މަސައްކަތްކުރުމަށް އަދާލާތު ޕާޓީން މަޝަވަރާކޮށްފައި ވާނެ ކަމަށެވެ. މިދިޔަ ރިޔާސީ އިންތިހާބުގައި ގުޅިގެން މަސައްކަތްކުރި އެމްޑީޕީއާ އެކު އަދިވެސް އަދާލަތުން އަންނަނީ ވަރަށް ގާތުން މަސައްކަތް ކުރަމުން ކަމަށް އޭނާ ވިދާޅުވި އެވެ.\n"އަޅުގަނޑުމެން އެއް އަމާޒަކަށް މި ދެވެނީ. އުންމީދުކުރަނީ އެ އަމާޒަށް ދާން ކުރިއަށް އޮތްތަނުގައި ވެސް އެންމެން އެއްކޮށް އަތުގުޅާލައިގެން ދެވޭނެ ކަމަށް،" އޭނާ ވިދާޅުވި އެވެ.\nއިދިކޮޅު ޕާޓީއެއްގެ ގޮތުގައި އަދާލަތުން މަސައްކަތްކުރި އިރު ހާސިލްކުރަން ބޭނުންވި ލަނޑުދަނޑިތައް ހާސިލްކުރުމަށްޓަކައި އެމްޑީޕީން ވެސް އަންނަނީ މަސައްކަތްކުރަމުން ކަމަށް ނުއުމާން ވިދާޅުވި އެވެ. އޭގެ ތެރޭގައި ކޮރަޕްޝަން ނައްތާލުމާއި މުއައްސަސާތައް ބާރުވެރިކުރުމާ އަދި އިންސާފު ގާއިމްކުރުން ހިމެނެ އެވެ. މީގެ ބައެއް ކަންކަމަކީ އެމްޑީޕީގެ އެޖެންޑާ 19 ގައި ހިމެނޭ ކަންތައްތައް ކަން ވެސް ނުއުމާން ފާހަގަކުރެއްވި އެވެ.\nއޭޕްރީލް މަހު ބާއްވާ މަޖިލިސް އިންތިހާބުގައި އަދާލަތު ޕާޓީގެ ނުވަ ކެންޑިޑޭޓަކު ވާދަކުރާނެ ކަމަށް އެ ޕާޓީގެ ސެކްރެޓަރީ ޖެނެރަލް އަހްމަދު ޝަރީފް ވިދާޅުވި އެވެ. އެ ޕާޓީން ކުރިން ޓިކެޓް ދީފައި ވަނީ އަށް ކެންޑިޑޭޓުންނަށް ކަމަށްވިޔަސް މިހާރު ވަނީ ގައްދޫ ދާއިރާ އަށް ވެސް ކެންޑިޑޭޓެއް ނެރެން ނިންމައިފަ އެވެ.\nޝާރީފް ވިދާޅުވީ އެހެން ޕާޓީތަކާ އެކު ހިޔާލު ތަފާތުވުންތަކެއް ހުރި ނަމަވެސް، އަދާލަތު ޕާޓީން މަސައްކަތް ކުރަމުން އަންނާނީ ރައީސްގެ ވައުދުތައް މަޖިލީސް މެދުވެރިކޮށް ހާސިލުކުރުމަށްޓަކައި ކަމަށެވެ.\n"ވަކި ވަކިން ކެންޑިޑޭޓުން އަޅުގަނޑުމެން ނެރުނު ކަމުގައި ވިޔަސް ކެމްޕެއިން ކުރުމުގެ ކަންތައް ކުރިއަށް ގެންދާނީ ވަރަށް ސުލްހަވެރިކަމާ އެކު. އެއް ޕާޓީން އަނެއް ޕާޓީ އަށް ދޭން ޖެހޭ ގަދަރު ދޭނަން،" ޝަރީފް ވިދާޅުވި އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އަދާލަތު ޕާޓީ ރައްޔިތުންގެ މަޖިލީހުގެ އިންތިޚާބު 2019 އިއްތިހާދުގެ ހަމަނުޖެހުން


Covid-19 jehigen anekkaa ves dhivessaku maru vejje | Mihaaru\nކޮވިޑް-19 ޖެހިގެން އަނެއްކާވެސް ދިވެއްސަކު މަރުވެއްޖެ\n04 އޯގަސްޓް 2020 - 10:52 39 comments\nކޮވިޑް-19 ޖެހިގެން ހުޅުމާލޭ މެޑިކަލް ފެސިލިޓީގެ އައިސީޔޫގައި ފަރުވާ ދެމުން ދިޔަ އުމުރުން 80 އަހަރުގެ ދިވެހި އަންހެނަކު މިއަދު މަރުވެއްޖެ އެވެ.\nއެޗްޕީއޭ އިން ބުނީ އެ މީހާ މަރުވީ ހެނދުނު 9:30 ހާއިރު ކަމަށެވެ. މިއީ ކޮވިޑް ޖެހިގެން ރާއްޖެއިން މަރުވި 19 ވަނަ މީހާ އެވެ.\nކޮޮވިޑުން ރައްކާތެރިވުމަށްޓަކައި އެޅި ފިޔަވަޅުތަކަށް ބޮޑެތި ލުއިތަކެއް ދިންފަހުން މި ބަލި ފެތުރޭ މިންވަރު އިތުރުވެ، ހޮސްޕިޓަލުގައި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދު ދަނީ އިތުރުވަމުންނެވެ. އަދި މަރުވާ މީހުންގެ އަދަދު ވެސް ވަނީ އިތުރުވެފަ އެވެ.\nކޮވިޑް-19 އަށް ޕޮޒިޓިވްވެފައި ހުރި 27 އަހަރުގެ ފިރިހެނެއް ވެސް އިއްޔެ ވަނީ މަރުވެފަ އެވެ. ނަމަވެސް އެ މީހާ މަރުވީ މޫދަށް އެރިގެން އުޅެނިކޮށް ގެނބިގެންނެވެ. ޕޮޒިޓިވްކަން ވެސް އެނގުނީ މަރުވާ ކޮންމެ މީހަކު ކޮވިޑް-19 އަށް ޓެސްޓު ކުރުމަށް އޮންނަ އުސޫލުގެ ދަށުން ޓެސްޓް ކުރުމުންނެވެ. އެހެންވެ އެއީ ކޮވިޑް ޖެހިގެން މަރުވި މީހެއް ކަމަކަށް ބަލައިފައެއް ނުވެ އެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ މަރު ސިއްހަތު ބަލިތައް


Loabiveriaku Hoadhumugai - vNews.mv\nއަންވަރު އިބްރާހީމް 18 June 2019, 09:32\nމީހަކާ އިންނައިރު ބަލަންޖެހޭ ކިތަންމެ ކަމެއް ހުރެއެވެ. ކޮންމެ ކޮންމެ މީހަކާ އިންނަން ބޭނުން ނުވަނީއެވެ. ކޮންމެ ކޮންމެ ގޮތެއް އަހަރެންނަށް ކަމުނުދަނީއެވެ. އެންމެ ފަހުން ހުށަހެޅި ދެ މީހުން ވެސް އަހަރެންނަށް ކަމު ނުދިޔައީއެވެ. އަހަރެންނާ ހެދި ކިތަންމެ މީހަކު އުޅުނަސް އަހަރެން ހިތް އެދޭ މީހަކާ ނޫނީ ނީންނާނަމެވެ. ކައިވެންޏެއް ނުކުރާނަމެވެ.\nބައެއް މީހުންގެ ނަޒަރުގައި އަހަރެންނަކީ ވަރަށް ފޮނި މީހެކެވެ. ވަރަށް ބޮޑާ މީހެކެވެ. ނަމަވެސް އަހަރެންނަށް ލޯބި ހުށަހެޅުމަށް ފަހު ދެން އެހެން ގުޅުމެއް އެ މީހަކާ ބޭއްވުމަކީ އަހަރެން ގެންގުޅޭ އުސޫލެއް ނޫނެވެ. އަހަރެން ކުރާނެ ކަމެއް ވެސް ނޫނެވެ. ލޯތްބަކީ ކުޅިވަރެއް ނޫނެވެ. އެއީ ސަމާސާ އެއްް ވެސް ނޫނެވެ.\nދިރިއުޅުމެއް ހޯދުމަށް ފެށި ދަތުރުގައި އަހަރެން އެތައް މޭލަކަށް ހިނގަން ޖެހުނެވެ. އަހަރެން ބޭނުންވާ ސިފަތައް ހުންނާނެ މީހަކު ހޯދުމަށެވެ. އަހަރެން ދެކެ ލޯބިވާ މީހަކު ހަޔާތަށް ގެނައުމަށެވެ. މި ކަމުގައި އެންމެ ބޮޑު އެހީތެރިކަމެއް ފޯރުކޮށްދިނީ އަހަރެންގެ އެންމެ ގާތް އެކުވެރިޔާ ރަޙުމާއެވެ. އަހަރެންގެ ހުރިހާ ކަމެއް ހިއްސާ ކުރާ ހަމައެކަނި ފަރާތަކީ އެއީއެވެ.\n"ތިހެން ހުރެގެން އެއްކަމެއް ވެސް ނުވާނެ. ގެއްލޭނީ ހަޔާތުގެ ދުވަސްތައް. ކުރުވެގެން ދާނީ މީހާގެ ޢުމުރު. ޝާއިރާ ލޯބިވާން ރަނގަޅު ކިތަންމެ މީހަކު ވެއްޖެ. ޝާއިރާ ބޭނުން ނުވަނީނު. ތި ބުނާހާ ސިފަތައް ހުރި މީހަކު މިހާރަކު ނޫޅޭނެ. އެކަހަލަ މީހަކު ހޯދަންޏާ ޖެހޭނީ އެެހެން ޖީލަކަށްދާން" ކޮލެޖުގެ ކެންޓީނުގައި ސައިބޯން އިނދެ އަހަރެންގެ މޫނަށް ބަލަހައްޓަައިގެން ރަހުމާ ވާހަކަ ދައްކަމުންދިޔައެވެ.\n"ތިއީ ވެސް ހަމަ ތެދު. އަހަރެން ހަމަ ފޮނީ. ގޮތް ވެސް މާ ބޮޑީ" ކޮފީ ތަށީގައި ހުރި އެންމެ ފަހު ކޮފީފޮދު ދަމާލުމަށްފަހު އަހަރެން ބުނީމެވެ.\n"ތިޔައީ މުޅިއަކުން ދޮގެއް ވެސް ނޫން. އެއްކަހަލަ ހަމަދު ވެސް ބުނީ ތިހެން. އެކަމަކު އެއީ މާ ފޮނި މީހާ ގަނޑެއް. އޭނާއަށް ނޫނެކޭ ބުނިކަން އެއީ ހަމަ ނަސީބު. އަހަރެން ހީކުރީ ރަހުމާ އޭނާއަށް އާނއެކޭ ބުނާނެކަމަށް" ރަހުމާ ދެއްކީ އަހަރެންނަށް ލޯބި ހުށަހެޅި މީހެއްގެ ވާހަކައެވެ.\n"ދެން ތި ވާހަކަ ނުދައްކާ. އެއީ ބޭކާރު ވާހަކައެއް. ތިޔަ ހަމަދަކީ ވަރަށް ދޮގު ހަދާ މީހެއް. އަހަރެން އެންމެ ފޫހިވީ އެކަމާ. އަހަރެންގެ ގާތުގައި ހެދި ދޮގުތައް ފަޅާއެރީމާ އަހަރެން ނޫނެކޭ ބުނަން ޖެހުނީ. ފަހުން އެއްބަސް ވެސް ވިއޭ އޭނާ ހެދީ ދޮގުކަމަށް. އެވަރު މީހަކާ އެކު ކިހިނެއް އުޅޭނީ؟" ހަމަދާ އޮތް ގުޅުން ކަނޑާލަން ޖެހުނު ސަބަބު އަހަރެން ތަކުރާރު ކުރީމެވެ.\nދައްކަމުން ދިޔަ ވާހަކަތަކާއެކު އަހަރެމެން ގޮސްވަނީ ކޮލެޖުގެ ކުލާސް ރޫމަށެވެ. އެއީ ބޮޑު ކުލާސް ރޫމެކެވެ. އެ ކުލާހުގައި އެެހެން ކުލާހެއްގެ ދަރިވަރުން ވެސް ތިއްބެވެ. ދެ ކުލާހަށް އެއް މާއްދާއެއް ކިޔަވަން ޖެހެތީ އެއްކޮށް އެ ގަޑި ނަގަނީއެވެ.\nއަހަރެންގެ ލޮލުގައި އަޅަގަތީ އިސްކޮޅުން ދިގު ދޮން ފިރިހެނެކެވެ. މަޑުމައިތިރި ރީތި މީހެކެވެ. ފުރަތަމަ ފެނިލުމާއެކު ވެސް އޭނާގެ ސޫރަ ހިތަށް ނެގުނެވެ. އެ ހިނިތުންވުން ހިތާ ކުޅެލިއެވެ. ދޭތެރެ ދޭތެރެއިން އޭނާއަށް ބަލައިލެވެއެވެ. މީހެއްގެ ގޮތް ބޭރު ފުށަކުންނެއް ނޭނގޭނެއެވެ. ފެންނަ ފެނުމަކަށް އިންސާފެއް ނުކުރެވޭނެއެެވެ. އެކަމަކު އޭނާގެ އެ ރީތިކަމަށް އިންސާފު ކުރެވިދާނެއެވެ. އެ ހިނިތުންވުމަށް މާކުސް ދެވިދާނެއެވެ. އެ ފިރިހެންވަންތަކަމަށް ތަޢުރީފު ކުރެވިދާނެއެވެ. ހިތަކީ ހާދަ ތަފާތު މަސްކޮޅެކެވެ. އެތައް ޝުޢޫރަކާއެކު ކުލާސް ނިމިގެން ދިޔަ ގޮތް ވެސް އަހަރެންނަކަށް ނޭނގުނެވެ.\nޖެހިގެން އައިދުވަހު ގަޑި ނުޖެހެނީސް އަހަރެން ކުލާހަށް ވަނީމެވެ. އޮފީސް ނިމުނުލެއް ލަސްކަމުން ރަހުމާއަށް އާދެވުނީ ތަންކޮޅެއް ފަހުންނެވެ. އެނާ އިނީ އަހަރެންގެ ފަހަތުގައެވެ.\n"ހާދަވަރަކަށް ތި ބަލަނީ. އޭނާ ވެސް އެބަ ބަލައޭ؟ އަނެއްކާ ކަމެއްތަ؟" އަހަރެންނަށް ވުރެ ދެބަރި ފަހަތުގައި އިނދެ، ރަހުމާ ފޮނުވީ ވައިބަރ މެސެޖެކެވެ. އަހަރެންގެ ކަމެއް ނަމަ އޭނާ ދެނެގަންނާނެއެވެ. ކޮންމެ ގޮތަކުން ވެސް އެކަމެއް ހޯދާނެއެވެ.\n"ތިޔަ ނިންމުން ހަމަ ބަރާބަރު. މަ ވެސް މި ހުންނަނީ އޭނާ ކިހިނެއްތޯ އަހާލަންވެގެން" އަނެއްކާ ވެސް ރަހުމާ މެސެޖު ކޮށްލިއެވެ. އަހަރެން ޖަވާބެއް ނުދެމެވެ. އަޅައެއް ނުލަމެވެ.\nގަޑި ނިމުމާއެކު ރަހުމާއާއެކު އަހަރެން ދިޔައީ ސަޔަށެވެ. އޭނާގެ ވާހަކަ ފެށުނީ އެ ހިސާބުންނެވެ. އޭނާ ކަންކުރާނެ ގޮތާއި އަހަރެން ކަން ކުރަންވީ ގޮތް ރަހުމާ ރޭވިއެވެ. އެ ރޭވުމުގައި ތިއްބާ ކެންޓީނަށް އައީ އަހަރެންގެ ހިތާ ކުޅެލި ޒުވާނާއެވެ. އޭނާ އައިސް ހުއްޓުނީ އަހަރެމެންގެ ފަހަތުގައެވެ. އަހަރެމެން އަވަސް އަވަހަށް ހެދިކާ ނަގައިގެން ހިނގައި ގަތީމެވެ. އޭރު ކެންޓީނު ވަރަށް ބާރު ބޮޑެވެ. އަހަރެމެންނަށް މޭޒެއް ލިބުނީ އެހެން ބަޔަކު ތެދުވެގެން ދިއުމުންނެވެ.\n"އާދޭ މިތަނަށް. މި ގަޑީގައި މޭޒެއް ނުލިބޭނެ ފަސޭހަކޮށް" މޭޒަކަށް އިންތިޒާރުކޮށްގެން އެކި ފަރާތަށް ނަޒަރު ހިންގަމުން ދިޔަ ޒުވާނާއަށް ރަހުމާ ދަޢުވަތު ދިނެވެ. އެ ޒުވާނާއާއި އޭނާގެ އެކުވެރިޔާ އެ ދަޢުވަތު ގަބޫލުކޮށް އަހަރެމެން އިން މޭޒު އިޚުތިޔާރު ކުރިއެވެ. އަހަރެން ފިނިވާގޮތްވިއެވެ. ލަދުވެސް ގަތެވެ.\n"އަހަރެންނަކީ ރަހުމާ. މިއީ އެކުވެރި ޝާއިރާ. އެއް ކުލާހެއްގައި އުޅޭ އިރު އެކަކު އަނެކަކާ ރައްޓެހިވާން ވާނެތާ ދޯ؟" ރަހުމާ ތަޢާރަފުވިއެވެ.\n"އަހަރެންނަކީ އިޔާން. މިއީ އަމަތުﷲ. ދެ މީހުން ވެސް އަލަށް މި ތަނާ މި ގުޅުނީ. މިތަނުގެ ކަންކަން އަދި މާ ރަނގަޅަކަށް ނޭނގެ" އިޔާން ވާހަކަ ދެއްކިއެވެ. އެ ވާހަކަތަކާއެކު ރަހުމާގެ ބޮޑު ވާހަކަ ފެށިއެވެ. އެއީ އޭނާގެ އާދައެވެ. މީހަކު އަތުއަޅުވާލުމަކީ އެނާއަށް މާ އުނދަގޫ ކަމެއް ނޫނެވެ. ސައިބޮއި ނިމުނު އިރު އިޔާންއަކީ އަހަރެންގެ ވެސް ރައްޓެއްސަކަށް ވިއެވެ.\nރައްޓެހިކަމުގެ ގުޅުން ބަދަހިވެ ފޯނަށް ގުޅަންވެސް ފެށުނެވެ. ގެއަށް އައުމަށް ދަޢުވަތު ވެސް ދެވުނެވެ. ތަންތަނަށް ކޮފީއަށް ވެސް ދެވޭ ވަރުވިއެވެ. ނަމަވެސް ސެމިސްޓާއެއް ނިމިގެން ދިޔަ އިރުވެސް އަހަރެންނަށް އިޔާން ދަސްވާ ގޮތެއް ނުވިއެވެ. އޭނާގެ ހުރިހާ ކަމެއް އޭނާ ހިއްސާއެއް ނުކުރެއެވެ. ނަމަވެސް އޭނާ ވެސް އަހަރެންދެކެ ލޯބިވާކަން އަހަރެންނަށް ޔަގީން ކުރެވުނެވެ. ރަހުމާގެ ވާހަކަތަކުން އެކަމަށް ބާރުލިބުނެވެ.\nއިމްތިހާނުގެ ދުވަސްވަރެވެ. އެންމެ އުނދަގޫ އިމްތިހާނު ހެދުމަށް ހޯލަށް ވަދެ އަހަރެން ވެސް އިނީމެވެ. އަހަރެން އިނީ އިޔާންއާ ދިމާ ކަނާތްފަރާތުގައި، އޭނާއަށް ވުރެ އެއް ގޮނޑިބަރި ފަހަތުގައެވެ.\nޕޭޕަރު ބެހުމާއެކު ޖަވާބު ދިނުމުގެ މަސައްކަތް އަހަރެން ފެށީމެވެ. އިރުތަކެއް ފަހުން އަހަރެންނަށް ފެނުނީ އިޔާން ކަރުދާސްތަކެއް ގަމީސް ތެރެއިން ނަގައިގެން ވަތްގަނޑަށް ލަނިކޮށެވެ. ލިބުނު ހައިރާންކަމާއެކު އަހަރެންނަށް އިނދެވުނީއެވެ. އިރުކޮޅަކުން އެ ކަރުދާސްތަކަށް ބަލައިގެން ޕޭޕަރުގައި އެއްޗެއް ލިޔާތަން ވެސް ފެނުނެވެ. އަހަރެން ޖެހިލުންވިއެވެ. ކުޑަކޮށް ބިރު ވެސް ގަތެވެ. ހާސް ވެސް ވިއެވެ. އެކަމަކު އިޔާންއަކީ އެ ކަހަލަ މީހެއް ހެއްޔެވެ؟\nއިރުކޮޅެއް ފަހުން އިމްތިހާނު ހޯލު ބަލަހައްޓައިގެން ހުރި މީހާ އިޔާން ހޯލުން ނެރުނެވެ. އޭނާ ނެރުނީ ކީއްވެގެންކަން އަހަރެންނަށް އެނގެއެވެ. އެ މަންޒަރު އަހަރެންނަށް ފެނުނެވެ. ނަމަވެސް އެކަން އެނގޭކަމަކަށް އަހަރެން ނުހަދަމެވެ.\nއިމްތިހާނު ނިމުމާއެމު ހޯލުން އަހަރެން ނުކުތީމެވެ. ރަހުމާ ދުވެފައި އައިސް އިޔާން އިމްތިހާނު ހޯލުން ނެރުނު ވާހަކަ ބުންޏެވެ.\n"ކިހިނެއްވިއްޔޯ؟" އަހަރެން އެހީމެވެ.\n"ބައެއް ކުދިން ބުނީ އިޔާން ކޮޕީ ކުރިއްޔޯ. އެކަމަކު އެއީ އެ ކަހަލަ މީހެއް ނޫން. އެކަމުގައި ކޮންމެވެސް ގޯހެއް އެބަ އުޅޭ" ރަހުމާ ޖަވާބު ދިނެވެ. އަހަރެން އެއްވެސް އެއްޗެކޭ ނުބުނަމެވެ.\nރޭގަނޑު ދިހައެއް ޖަހަނީއެވެ. އިޔާން އަހަރެންނަށް ގުޅިއެވެ. އޭނާއަށް ދިމާވި ކަންތައް އެނާގެ ދުލުން ކިޔައިދިނެވެ. އިޔާން ބުނީ އެއީ އޮޅުމެއް ކަމަށެވެ. ކޮޕީކުރިކަމަށް ޝައްކު ކުރީކަމަށެވެ. އެ ޓީޗަރު އިޔާންއާ ޖައްސާލައިގެން އުޅޭ ކަމަށެވެ. އެކަމަކު އެ ހުރިހާ ކަމެއް އަހަރެން ދުށީމެވެ. އެއީ ދޮގުކަން އަހަރެންނަށް ޔަގީނެވެ. އަހަރެން އިތުރު ސުވާލެއް ނުކުރަމެވެ.\n"އެކަހަލަ ކަންކަން ބައެއް ފަހަރު ދިމާވާނެ. ދެން އެކަމާ އަޅާނުލައި" އަހަރެން، އިޔާން ހިތްހަމަ ޖައްސައިދިނީމެވެ. ނަމަވެސް އަހަރެންގެ ހިތަށް ހަމަޖެހުމެއް ނުލިބުނެވެ. އިޔާންގެ ވާހަކަތަކުން އެއީ ދޮގުވެރިއެއްކަން އަހަރެން ކަށަވަރު ކުރީމެވެ. އެނާއަށް ކުރި ހުރިހާ އިތުބާރެއް ގެއްލިގެން އެ ދިޔައީ ހިނދުކޮޅެއްގެ ތެރޭގައެވެ. ދެން އެ އިތުބާރެއް ނުކުރެވޭނެއެވެ. އޭނާއާއެކު ކުރިއަކަށް ވެސް ނުދެވޭނެއެވެ. ދޮގާއި ލޯތްބާ އެއް މަގަކުން ހިނގާނީ ކިހިނެއް ހެއްޔެވެ؟ އެއް ހިތަކުން ޖާގަ ދޭނީ ކިހިނެއް ހެއްޔެވެ؟ ޔަގީނުން ވެސް އަހަރެންގެ ހިތަކުން ދޮގުވެރިއަކަށް މަކަރުވެރިއަކަށް ދޭނެ ޖާގައެއް ނޯންނާނެއެވެ. އަހަރެން އިޔާންއާ ވަކިވީމެވެ. ވަކިވި ސަބަބު އެނގޭނީ ހަމައެކަނި ރަހުމާ އަށެވެ.\nއަހަރެން އަދިވެސް އިންތިޒާރު މި ކުރަނީ ހަގީގީ ވަފާތެރި ލޯބިވެރިއަކަށެވެ. އަހަރެންދެކެ ލޯބިވާ، މަކަރު ނުހަދައި މީހަކަށެވެ. ތެދުވެރި ދިރިއުޅުމަކަށެވެ.


SunOnline: Naifaru housing unit thakuge masakkaiy alun havaalu koffi\nނައިފަރު ހައުސިން ޔުނިޓުތަކުގެ މަަސައްކަތް އަލުން ހަވާލުކޮށްފި\n26 Jan 2020, 16:25\nނައިފަރު ހައުސިން ޔުނިޓުތަކުގެ އެއްބަސްވުމުގައި ސޮއިކުރުން -- ފޮޓޯ/ހައުސިން\nޅ. ނައިފަރުގައި އިމާރާތްކުރަން ހަމަޖެހިފައިވާ 100 ހައުސިންގ ޔުނިޓް ޑިޒައިންކޮށް އިމާރާތް ކުރުމުގެ މަސައްކަތް ރަޝީދު ކާޕެންޓްރީ އެންޑް ކޮންސްޓްރަކްޝަން (އާރުސީސީ) ކުންފުންޏާ ހަވާލުކޮށްފިއެވެ.\nނައިފަރު ހައުސިން ޔުނިޓުތަކަކީ ސަރުކާރުގެ ޕީއެސްއައިޕީ ޕްރޮޖެކްޓްތަކުގެ ދަށުން ކުރިއަށް ގެންދަން ހަމަޖެހިފައިވާ މަޝްރޫއެކެވެ.\nހައުސިން މިނިސްޓްރީގައި މިއަދު އޮތް ރަސްމިއްޔާތެއްގައި މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރު މުހައްމަދު ޚާލިސް ޝަރީފެވެ. އަދި ރަޝީދު ކާޕެންޓްރީގެ ފަރާތުން ސޮއި ކުރައްވާފައިވަނީ އެކުންފުނީގެ މެނޭޖިން ޑިރެކްޓަރު، އިބްރާހިމް ރަޝީދެވެ.\nއެ މަޝްރޫއު ހަވާލުކުރީ 330 ދުވަހުގެ ތެރޭގައި މަސައްކަތް ނިންމާ ގޮތަށެވެ. މަޝްރޫއުގެ ޖުމްލަ އަގަކީ 72،274،661.71 ރުފިޔާއެވެ.\nމި ހައުސިންގ ޔުނިޓްގައި ހިމެނެނީ ތިން ބުރީގެ ތިން ބްލޮކްއާއި ހަތަރުބުރީގެ އެއް ބްލޮކްއެވެ. ތިންބުރީގެ ތިން ބްލޮކްގައި ހިމެނެނީ 24 އެޕާޓްމަންޓް ޔުނިޓެވެ. އަދި ހަތަރުބުރީގެ ބްލޮކުގައި ހިމެނެނީ 28 އެޕާޓްމަންޓް ޔުނިޓެވެ.\nމިއިން ކޮންމެ ޔުނިޓެއްގައި ހިމެނޭނީ ތިން ކޮޓަރިއާއި ތިން ފާހާނާ އަދި ސިޓިންގ/ޑައިނިންގ ރޫމެއް ކަމަށް ހައުސިން މިނިސްޓްރީން މައުލޫމާތުދެއެވެ.\nމީގެ އިތުރުން 1000 އަކަފޫޓުގެ އަމިއްލަ ގޯއްޗެއްގައި އެއް ބުރީގެ ހައުސިން ޔުނިޓު އިމާރާތްކުރުން ވެސް މި މަޝްރޫއުގެ ތެރޭގައި ހިމެނެއެވެ. މި ހައުސިން ޔުނިޓުގައި ހިމެނޭނީ ތިން ކޮޓަރިއާއި ތިން ފާހާނާ، ސިޓިންގ/ޑައިނިންގ ރޫމެއްގެ އިތުރުން ސްޓޯރޭޖް އޭރިއާއެކެވެ.\nނައިފަރު ހައުސިން ޔުނިޓުގެ މަސައްކަތް އެންމެ ފުރަތަމަ ހަވާލުކުރީ، ބިޑު ކާމިޔާބު ކުރި ޑަބްލިއު އެންޑް އޭ އޯވަސީސް ޕްރައިވެޓް ލިމިޓެޑާއެވެ.\nނަމަވެސް މިނިސްޓްރީއާއެކު އެކުންފުނިން 10 ޖުލައި 2019ގައި ވި އެއްބަސްވުން ބާތިލުކުރީ، އެއީ ޣައިރު ގާނޫނީ ގޮތަކަށް އަމަލުކުރަންޖެހޭ އެއްބަސްވުމެއްކަމަށްވާތީ އެ އެއްބަސްވުން ބާތިލުކޮށް މަޝްރޫއުގެ މަސައްކަތް ކުރާނެ ފަރާތެއް ހޯދުމަށްޓަކައި އަލުން ބީލަމަށް ހުޅުވާލުމަށް އެޓާނީ ޖެނެރަލްގެ އޮފީހުން ހައުސިން މިނިސްޓްރީއަށް ލަފާދިނުމުންނެވެ.\nހިޔާ ފްލެޓް: ފެއިލްވެދާނެ މޮޑެލްއެއް، ބޮޑެތި މައްސަލަތަކެއް\n"ރަށްރަށުން ގޯތި ދޭން ސަރުކާރުން ހުރަހެއް ނާޅާނެ"\nގުޅީފަޅުން ގެދޮރު ގަތް މީހުންނަށް ހަތަރު ލައްކައިގެ ބަދަލު


Dr.Waheed ge Biography “Insaafu” Mulhi Raajje ah!\nޑރ.ވަޙީދުގެ ބައޮގްރަފީ "އިންސާފު" މުޅި ރާއްޖެއަށް!\nކުރީގެ ރައީސް ޑރ.މުޙައްމަދު ވަޙީދު ޙަސަން މަނިކުގެ ހަޔާތްޕުޅުގެ މައްޗަށް ބިނާކޮށް ލިޔެފައިވާ ބައޮގްރަފީ "އިންސާފު"ގެ ރަސްމީ ޑިސްޓްރިބިއުޓަރކަން ޕްރެސް ހައުސަށް ލިބިއްޖެއެވެ.\nމަޝްހޫރު ލިޔުންތެރިޔާ އަދި ޕީއެސްއެމްގެ އެގްޒެކެޓިވް އެޑިޓަރ މުޙައްމަދު ޖަމީލް ލިޔުއްވާފައިވާ މިފޮތުގެ ރަސްމީ ޑިސްޓްރިބިއުޓަރުކަން ޕްރެސް ހައުސަށް ދީފައިވަނީ، ކުރީގެ ރައީސް ޑރ.ވަޙީދުގެ ރަސްމީ އޮފީހުގައި އޮތް ކުޑަ ޙަފުލާއެއްގައެވެ.\nޕްރެސް ހައުސްއަކީ ރާއްޖޭގެ ފުރަތަމަ ރައީސް އަލްމަރުޙޫމް މުޙައްމަދު އަމީން ދީދީގެ ހަޔާތްޕުޅަށް ޖަމީލު ލިޔުއްވާފައިވާ "އޯކިޑް" ފޮތުގެ ރަސްމީ ޑިސްޓްރިބިއުޓަރވެސްމެއެވެ. އަދި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު މިދިޔަ އަހަރުގައި ނެރުއްވި "ދެރަދުން"ފޮތުގެ ރަސްމީ ޑިސްޓްރިބިއުޓަރެއްގެ ގޮތުގައިވެސް އެފަރާތުން ހަރަކާތްތެރިވެއެވެ.\nޕްރެސް ހައުސްއިން މައުލޫމާތު ދިންގޮތުގަައި ރައީސް ޑރ. ވަހީދުގެ "އިންސާފު" މިއަދުން ފެށިގެން މުޅި ރާއްޖެއަށް ޑެލިވެރީ ކުރެވިގެންދާނެއެވެ. ފޮތެއްގެ އަގަކީ 200 ރުފިޔާއެވެ.\nއިންސާފު އަދި ޕްރެސް ހައުސްއިން ޑިސްޓްރިބިއުޓް ކުރާ އެހެން ފޮތްތައް ބޭނުންވާ ފަރާތްތަކުން 9924442 އަށް ގުޅާލުމުން، މާލެ އަދި ހުޅުމާލެ ނަމަ ގެއާއި ހިސާބަށް ގެންގޮސްދޭނެއެވެ. އަދި ރަށްރަށަށް ދަތުރުކުރާ ފެރީތަކާއި ބޯޓުތަކާއި ހަމައަށްވެސް ޕްރެސް ހައުސްއިން މި ފޮތްތައް ގެންގޮސްދޭނެއެވެ.\nއީސީގެ އިދާރާގެ ތެރެއަށް ވަދެވަޑައިނުގަންނަވާކަމަށް ރައީސް ނަޝީދު ވިދާޅުވެއްޖެ031 minutes ago\nކެބްއެމްވީ އެޕް، ރޯދަ މަހު ޓެކްސީ ޑްރައިވަރުންނަށް މުޅިން ހިލޭ!039 minutes ago


އިސްލާމުން ޖަންގިޔާ ލައިގެން ބޮޑީ ހުށަހެޅުމަކީ ލަދުވެތިކަމެއް: ޒައިދު - DhiDaily\nއިސްލާމުން ޖަންގިޔާ ލައިގެން ބޮޑީ ހުށަހެޅުމަކީ ލަދުވެތިކަމެއް: ޒައިދު\nއިސްލާމުން ޖަންގިޔާ ލައިގެން އެހެން މީހުންގެ ކުރިމަތީ ތިމާގެ ބޮޑީ ހުށަހެޅުމަކީ ލަދުވެތިކަމެއްކަމަށް އައްޝައިޚް ޢަލީ ޒައިދު މިރޭ ވިދާޅުވެއްޖެއެވެ.\nޒައިދު މިހެން ވިދާޅުވެފައި މިވަނީ މި އަހަރުގެ މިސްޓަރ މޯލްޑިވްސް މުބާރާތް މިރޭ ކުރިއަށް ގެންގޮސްފައިވާ ދަނޑިވަޅެއްގައެެވެ. ހަމައެހެންމެ ރައްޔިތުންގެ މަޖިލީހުގެ ރައީސް ނަޝީދު މި އަހަރުގެ މިސްޓަރ މޯލްޑިވްސް، މުޙައްމަދު ޔާމީނަށް ޓްރޮފީ ހަވާލުކޮށްދެއްވާފައި ވަނިކޮށެވެ.\nޒައިދު މިރޭ ކުރެއްވި ޓްވީޓެއްގައި ވިދާޅުވީ ބޮޑީ ބިލްޑިންގް ވިޔަސް، ކޮންމެ އެއްޗެއް ވިޔަސް، އައުރަ ވާނީ އައުރައަށް ކަމަށެވެ. އަދި އައުރަ ފާޅުކުރުމަކީ ހުއްދަކަމެއް ނޫންކަން ވެސް ޒައިދު ފާހަގަކުރެއްވިއެވެ.\n”ފިރިހެނުންގެ އައުރައަކީ ފުޅާއި ކަކުލާއި ދެމެދު.“ ޒައިދު ވިދާޅުވިއެވެ.\nއެހެންކަމުން އިސްލާމުން ޖަންގިޔާ ލައިގެން އެހެން މީހުންގެ ކުރިމަތީ ތިމާގެ ބޮޑީ ހުށަހެޅުމަކީ ލަދުވެތިކަމެއްކަމަށް ވެސް ޒައިދު ވަނީ ވިދާޅުވެފައެވެ.\nކިޔާކުއްޖާ އެބުނީ ތެދެއް. 18 އަހަރުނުވާ ކުއްޖާ ބާލިޢުވެ ދީނީގޮތުން އޭނާއަކީ ބޮޑުމީހަކަށް ވިޔަސް އޭނާ ކައިވެންޏެއް ކޮށްފިނަމަ މި ޖަނަވާރުން ހޭބުއްދި ފިލައިގެން ތެޅިފޮޅޭނެ. އެކަމަކު ބަލާބަލަ މިހާރު ކަންތައް ވާގޮތް. ކޮބައިތަ ހައްގުތައް ސަންދޯކަށް ލައިގެންއުޅޭ ލާދީނީ ކާފަރު ބައިގަނޑު. ކުޑަކުދިންގެ ހައްގުގަ ވަކާލާތުކުރާ ބައެކޯލަ. ޔަހޫދީކާފަރު ގްރޫޕެއް.\nBro kuda kudhin rape kurumaki maa ladhivethi kame..ekama echekey bunan nukereni keeve ba..nooni ekama dhekolha vahaakaalaathi kuran thedhinuvani siyaasee kamun tho.


Dhemafirin ge fahu neyvaa gaaiygandakah ekuekugai! | Mihaaru\nދުވާފަރުގައި މަރުވި ދެމަފިރިން: މަރުވުމާ ހަމައަށް ތިބީ އަލަތު ކައިވެނީގައި\nދެމަފިރިންގެ ފަހު ނޭވާ ގާތްގަނޑަކަށް އެކުއެކުގައި!\n26 މެއި 2019 - 22:42 30 comments\nއެ ދެމަފިރިންގެ މުޅި އުމުރު ހޭދަކުރީ އެކުގަ އެވެ. ބަލި އެނދުގައި ދުވަސްތައް ގުނީ ވެސް އެކުއެކީގަ އެވެ. އަދި އެންމެ ފަހުން ދެ މީހުންގެ އެންމެ ފަހު ނޭވާ ދުނިޔެއަށް ދޫކޮށްލީ ވެސް ގާތްގަނޑަކަށް އެކުއެކީގަ އެވެ.\nރ. ދުވާފަރުގެ މި ދެމަފިރިންގެ ތެރެއިން ހަސަން އިބްރާހިމް 84، މަރުވީ މިދިއަ ބުދަދުވަހު އެވެ. އޭގެ ތިން ދުވަސް ފަހުން އިއްޔެ އޭނާގެ އަންހެނުން ހަދީޖާ އަލީ، 82، ވަނީ މި ދުނިޔެ ދޫކޮށްފަ އެވެ.\nމިއީ އެހާ އާންމުކޮށް އިވޭ ހަބަރުތަކެއް ނޫނެވެ. ގުދުރަތީ މަރުގައި ދެމަފިރިއަކު އެހާ ކައިރިކައިރީގައި މަރުވުމުން، ގިނަ މީހުންގެ ސަމާލުކަން ހުއްޓެނީ ވެސް އެހެންވެގެންނެވެ.\nސުނާމީގައި ރ. ކަނދޮޅުދޫ ވީރާނާވެ، ރަށް ދޫކޮށްލުމުގެ ކުރިން ހަސަން އާއި ހަޖީދާ (އާންމު ނަމުން ނަމަ ކަދިއްތަ) އަކީ އެރަށުގެ މަސައްކަތްތެރި ދެމަފިރިންނެވެ. މަސްވެރި ރަށަކަށް ވާތީ މަހުގެ މަސައްކަތުގައި ދެމަފިރިންގެ ޒުވާން އުމުރު ހޭދަކުރި އެވެ. ފަސް ދަރިން ބޮޑުކުރީ، މަސް ކައްކައިގެން، ހިއްކައި، އެއިން ލިބޭ އާމްދަނީންނެވެ.\n"ވަރަށް ލޯބިން އުޅުނު ދަމަފިރިން އެއީ،" ދުވާފަރުން ވާހަކަދެއްކި މީހަކު، "މިހާރު"އަށް ކިޔައިދިނެވެ.\n"މީހުންނަށް ވެސް ވަރަށް ހެޔޮ ބައެއް. ދީނީ ކަންތަކަށް ވެސް ވަރަށް ކަމޭހިތައިގެން އުޅުނީ."\nހަސަން އާއި ހަދީޖާ މަރުވި އިރު ދެ މަފިރިން ވެސް މުސްކުޅި ބަލީގައި އޮންނަތާ އަހަރުތަކެއް ވެއްޖެ އެވެ. އެކަމަކު އެމީހުންގެ ސިއްހީ ހާލަތު އެގޮތަށް ދިޔައީ ދުވާފަރަށް ބަދަލުވި ފަހުން ކަމަށް، "މިހާރު"އާ ވާހަކަ ދެއްކި ބައެއް މީހުން ބުންޏެވެ.\nދެމަފިރިންގެ ކަންކަން ބަލަހައްޓަމުން ގެންދިޔައީ އެމީހުންގެ ދަރިިންނެވެ.\nހަސަން އައި ހަދީޖާ ކައިވެނިކުރީ، ބައެއް މީހުން ބުނާ ގޮތުގައި، އުމުރުން 15-16 އަހަރުގަ އެވެ. އެހެންކަމުން ދެ މީހުން މި ދުނިޔެ ދޫކުރި އިރު ކައިވެނީގައި ގާތްގަނޑަކަށް 60 އަހަރު ވަނީ ހޭދަކޮށްފަ އެވެ.\nއިތުރު ލިޔުންތައް ރ. ދުވާފަރު މަރު


ނޭނގި ވެވުނީ ލޯތްބޭ- 14 – Esfiya – Dhivehi Vaahaka Site\n- by Raaya - 77- July 31, 2020\n“ޔޫޝައު! އެންމެ ފިވަޅެއް ކުރިއަށް އެޅިޔަސް އަހަރެން… އަހަރެން މި ވަޅި އަތުގަ އަޅާނަން!” ލަމްނާ އަޑުގެ ނެތް ކޮޅަށް ބުންޏެވެ. މި ބަސްތަށް ޔޫޝައު މެންނާއި ހަމައަށް ފޯރީ ހޮނު ގުގުރިއެއް ފަދައިންނެވެ. ޔޫޝައު ފަހަތަށް އެނބުރުނު އިރު ލަމްނާ ހުރީ ދޮރު މަތީގައި ވަޅި އޭނާގެ އަތުގެ ހުޅު އިންނަ ހިސާބުގައި ޖައްސައިގެންނެވެ. ޔޫޝައުގެ ލޯބޮޑުވެގެން ދިޔައެވެ. އޭނަގެ ސަބަބުން އެއްވެސް މީހަކަށް އަނިޔާއެއް ނޫނީ ގެއްލުމެށް ވާކަށް ޔޫޝައު ދުވަހަކުވެސް ނޭދެއެވެ. އައިނާމެން ތިބީ ހަމަރަނގަޅަށްވެސް އަންތަރީސްވެފައެވެ. ލަމްނާގެ މަންމައާއި ބައްޕަ އެވަގުތު ލަމްނާއަށް ވިސްނައިދެމުން ދިޔައެވެ.\n“ލަމްނާ! މޮޔަވަނީތަ؟” ލަމްނާއާއި ދިމާލަށް ދުއްވައިގަންނަމުން ޔޫޝައު ބުންޏެވެ.\n“ބަލަ މަންމާ… ބައްޕާ… ބަލަ! ޔޫޝައު އަނބުރާ އައީ! އޭނައަކަށް އަސްލު ނުކެރޭނެ އަހަންނަށް ގެއްލުމެއް ވިޔަ ދޭކަށް!” އެއްފަހަރު މަންމައަށް އަނެއްފަހަރު ބައްޕައަށް ބަލަމުން ލަމްނާ ވާހަކަ ދެއްކިއެވެ.\n“އަހަންނެއް އަނބުރައެއް ނާންނާނަން! ތި ވަޅި ދީބަލަ!” ޔޫޝައު ހުރީ ވަރަށް ބޮޑަށް ހިތްހަމަނުޖެހިފައެވެ.\n“ނުދޭނަން! ނުދޭނަން! ނުދޭނަން!” ވަޅި ކިރިޔަ ކިރިޔާ އަތަށް ނެހެރޭވަރަށް އަތަށް ފިއްތައިގެން ހުރި ލަމްނާ ބުންޏެވެ.\n“ލަމްނާ!؟ ކޮންހާ ވަރެއް ތިކުރަނީ؟ ތިހެން އަހަރެން ބިރުގަންނަވައިގެން އަހަރެން އަނބުރާ ގެންނަން ވިސްނައިގެންވެސް ނުވާނެ!” ޔޫޝައު ލަމްނާއަށް އިންޒާރު ދިނެވެ.\n“އަހަރެން ބޭނުން ޔޫޝައުއާ ވާހަކަ ދައްކަން!” ލަމްނާ އަމުރުވެރި ރާގަކަށް ބުނެލިއެވެ.\n“މިހާރު ކޮންވާހަކައެއް ދައްކާކަށް؟ އަހަރެން ބޭނުމެއް…” ޔޫޝައު ހުއްޓުނެވެ.\n“އަހަރެން ބޭނުން ޔޫޝައުއާ ވާހަކަ ދައްކަން!” ހަމައެރާގަށް ނަމަވެސް މިފަހަރު އެއަށް ވުރެ ބާރަށް ލަމްނާ ބުންޏެވެ. “ނައިސިއްޔާ ދެން ފެންނާނީ އަހަރެން މަރުވެފައި އޮތް ތަން!”\n“ދަރިފުޅާ! ތިހެން ނުކިޔަބަލަ! މަންމަ ގެނެސްދީފާނަން ޔޫޝައުއަށް ވުރެ ރަނގަޅު ކުއްޖެއް!” ޒާހިދާ ލަމްނާއަށް ވިސްނައިދެމުން ދިޔައެވެ.\n“ލަމް! ތި ވަޅި ދޫކޮށްބަލަ އަތުން! ކުޑަކުދިން އުޅޭހެން ނޫޅެބަލަ!” މޫސާވެސް ދިޔައީ ލަމްނާއަށް ވިސްނައިދެމުންނެވެ.\n“ވާހަކަ ދައްކަން ބޭނުންވަނީ ދޯ؟ އާދޭ!” ޔޫޝައު ލަމްނާގެ އަތުގައި އޮތް ވަޅި ޖަހައިގަނެ ދުރަށް އެއްލާލުމަށްފަހު އޭނަގެ އަތުގައި ހިފައިގެން އަނެއްކާވެސް ލަމްނާގެ ކޮޓަރިއަށް ވަންނަން ހިނގައިގަތެވެ. އައިނާއާއި މަރިޔަމާއި ހަސަންމެން ތިބީ ހަދާނެ ނުހަދާނެ ގޮތެއް ނޭނގިފައެވެ. ހިނދުކޮޅެއް ތެރޭގައި ހިނގައި މިދިޔައީ ކިތަށް ކަންތަށް ހެއްޔެވެ؟ މިގެއަށް އައިތާ ގަޑި އިރެއްވެސް ނުވާނެއެވެ. އެހާ ކުޑަވަގުތު ކޮޅެއް ތެރޭ އެމީހުންގެ ހުރި ހަމައެކަނި ފިރިހެން ދަރިފުޅުގެ ހަޔާތް ބަރުބާދު ވާތަން ދެކެން ހަސަނަށާއި މަރިޔަމަށް ކެތްވާނެހެއްޔެވެ؟ އެހާ ރުޅި ގަދަ އެހާ ޒީލަގަދަ އަންހެނަކާއި އެކު ޔޫޝައު ކުރިއަށް އޮތް ތާގައި ދިރިއުޅުމަށް ދޫކޮށްލާން ކެރޭނެހެއްޔެވެ؟\n“ޔޫޝައު ނުދޭ!” މަރިޔަމަށް ބޭއިޙްތިޔާރުގައި ބުނެވުނެވެ. އަދި ގިސްލަ ގިސްލައިފައި ރޮވެން ފެށުނެވެ.\n“ފަސް މިނެޓު މިދެނީ! ބުނާ އެއްޗެއް ބުނޭ! ފަސް މިނެޓު ހަމަވާއިރަށް އަހަރެން މިތަނުން ދާނަން!” ލަމްނާގެ ކޮޓަރިއަށް ވަދެ ފޯނުން ގަޑި ބަލައިލަމުން ޔޫޝައު ރުންކުރު ގޮތަކަށް ބުނެލިއެވެ.\n“ހަހަހަ! ޔޫޝައުތަ ތިހެން ތިބުނަނީ؟ ހަހަ!” ނުލާފާ ހިނިގަނޑެއް ޖަހައިލަމުން ލަމްނާ ބުނެލިއެވެ. “މިހާރު ކިހިނެއްވާނީ ޔޫޝައު އަހަންނާއި އިންނަން އާދޭސްކޮށް ސަލާން ޖެހިއްޔާ؟” ނުލަފާ ހިނިތުންވުމެއް ޔޫޝައުއަށް ރައްދުކުރަމުން ލަމްނާ ބުނެލިއެވެ.\n“ނުވާނެ ތިކަމެއް!” ޔޫޝައު ވަގުތުން ބުނެލިއެވެ.\n“ވަޓް އިފް އައި ޓޯލްޑް ޔޫ… ދެޓް އައި ވިލް ހާރޓް ރީމް؟” އެއްބުމަ އަރުވައިލަމުން ލަމްނާ އަހައިލެވެ. ޔޫޝައުގެ ދެލޯބޮޑުވެ ނިތްކުރި މައްޗަށް ރޫތަށް ގިނަވިއެވެ.\n“އެއްވެސް މީހަކަށް އެއްވެސް ކަމެއް ކޮށްގެން ނުވާނެ!” ޔޫޝައުގެ އަޑުގައި ވަނީ ނުތަނަވަސް ކަމެވެ.\n“އަހަ!” ކަނާތު ޝަހާދަތް އިނގިލި ދެފަރާތަށް ހަލުވަމުން ލަމްނާ ބުނެލިއެވެ. “އެއްވެސް މީހެއް ނޫން! އޮންލީ ރީމް!” ލަމްނާ ބުނެލިއެވެ. ޔޫޝައުގެ ހިތުގެ ހިނގުން އަވަސްވެ އޭނާގެ ކަންބޮޑުވުން އިތުރުވެގެން ދިޔައެވެ. އަމިއްލަ ހަށިގަނޑަށް ގެއްލުމެއް ދޭން ފަސްނުޖެހޭ މީހަކު އެހެންމީހަކަށް ގެއްލުމެއް ދޭން ފަސްޖެހޭނެ ހެއްޔެވެ؟\n“ލަމްނާ! އާދޭސް ކޮށްފަ މި ބުނަނީ ތިހެން ނަހަދަ! ހެޔޮނުވާނެ ލަމްނާ! ލަމްނާ ބޭނުމީ އަހަންނެންނު! އަހަރެން ލަމްނާ ގާތަށް އައިސްފާނެމޭ! އެކަމު… އެކަމު ރީމްއަށާ އެކަކަށްވެސް އެއްވެސް ގޮތެއް ނަހަދާތި!” ޔޫޝައު އާދޭސް ކުރާ ރާގަކަށް ބުނެލިއެވެ.\n“ކޮބާ! ވަގުތުން އެއްބަސް ވިއެންނު ތި! ހަހަ!” ލަމްނާ ވަރަށް ބާރަށް ހޭންފެށިއެވެ.\n“އެކަމު ހަނދާން ކުރާތި! އަހަންނަކަށް ދެނެއް ލަމްނާ ދެކެ ލޯތްބެއް ނުވެވޭނެ! އަދި އެއްކަމެއް! ނާއިފްއާއި ލަމްނާ ދޭތެރޭ ކަމެއް އޮތްކަން ފަޅާއަރާދުވަހަކުން އަހަރެން ލަމްނާ ދޫކޮށްފަ ދާނަން! ހަނދާން ބަހައްޓާތި! އެދުވަހަކުން އަހަރެން ރީމް ސަލާމަތް ކުރާނީ!” ޔޫޝައު އިންޒާރު ދިނެވެ.\n“އެދުވަހެއް ނާންނާނެ!” ލަމްނާ ބުންޏެވެ. “މިތަނުން ނުކުންނާނީ ހުރިހާ ކަމެއްވެސް ހަމަޖެހިއްޖެ ކަމަށް ހެދިގެން! ސޯ ޑޯންޓް އިވެން ތިންކް އޮފް ޓެލިން އެނީބޮޑީ އެބައުޓް އިޓް!!” ލަމްނާ އިންޒާރު ދިނެވެ.\nލަމްނާއާއި ޔޫޝައު ނިކުތް ތަން ފެނި އެންމެންގެ މޫނުމަތީގައިވެސް ވަނީ ބޮޑު ސުވާލު މާކެކެވެ. ދާދި ދެންމެއަކު ބޮޑު ޒުވާބު ގަނޑެއް ހިނގުމަށްފަހު ދެމީހުން އަތުގަޅާލައިގެން ނުކުތުމުން ވާނީވެސް އެހެންތާއެވެ. ދެމީހުންގެވެސް މޫނުމަތީގައި ވަނީ ފުޅާ ހިނިތުންވުމެކެވެ.\n“މަންމާ! އަޅުގަނޑާއި ލަމްނާ ވަރަށް ވިސްނައިފިން! އެކަކު އަނެކަކަށް ޗާންސެއް ދޭން ނިންމައިފިން!” ޔޫޝައު ލަމްނާއާއި ދިމާލަށް ބަލައިލައިފައި ބުނެލިއެވެ.\n“އެކަމު… ދަރިފުޅު..” ލިބިފައިވާ ހައިރާންކަމާއިއެކު މަރިޔަމަށް ވާހަކަ ދައްކަން އުނދަގުވިއެވެ.\n“ދެން އެކެށްވެސް މިވާހަކަ އިތުރަށް ނުދައްކާތި!” ޔޫޝައު ބުނެލިއެވެ. އަދި ލަމްނާއާއި ހިނިތުންވުމެއް ބަދަލު ކޮށްލުމަށްފަހު ހަސަން މެނާއި އެކު އެގެއިން ނުކުންނަން ހިނގައިގަތެވެ.\n“ދަރިފުޅާ… ކުއްލިއަކަށް ބަދަލުވީ؟” މަރިޔަމް އެހިއެވެ. ޔޫޝައުގެ ލޯ ވަގުތުން ފެންކަޅިވިއެވެ. އެކަން ފޮރުވަން ވެގެން ޔޫޝައު އަނެއްފަޅިއަށް އެނބުރެލިއެވެ.\n“ކަމެއް ނުވޭ… ދެމީހުންވެސް ހަމަ ވާހަކަ ދައްކައިގެން މިކަމަށް ޗާންސެއް ދޭން ނިންމީ!” ކަރުނަތަށް ފޮރުވަމުން ޔޫޝައު ހީނލިއެވެ. ޔޫޝައު މިކަން ކިތަންމެ ވަރަކަށް ފޮރުވަން އުޅުނަސް އައިނާއަށް ކޮންމެވެސް ނުބައެއް އުޅޭކަން ދެނެގަނެވުނެވެ. ގެއަށް އައިގޮތަށް ހަތަރު މީހުންވެސް ގޮސް ވަނީ އެމީހެއްގެ ކޮޓަރިއަށެވެ. ބޭރު ޖޯލީގައި އިން ރީމް އެމީހުންނާއި ދިމާލަށް ބަލަން އިނީ ވެގެން އުޅޭ ގޮތް އޮޅުންފިލުވާ ހިތުންނެވެ. ނަމަވެސް އެންމެން ކޮޓަރިއަށް ވަނުމުން ރީމް މަޑުކޮށްލިއެވެ. ރީމް ކޮޅަށް ތެދުވެލީ ގޯތި ތެރޭގައި ހިނގާލުމުގެ ނިޔަތުގައެވެ. ގޯތީގެ ފަހަތު ބައިން ކުރިމައްޗަށް އަންނަނިކޮށް ރީމްގެ ލޮލުގައި އަޅައިގަތީ ޔޫޝައުގެއިން ނުކުމެގެން ދާ ތެނެވެ. ދެލޯ ރަތްވެފައި ހުރުމުން ކޮންމެވެސް ގޯހެއް އުޅޭކަން ރީމްއަށް ފަހުމުވިއެވެ. ގޭގެ ފަހަތު ދޮރުން ނުކުމެގެން ރީމް ޔޫޝައު ފަހަތުން ހިނގައިގަތެވެ.\nޔޫޝައުގެ ހިނގުން އަވަހެވެ. މިހާ ބާރަށް ޔޫޝައު އެދަނީ ކޮންތާކަށް ބާއޭ ރީމް ހިތަށް އެރިއެވެ. އިރު އިރު ކޮޅަކާހެން ޔޫޝައު ލޮލުކައިރި ފޮހެލައެވެ. އެކަމުން ރީމްއަށް ޔޫޝައު ރޮނީކަން އެނގިގެންދިޔައެވެ. ނަމަވެސް ރީމްއަށް ނޭނގުނު ކަމަކީ ޔޫޝައު ރޯ ސަބަބެވެ. ޔޫޝައު ހިނގަމުން ދިޔައީ ކުރިން ދުވަހަކު ހެނދުނު ރީމް ހިނގި މަގުންނެވެ. ނަމަވެސް މަސްފެންގަނޑާއި ހިސާބަށް ގޮސް ޔޫޝައު ގޮނޑުދޮށައް ފޭބިއެވެ. އުނދަގުލުންނަމަވެސް ރީމްވެސް އެތަނުން ފޭބިއެވެ. އެއީ ވަރަށް ރީތި ތަންކޮޅެކެވެ. ބައެއް ތަންތާގައި ވަޅު ބުރިތަށް ޖަހައިފައި ވާއިރު ދިޔަވަރު ހިކިފައި އޮތުމުން ފެންނަން ހުރި ގާތަކުން ގޮނޑުދޮށުގެ ރީތިކަން ހާސްގުނަ އިތުރުކޮށްދެއެވެ. ރާޅުތަށް ބީއްސާލާ އަޑާއި ވައިރޯޅީގެ އަޑު އެކުވެގެން ކަންފަތާއި ހަމައަށް ފޯރާއިރު ހީވަނީ މިއުސިކެއް ކުޅެލާ ހެންނެވެ. ތަނުގެ ހިތަގައިމު ވަނީ އޭގެ އިންތިހާގައެވެ.\nޔޫޝައު ލަސް ހިނގުމެއްގައި ގޮސް ވަޅުބުރިއެއްގެ ފަހަތުގައި އިށީންދެލީ މީހަކު އެތަނަށް ވަނަސް ޔޫޝައު ނުފެންނާނެ ގޮތަކަށެވެ. ރީމް ހުރީ އެ ވަޅުބުރިތަކުގެ ކައިރީގައި ހެދިފައި ހުރި މަގޫގަސްތަކުގައި ނިވާވެގެންނެވެ. އިރުކޮޅެއް ފަހުން އިވިގެންދިޔައީ ޔޫޝައުގެ ރުއިމުގެ އަޑެވެ. އެއަޑުގައި ވަނީ އިންތިހާ ދަރަޖައިގެ ހިތާމަވެރިކަމެވެ. ޔޫޝައު ގިސްލަގިސްލައިފައި ރޯ އަޑުއިވޭ ކޮންމެ މީހަކަށްވެސް އަސަރު ކުރާނެކަން ޔަގީނެވެ. ރީމްގެ ލޯ ވަގުތުން ފެންކަޅިވެގެން ދިޔައެވެ. ރީމްގެ ހިތުގައި ޔޫޝައުއަށްޓަކައި ހަމަދަރުދީ އުތުރު އަރަނީއެވެ. ރީމްއަކަށްވެސް ކެތެއް ނުކުރެވުނެވެ. މަޑު މަޑުން ގޮސް ޔޫޝައު މަގަތުގައި ރީމް އިށީންދެލިއެވެ. ޔޫޝައު އިނީ އިސްޖަހައިގެން ކަމުން ރީމް އެތާގައި އިންކަމެއް ޔޫޝައުއަކަށް ނޭނގުނެވެ. ރީމްއަށް ޔޫޝައުގެ ހާލަތު ފެނިފައި އަނގަމަތީ އަތްއަޅައިލެވުނީ ޔޫޝައި ރޯންއިންތަންފެނުމުންނެވެ. އެއީ ރީމްވެސް ދުވަސްކޮޅެއްގައި އިން ގޮތެވެ. އޭރު ރީމްގެ ކަމަކީ އަބަދު ހިތާމަ ކުރުމެވެ.\nރީމް މަޑު މަޑުން ޔޫޝައު ގާތަށް ޖެހިލިއެވެ. އަދި ޔޫޝައުގެ ކޮނޑުމަތީ އަތްބާއްވައިލިއެވެ. ޔޫޝައުއަށް ސިހިފައި ރީމްއާއި ދިމާލަށް ބަލައިލެވުނެވެ. ޔޫޝައުގެ ބަޑިފަޅައިގެން ގޮސް އޭނަ ރީމްގައިގައި ބައްދައިގަތެވެ. ހަނދާނެ ގޮތެއް ނޭނގިފައި އިން ރީމް އިނީ ހަމައިންގޮތަށެވެ. ގުޑެލަންވެސް އޭނަ އަކަށް ނުކެރުނެވެ. ޔޫޝައު އެހެން ހަދާފާނެކަމަށް ރީމް ހުރީ ތައްޔާރު ވެގެނެއް ނޫނެވެ.\n“ރީމް… ރަށުން ދޭ! ޕްލީސް! އަވަހަށް ރަށުން ދޭ!” ޔޫޝައު ބުނަމުން ގެންދިޔައެވެ. ރީމް ހުރީ ވާނުވާގައެވެ.\n“ޔޫޝައު؟؟ ކިހިނެއްވީ؟” ރީމްއެހިއެވެ.\n“ލަމްނާ….” ޔޫޝައުއަށް ހުއްޓަން މަޖުބޫރުވީ ބުނެވެން އުޅުނު އެއްޗެއްގެ ސަބަބުންނެވެ. ލޯމަރައިގެން އޮތް ޔޫޝައު ލޯހުޅުވާލިއެވެ. އޭނަ ހުރީ ރީމްގައިގައި ބައްދައިގެންކަން ރޭކާލީ ދެނެވެ. އަވަސް އަވަހަށް ދުރަށް ޖެހިލިއެވެ. އަދި މަޢާފަށް އެދުނެވެ.\n“ކީއްވެ ތި ރޮނީ؟” ރީމް އޭނަގެ ލޮލުން އަންނަ ކަރުނަތަށް ފޮހެލަމުން އެހިއެވެ.\n“ކީއްވެ ރީމް ރޮނީ؟” ވޭނީ ނަޒަރަކުން ބަލައިލަމުން ޔޫޝައު އެހިއެވެ.\n“ނޭނގެ!” ވަޅު ބުރީގައި ލެނގިލަމުން ރީމް ބުނެލިއެވެ.\n“މަޑުކޮށްބަލަ! ރީމް ކިހިނެއް މިތަނަށް އައީ؟” ޔޫޝައު އަހައިލިއެވެ.\n“މީ… އަމްމް…” ރީމް ހުރީ ބުނަން ނުކެރިފައެވެ.\n“އަހަރެން ފަހަތުން އައީ ދޯ؟ އަނެއްކާވެސް ލަމްނާގެ ވާހަކަ ދައްކަން ތަ؟ އޮހް! އަދި ހެޕީ ނިއުސްއެއް ނުދެމޭ ދޯ! އައި އޭމް ގެޓިންގ މެރީޑް ޓު ލަމްނާ!” ގަދަކަމުން ހީނލަމުން ޔޫޝައު ބުނެލިއެވެ.\n“ނޯ! ޔޫ ކާންޓް ގެޓް މެރީޑް ޓު ހާރ! ޕްލީސް ޔޫޝައު!” ރީމްއަށް ރޮވެން ފެށުނެވެ.\n“އައި ހޭވް ޓު! އެހެންނޫނީ! ރީމް…” ޔޫޝައު އޭނާގެ ބޯ މަތީ އަތް އަޅާލިއެވެ. ” ރީމް އަހަރެން ބުނާ އެއްޗެއް ރަނގަޅަށް އަޑުއަހާތި! ވީހާވެސް އަވަހަކަށް މާލެ ފުރާ! ޕްލީސް!”\n“އެ ކީއްވެ؟ އައިނާގެ ވެޑިންގ؟” ރީމް ހުރީ ވާނުވާގައެވެ.\n“ޕްލީސް ރީމް!” ޔޫޝައު ރީމްގެ ކޮނޑުގައި ހިފިއެވެ. “ފޯ މައި ސޭކް! ލީވް!”\nHeyyy Raayaa😊😊this part is awesome Masha Allah🧡🧡🧡🧡🧡I love it♥♥♥ can’t wait for next part💜💜💜💜Eid Mubarak everyone 💚💚💚💚💚\nhii cutie 🙂 thank you soo much dear… in sha allah vrh avahah 15 vana bai genesdheynan 🙂 EID MUBARAK!\nYayyy me first dho anyways varah reethi mi part ves curiously waiting for the next part ☺☺☺ eid mubaarak ♥♥♥♥♥♥♥\nCutie first comment kuryy💛not you dear\nstarlight vixx mifaharu 2nd dhw… thank you soo much dear… EID MUBARAK!\nIt’s ok starlight aai cutie aai dhenmeehun ge comment ga one minut ge thafaathey huryyy🤔🤔 so dhe meehun ves firsteyy comment kuryy dhoo starlight\nEidh Mubarak cutie❤❤❤❤❤\nhuirhaa kiyuntherinnah vx EID MUBARAK!\nKondhuvahakun part 15 nereyny??\nin sha allah maadhama 15 vana bai genesdheynan\nWhat is valhuburi?\nރަށް ގިރުމުން ސަލާމަތް ކުރުމަށްޓަކައި މޫދުގަ ޖަހާފަ ހުންނަ ވަޅު ތަކެއް\nalheyy thank you soo much azka 🙂\nmasha allah.. mi part vs vr rythi.. wow.. juss speechlesssssssssss.. curiously waiting for next part\nawwn thanksalot nafu 🙂 btw i have commented on your story but it went to pending…\nreyga submit kohlin 🙂 miadhu kiyaalan libeyene kamah mi balany 🙂\nCan’t wait for next part😥. Your story was amazing😘\nalheyy thanks dead already 🙂


Nahula Ge Dhifaau Gai Nasheed Nikumehje - Vaguthu\nއައިޝާގެ ދިފާޢުގައި ނަޝީދު ނިކުމެއްޖެ\nއައިޝާ ގާސިމްގެ އަރިހުގައި – ވަގުތު އިމޭޖްސް: އިބްރާހިމް ޝާބިލް\nގާސިމްގެ އަނބިކަނބަލުން އައިޝަތު ނަހުލާއި ގުޅޭ ގޮތުން މީސް މީޑިއާގައި ދެކެވޭ ވާހަކަތަށް ބަލައި ނުގަނެވޭނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nއިދިކޮޅު ކޯލިޝަންގައި ހިމެނޭ އެމްޑީޕީއާއި ޖުމުހޫރީ ޕާޓީގެ މެދުގައި ކޯޅުން ބޮޑުވެފައިވަނިކޮށް ނަޝީދު ރޭ ކުރެއްވި ޓުވީޓެއްގައި ވިދާޅުވީ "ޖުމުހޫރީ ޕާޓީގެ ލީޑުރު ގާސިމް އިބްރާހިމްގެ އަނބިކަނބަލުން އައިޝަތު ނަހުލާއާއި ގުޅޭގޮތުން މީސް މީޑިއާގައި ދެކެވޭ ދަށުދަރަޖައިގެ ވާހަކަތަށް ބަލައެއް ނުގަނެވޭނެ, އެބޭފުޅާއަކީ ހުރިހާ ފުރުސަތުތަކެއް އަދި އެންމެހާ ހައްގުތަށް ފުރިހަމައަށް ލިބެން ޖެހޭނެ ބޭފުޅެއް" ކަމަށެވެ.\nއައިޝާގެ ދިފާޢުގައި ނަޝީދު ވާހަކަފުޅު ދެއްކެވިއިރު އެމްޑީޕީގެ އެކްޓިވިސްޓުން ގެންދަނީ ނަހްލާ އަށް ވަރަށް ބޮޑަށް ފާޑުކިޔަމުންނެވެ. ނަހްލާ އިބޫ ސަރުކާރުގެ އިސް މަގާމަކަށް ވަޑައިގަންނަވަން އުޅުއްވާ ކަމަށް އެމްޑީޕީ އެކްޓިވިސްޓުން ތުހުމަތު ކުރެއެވެ. އެމްޑީޕީ އެކްޓިވިސްޓުން ބުނާ ގޮތުގައި ނަހުލާ އަކީ އެފަދަ މަގާމެއް އަދާކުރެއްވޭ ވަރުގެ ގާބިލް ބޭކަނބަލެއް ނޫނެވެ.\nއެމްޑީޕީ އާއި ޖުމުހޫރީ ޕާޓީގެ އެކްޓިވިސްޓުންނާއި ޕާޓީގެ އިސް ބޭފުޅުންގެ ދެމެދުގައި އިއްޔެ ވަނީ ބަހުގެ ހޫނު ހަމަލާތަކެއް ބަދަލު ކޮށްފައެވެ. މަސްރަހު އިތުރަށް ހޫނުވީ އެމްޑީޕީގެ ކުރީގެ ނައިބު ރައީސް އަލްހާން ކުރެއްވި ޓުވީޓެއް ގާސިމް ރީޓުވީޓު ކުރުމުންނެވެ.\nއަލްހާން ކުރެއްވި ޓްވީޓުގައި ވަނީ ޝަރީޢަތުން ނިންމާފައިވާ ކަންކަން ޝަރީޢަތުން ބޭރުން ހަވަރު އެއްކޮށްގެން ނިންމޭކަށް ނޯންނާނެ ކަމަށެވެ. ވެރިކަން ލިބުނީމާ ޤާނޫނާ ޚިލާފަށް ވެރިކަން ހިންގަން އުޅުމަކީ ހިތާމަހުރި ކަމެއް ކަމަށާއި އެހެން ބޭފުޅުންނެކޭ އެއްގޮތަށް ރައީސް ނަޝީދު ވެސް ކަންކަން ނިންމަވަން ވާނީ ދައުލަތުގެ ނިޒާމުގެ ތެރެއިން ކަމަށް އަލްހާންގެ ޓްވީޓްގައި ވެއެވެ.\nގާސިމް ވަނީ އެ ޓްވީޓުގެ ދިފާޢުގައި ފަހުން އިތުރު ޓްވީޓެއް ކުރައްވާފައެވެ. އެ ޓްވީޓުގައި ގާސިމް ވިދާޅުވީ، އަލްހާންގެ ޓްވީޓު ރީ-ޓްވީޓު ކުރެއްވީ، އޭނާ ވިދާޅުވީ ޤާނޫނީ ގޮތުންނާއި ދީނީގޮތުން ބެލިޔަސް ރަނގަޅު ވާހަކައަކަށް ވާތީ ކަމަށެވެ.\nހުވާކުރެވެންދެން މީހުންކޮޅު މައިތިރި ކޮށްލަނީ ގަދަލިބެންދެން ސަޕޯޓަރުން ހަނުތިބިބުމަށް އެގޮވާލަނީ ގާސިމަކަށް އަންނި އަދި އެމްޑީޕީގެ ސަޕޯޓަރެއް ދުވަަހަކުވެސް ވަފާތެރިއެއް ނުވާނެ\nއޮކްޓޯބަރ 11, 2018 10:15\nގާސިމް އަދި މައުމޫނަކަށް ވެސް ނަޝީދު ހިތްހެވެއް ނުވާނެ. މިހާރުވެސް އެދެމީހުނަށްވުރެ ޔާމިން ނަޝީދު މާހެޔޮއެދޭނެ. ބަލަންތިބޭތި.\nރައީސް ނަޝީދެވެ. މަނިކުފާނު މިކަމަށް ނުވަނަނާށެވެ. މަނިކުފަނުގެ ވެރިކަން ބަދަލްކުރި އެކަކީ ގާސިމް. މިކަން އަހަރުމެން ހިތުން ނުފިލާނެއެވެ.\nއޮކްޓޯބަރ 11, 2018 09:21\nރައީސް ނަޝިދަށް ކުރި ތާއީދު އަނބުރާ ގެންނަން ޖެހިދާނެ. މޑޕ ގެ މެންބަރުން ގޮތް ނިންމާނީ ނަޝިދުއެއްނޫން\nމިއީ ނަޝީދުގެ އެންމެ ސަޅި ތަންކޮޅަކީ. އެއްވެސްމީހަކު ބާކީކޮށް ނިކަމެތި ކޮށްލުމުގެ ވިސްނުން ނުގެންގުޅުއްވާކަން. އެފަދަ ބަޔަކު އެމްޑީޕީގަ ތިބިއްޔާ ވީއެންމެ އަވަހަކަށް ކިބުރުވެރިންގެ ދަރުބާރު ފެކްސަނާ ގުޅެންވީ. ދިވެހިންނަށް މަނިކުފާނު ކަމުދަނީ ދިވެހިސަގާފަތާ ދޯޅަ އަދި ދިވެހި ވިސްނުމުގެ ބޭފުޅަކަށް ވާތީ.\nނަޝީދުއަކީ ދިވެހި ސަގާފަތާ ވަރަށް ބީރައްޓެހި މީހެއް. އޭނައަކީ ދޮންކުދީންގެ ސަގާފަތާ އެމީހުންގެ އުޅުން މިގައުމްށް ތައާރަފު ކުރަން ބުރަކޮށް މަަސަތްކަތް ކުރަމުންދާ ގުންޑާއެއް. ހަމަހިލާ އޭނަބޭނުންގޮތަކަށް މިގައުމު ބައްޓަން ކުރާކަށް ދޫކޮށެއްނުލެވޭނެ. އިބޫވެސް މާގޮތްބޮޑު ކުރަންޏާ ނަޝީދު ބޭލިވަރަށްވުރެ ފަސޭހައިން ބާލާނެކަން ހަނދާނުގަ ބެހެއްޓުން އެދެން!\nތިއީ ސިޔާސީ މީހުންގެ ސަޅި ކަމަކީ. ރައްޔިތުން ގަޅި ހައްދަން މޮޅީ. ނަޝީދު އެކުރީ އެކަން. ތިތިބެނީ ޓްވީޓެއް ކުރީމަ ގަޅި ހެދިފަ.\nއޮކްޓޯބަރ 11, 2018 09:28\nނަޝީދު ރާއްޖެއައމާއި އެކު ޖަލުކުރެންޖެހޭނެ\n13 އަހަރުގެ ފަހުން ސިޔާސީކަންކަމުގަ އުޅެވޭނީ. ގާސިމަމަށް ދަންނަވަންއޮތީ މިހާރުން\nމިހާރަށް ކޮކްޓޭލާ ފެއަށް ޖެހޭށޭ ސީދާ ލައިނަށް\nއަރުއްވާށޭ ނިއުކުލިއާ ހަތިޔާރާ ދުރުހެލި ވާށޭ\nއޮކްޓޯބަރ 11, 2018 09:29\nމީނަ ބުނެގެން ޤާސިމްގެ އަނބިކަނބަލުންނޭ ކިޔައިގެން އެގޮތަށް ވާހަކަދައްކަނީވެސް! އެ ވެގެން އެ އުޅޭ ގޮތަކީ ޕީޕީއެމް އިން އެބަ އޮތް އިންތިޚާބާ ބެހޭ މައްސަލަ ސްޕްރީމް ކޯޓަށް ވައްދާފައި. އެކަމުގެ ބިރުގައި މިއަދު އިރުއަރަންވާއިރަށް ޤާސިމް ތި އޮތީ ގޯނިފުލަށް ލާފައި!\nއޮކްޓޯބަރ 11, 2018 09:38\nއައިޝާ އަށް ޖިންސީ ފުރައްސާރަ،ނުކިޔާހުތުރު އެއްޗެއްނެތް.ކުރާނެހާ ކަމެއްކޮށްފައިމީހަކު ،ރޭޕްކޯށްފައި ފަހުން އެކަން ކުރާކަށް ހެޔިނުވާނޭ ،އޭނަގެ އިއްަޒަތާއި ކަރާމަތް ހިމާޔަތްކުރާށޭ ކިޔާފައި ޓުވީޓްކޮށްލީ ހުރިހާކަމެއްވެ ނިމުނީމަ.ތިޔަށް ކިޔަނީ ހިޔަޅުގެ އުސޫލު ނޫންތޯ.ބަލަ މިއީ އެމް.ޑީ.ޕީ އެކަނި ވެރިކަމެއްނޫން.ޖޭ.ޕީ ބައިވެރިނުވިނަމަ ހަދާން ނައްތާލާ.އޭރުވެސް އިގޭ ޔާމީނަށް ވުރެވެސް ހިޔަޅުކަން ބޮޑު ބައެއްކަން ތި އެމް.ޑ.ޕ އަކީ.\nއޮކްޓޯބަރ 11, 2018 09:40\nކަތިވަޅިގެއްލި، ކޮށިދަނޑު ގެއްލި، މަރިޔަނބުވެސް ޤާސިމަށް ގެއްލެނީބާ؟ އަޅުގަނޑު ވަރަށް ރަނގަޅަށް ކާފަޔަށްދާންދެން ދަންނަ ޢާއިލާއެއް. ނަޝީދަކަށް އެ ޢާއިލާއެއް އެނގިވަޑައެއް ނުގަންނަވާނެ.\nއޮކްޓޯބަރ 11, 2018 09:49\nއަވަހަށް ވަޑައި ގަންނަވާ. އަންނަތަނުން ހިފައިހައްޔަރުކޮށް ހުރަގެއަށްގެންދާނަން.\nއޮކްޓޯބަރ 11, 2018 10:05\nއެއީ ނަޝީދު ރަނގަޅު ވެގެން ކުރާކަމއެއްނޫނެވެ. އެއީ ނަޝީދުގެ މަކަރުވެރިކަމުން ކުރާކަމެކެވެ.\nކޮންމެ މީހެއްގެވެސް ަބުރެއް އޮންނާނެ ހައްގުތަކެއްވެސް އޮންނާނެ އެކަމަކު މީ އައިޝާ6ކުދިން ދޫކޮހްފަކުރި ބުރަ މަސައްކަތހުގެ އަގު ވަޒަން ކުރާ ގޮތްތޯ އައިޝާގެ ކުށެއްނެތް ޤސިމްގެ ކުށް އަނބިމީހާ އިސްތިހާރުވެގެން މީހަކަށް ވެރިކަން ހޯދަދޭން ކުރި މަސަހކަތހުގެ ނަތީޖާ ވ ހިތި އައިޝާ އަޡްވެސް ވޯޓް ލިބޭނެ ގައިމު\nއޮކްޓޯބަރ 11, 2018 10:11\nރާއްޖޭގައި މިހާރު ވޯޓް ލާ ގޮތަށް ވޯޓް ލައިގެން ނިކުންނަ ނަތީޖާ މަމެން ގަބޫލު ނުކުރާނަމޭ އެއީ ރައްޔިތުންގެ ނިންމުން ކަމަށް މަމެން އެކަން ގަބޫލުކުރާނީ ވޯޓް ލާމީހާގެ އައިޑީ ކާރޑް ނަމްބަރު ވޯޓް ކަރުދާސް ކޮޅުގައި ޖަހާ އެމީހާ ވޯޓްލާ ކަރުދާސް ކޮޅުގެ ކާރބަން ކޮޕީ އެއް ވޯޓް ލާ މީހާ އަތަށް ލިބޭ ގޮތަށް ވޯޓް ލުމުގެ ޕްރޮސެސް ކުރިއަށް ގެންދިއުމުންނޭ އެއިރުން މަމެން ގަބޫލުކުރާނަމޭ އެއީ ރައްޔިތުންގެ ނިންމުން ކަމަށް އެނޫން ނަމަ މަމެން ގަބޫލު ނުކުރާނަމޭ ނުކުރާނަމޭ ނުކުރާނަމޭ..\nއޮކްޓޯބަރ 11, 2018 10:28\nނަޝީދު ރަނގަޅަކަށް އެއްވެސް ކަމެއް ނުކުރުއްވާނެ ، އަމިއްލަ އެދުމެއްނެތި...\nއޮކްޓޯބަރ 11, 2018 10:42\nހާދަ ހޫނުގަދައޭ. ފިނިކުރަން އެންޓާޓިކާއަށް4މީހަކު ފޮނުވިޔަސް އެތަން ވިރިކެކޭނެހެން ހީވަނީ.\nމަގޮލާ ހިންޏާ ބިނދެނީ! ކެކެ\nއަންނިމެން ދުވަހަކުވެސް ޤަުމަށް ހެޔޮ އެދޭނެބާ!\nއޮކްޓޯބަރ 11, 2018 11:37\nޓްރަބަލް އިން ޖަޒީރާ ދޯ.... 17 ނުވަނީސް ކޯލިޝަން ކުދިކުދި ވަނީ.. އޭރުވެސް މަމެންނަށް އެނގޭ މިވަރު ކަން ވާނީ...\nބޮލައް ޗިޕްޖަހައިގެންވެ× ބާރު އތުޖެހެންދެން ހިފަހައްޓާ ބާރު ހަމަ ލިބުނީމަ ބުރުވާލާތި...........\nއޮކްޓޯބަރ 11, 2018 11:49\nޤާސިމް ނޫޅޭ އައިޝާ މިނިސްޓަރު ކަމަށް ލާކަށް އެއީ ދަނގެތީ ދާއިރާގެ މެންބަރު އިންޝާﷲ.. އެމްޑީޕީން ޑިމާންޑުކުރަނީ އައިޝާއަށް މިނިސްޓްރީއެއް ދީފަ ދަނގެތީ ގޮޑި އަތުލަން.. ޤާސިމަށް އެނގޭ އެއީ ހީލަތެއްކަން\nރައީސް ނަޝީދު މިކަމުގެ ތެރެއަށް ނުވަންނަވާ! ރައީސް ނަޝީދުގެ ސަރުކާރު ވައްޓާލުމުގައި އިސްރޯލެއް އަދާކުރިމީހެއް ޤާސިމަކީ. އެކަމެއް އަހަރެމެންގެ ހިތަކުން ނުފިލާނެ ދުވަހަކުވެސް.\nއަންނި އަށް ތާއީދު ކުރެވޭނީ އެމްޑީޕީ އަށް ތާއީދު ކުރމަށް ފަހުގައެވެ. ޤާސިމަށް ތާއީދު ކުރާ މީހަކަށް އެމްޑީޕީ އެއްވެސް އެކްޓިވިސްޓަކު ތާއީދު ކޮށްގެން ނުވާނެ އެވ.\nއޮކްޓޯބަރ 11, 2018 12:19\nގާސިމު ބުނީ ވަރިއެއް ނުކުރާނަމޯ\nއޮކްޓޯބަރ 11, 2018 12:24\nމިހާރު ތިވާގޮތުން ދެން އެއްމެ ރަނގަޅުވާނީ އިންތިހާބު ބާތިލްކުރުން\nއޮކްޓޯބަރ 11, 2018 12:47\nހަހަހަ ދެން ވާނީ ތިންފަށް ވިއްޔަ. މިހާރުވެސް ވެފަ ނޫން ކަމެއްވެސް ނޭގޭވިއްޔަ.\nއައިސާއަކީ މިހާރު ގާސިމުގެ އަބިކަބަލުން ކަމަށް ގަބޫލު ނުކުރެވެ\nނަޝީދަޢް ބަލައިގަނެވޭހާ އެއްޗެއް ނޫނޭ ޕާޓީގެ ހުރިހާ މެންބަރުން ބަލައިގަންނަން ޖެހޭނީ. ޙާދަ އަންޑިމޮކްރެޓިކޭ! ޢެހެން ނޫނަސް ގާސިމަށްވެސް އެގޭ އެއްޗެއްތާ އެއްފުޅައްމަތިން ފުންމާލި ބަކަރި އަނެއް ފުޅައްމަތިން ފުންމާލާނެކަން. ނަޝީދާ ބެހޭގޮތުން އެވެރިންނަށް އެގޭލެއް މަދީ. ޢެގޭނަމަ ގޮވީސް.\nއޮކްޓޯބަރ 11, 2018 14:47\nހާމާނު ބަނީ އިސްރާއިލް މީހުނަށް ޖެސި ގޭމް\nއޮކްޓޯބަރ 11, 2018 16:24\nގޯހެއް ތިބޭޅާ އަށް ހެދިއްޖެ. ދެން ރަނގަޅުކުރަން އުޅުނަސް ވާނެކަމެއް ނޯންނާނެ. އިންޝާ ﷲ. މިފަހަރު އިންތިހާބު ބާތިލުކޮށް، އަލުން ސައްހަ އިންތިހާބަކުން އެމްޑީޕީއާއި އެމީހުންގެ ބައިގަނޑު ބޮޑު ބައްޔަކުން ބަލިވާނެ.\nއޮކްޓޯބަރ 11, 2018 23:24\nއަންނި ބީ ލައިކް އޯ އެމް ޖީ..... އައިޝާ އިޒް ހޮޓް....


Imran Male jalah vadaigen haalathu ballvaalavvaifi\nހޯމް މިނިސްޓަރު އިމްރާން މާލޭ ޖަލު ބައްލަވާލައްވައިފި\nއިމްރާން އަބްދުﷲ މިއަދު ޖަލަށް ވަޑައިގެން ބައްލަވާލައވަނީ\nހާލަތު ބައްލަވައިލެވުމަށް ހޯމް މިނިސްޓަރު އިމްރާން އަބްދުﷲ މިއަދު މާލޭ ޖަލަށް ޒިޔާރަތް ކުރައްވައިފި އެވެ.\nމިނިސްޓަރު މާލޭ ޖަލަށް ކުރެއްވި ޒިޔާރަތުގައި ޖަލު ގޮޅިތަކަށް ވަޑައިގެން ގޮޅިތަކުގެ ހާލަތު ބައްލަވާ ރަނގަޅުކޮށް، ޖާގަ އިތުރު ކުރަން ކުރެވެން ހުރި ކަންކަން ދެނެގަނެ މައުލޫމާތު ހޯއްދެވި އެވެ. އަދި ބައެއް ގައއިދީންނާއި، ވާހަކަފުޅު ދައްކަވާ އެ މީހުންގެ ކަންބޮޑުވުންތަކާއި ޖަލުތަކުގެ ހާލަތު ރަނގަޅު ކުރައްވާނެ ކަމުގެ ޔަގާންކަން ދެއްވިއެވެ.\nއިމްރާން މިއަދު މާލޭ ޖަލަށް ވަޑައިގެންނެވި އިރު 48 ގަޑިއިރުގެ ތެރޭގައި މާލޭ ޖަލު އެނެކްސް -- ރިމާންޑު ޖަލު ގައި ތިބި ގައިދީންނާއި ބަންދުގައި ތިބި މީހުން ރައްކާތެރި ތަނަކަށް ބަދަލުކޮށް، ޖަލު ބަންދު ކުރަން އެޗްއާރްސީއެމުން ވަނީ ކަރެކްޝަނަށް އިއްޔެ އަންގާފަ އެވެ.\nނަމަވެސް ކަރެކްޝަނަލް ސާވިސް އިން ކޮމިޝަނާ އޮފް ޕްރިޒަން އަބްދުﷲ މުނާޒު ވިދާޅުވީ އެޗްއާރްސީއެމުން މަސައްކަތް ކުރަނީ ކަމުގެ ހަގީގަތް އޮޅުވާލަން ކަމަށެވެ. އަދި އެޗްއާރުސީއެމުން ފާހަގަ ކޮށްފައިވާ ތާރީޚުގައި، ބައެއް ގައިދީން މާލޭޖަލު އެނެކްސް -- ރިމާންޑު ޖަލު ގައި ބައިތިއްބާފައި ވަނީ ކަނޑުގަދަވުމުގެ ސަބަބުން ދަތުރުފަތުރު ނުކުރެވިގެން ކަމަށެވެ.